
Lectori benevolo 


Zao mi je tebe, brate... 


2 Samuel 1,26 


RADI SVOGA POMALO neobična sadržaja, moja knjižica 
zahtijeva kratak predgovor. Stoga molim dragoga čitatelja 
neka ga ne preskoči. Jer, govorit ću o uzvišenim predmeti- 
ma vjere. Tko god govori o takvim stvarima neizbježno se 
dovodi u opasnost da ga rastrgaju dvije strane koje upra- 
vo oko tih stvari vode smrtnu borbu. Razlog te borbe je 
neobična pretpostavka da je istinito samo ono što se po- 
kazuje kao fizička činjenica. Tako neki uzimaju za fizičku 
istinu da je Krist rođen od djevice, dok ostali to poriču kao 
fizički nemoguće. Svatko može vidjeti da ta borba nema 
logičnoga rješenja, te da je bolje ne upuštati se u takve ja- 
love rasprave. I jedni i drugi imaju pravo; i jedni i drugi 
su u krivu. Pa ipak, lako bi se sporazumjeli samo kada bi 
odbacili riječ “fizičko”. “Fizičko? nije jedini kriterij istine. 
Postoje, također, fizičke istine koje se ni na koji fizički način 
ne mogu ni objasniti, ni dokazati, ni opovrgnuti. Kada bi, 
primjerice, postojalo opće uvjerenje da je rijeka Rajna ne- 
kada tekla unatrag, od ušća k izvoru, tada bi to uvjerenje 
samo po sebi bilo činjenica, unatoč tome što bi takva izjava, 
u fizičkom smislu, zvučala posve nevjerojatno. Uvjerenja 

takve vrste predstavljaju fizičke činjenice koje se ne mogu 
opovrgnuti i ne zahtijevaju dokaze. 

Toj kategoriji uvjerenja pripadaju i religiozni iskazi. 
Oni se, bez iznimke, odnose na stvari koje se ne mogu 
ustanoviti kao fizičke činjenice. Da nisu takve, neizbježno 
bi potpale pod kategoriju prirodnih znanosti. Kao iskazi 
koji se odnose na bilo što fizičko, one su posve besmislene 
te bi ih znanost odbacila kao neiskustvene. One su tada 
tek čuda, izložena sumnjama, koja istodobno nisu sposo- 
bna demonstrirati zbiljnost duha, ili smisla u njihovu pod- 
tekstu, budući da je smisao nešto što se uvijek pokazuje i 
može se iskusiti na temelju njegovih vlastitih mjerila. Duh 
i smisao Krista prisutni su i vidljivi čak i bez pomoći čuda. 
Čuda su privlačna samo onima koji ne mogu vidjeti smi- 
sao. Ona su puki nadomjesci za nerazumijevanje zbiljnosti 
duha. Time ne poričemo da živu prisutnost duha katkada 
ne prate čudesna fizička zbivanja. Želim samo istaknuti 
da ta zbivanja ne mogu odmijeniti duh niti dovesti do spo- 
znaje duha, koji je bit. 

Činjenica da religiozni iskazi često proturječe vidljivim 
fizičkim pojavama dokazuje da je duh, za razliku od fizičke 
percepcije, autonoman, te da je psihičko iskustvo u odre- 
đenoj mjeri neovisno o fizičkim podacima. Psiha je auto- 
noman čimbenik, a religiozni iskazi predstavljaju psihičke 
ispovijedi koje se u krajnjoj liniji temelje na nesvjesnim, tj. 
na transcendentnim procesima. Ti procesi nisu dostupni 
fizičkoj percepciji nego svoje postojanje demonstriraju pu- 
tem ispovijedi psihe. Rezultirajući iskazi filtriraju se kroz 
medij ljudske svijesti, drugim riječima daju im se vidljivi 
oblici koji su pak podvrgnuti brojnim utjecajima iznutra 
i izvana. Stoga se, kada god govorimo o religioznim sa- 

drzajima, krecemo u svijetu slika koje ukazuju na nesto 
nepogrešivo. Ne znamo u kojoj su mjeri te slike, metafore 
i koncepcije čiste ili nejasne s obzirom na njihov transcen- 
dentalni objekt. Kažemo li, primjerice, "Bog", tada dajemo 
izraz slici ili verbalnoj koncepciji koja je prošla mnoge 
primjene tijekom vremena. Međutim, nismo sposobni sa 
sigurnošću kazati — izuzev na temelju vjere — utječu li te 
promjene samo na slike i koncepcije, ili na samo Neizreci- 
vo. Naposljetku, možemo zamisliti Boga kao vječno struja- 
nje životne energije koja neprestano mijenja oblik jednako 
lako kao što ga možemo zamisliti kao vječno nepokretnu, 
nepromjenjivu bit. Naš je razum siguran samo u jedno: on 
manipulira slikama i idejama koje ovise o ljudskoj mašti, 
temporalnim i lokalnim uvjetima koji su se, stoga, mije- 
njali nebrojeno puta tijekom svoje duge povijesti. Nema 
dvojbe da iza tih slika postoji nešto što nadilazi svijest i 
djeluje na način da iskazi ne variraju beskrajno i kaotično, 
nego se očito svi odnose na nekoliko temeljnih načela ili 
arhetipova. Kao takvi, oni su nespoznatljivi, poput same 
psihe ili materije. Sve što možemo učiniti jest na temelju 
njih konstruirati modele za koje znamo da su neprikladni, 
što predstavlja činjenicu koju uvijek iznova potvrđuju svi 
religiozni iskazi. 

Ako se, stoga, u onome što slijedi budem bavio “meta- 
fizičkim" objektima, posve sam svjestan da ću se kretati u 
svijetu slikai daniti jedna moja misao neće ni dotaknuti bit 
Nespoznatljivog. Također sam i predobro svjestan ograni- 
čenja naše sposobnosti koncipiranja — da i ne spominjem 
nemoć i siromaštvo jezika — stoga ne mislim da, u načelu, 
moja opažanja znače nešto više od onoga što primitivan 
čovjek misli kada zamišlja svoga boga kao jelena ili zmiju. 

No, premda se čitav svijet religioznih ideja sastoji od an- 
tropomorfnih slika koje nikada ne bi izdržale racionalnu 
kritiku, ne bismo smjeli zaboraviti da se one temelje na 
numinoznim arhetipovima, tj. na emocionalnoj bazi koju 
razum ne može opovrgnuti. Posrijedi su psihičke činjenice 
koje logika može previdjeti, ali ne i eliminirati. S time u 
vezi, Tertulijan se već pozvao, posve opravdano, na svje- 
dočanstvo duše. U svome djelu De testimonio animae on 
kaže: 


Ta svjedočanstva duše jednostavna su kao i istinita, slo- 
žena kao i jednostavna, jednostavna kao i složena, prirodna 
kao i jednostavna, božanska kao i prirodna. Mišljenja sam da 
se nikome tko promišlja veličajnost Prirode, odakle proizlazi 
vjerodostojnost duše, ona ne mogu činiti budalastima i smi- 
ješnima. Što je dopušteno gospodarici, zadatak je učenika. 
Priroda je gospodarica, a duša učenik. Što jedna podučava ili 
druga nauči dano im je od Boga koji je, uistinu, Gospodar i 
gospodarici samoj. Što je god duša kadra zamisliti o svome 
prvom učitelju, o tome ti je moguće prosuđivati iz duše koja je 
u tebi. Osjećaj ono što te tjera da osjećaš, razmišljaj o onome 
što je u pretkazanjima tvoj prorok; u znakovima tvoj augur; 
u događajima koji će te zadesiti tvoj vidovnjak. Čudo je da, 
budući dana od Boga, ona može ljudima biti vodič! Jednako je 
čudno da poznaje Onoga od kojega je dana!" 


Pošao bih još dalje i kazao kako su iskazi sadržani u 
Svetom pismu također iskazi duše, čak i uz rizik da mi se 
zamjeri na psihologizmu. Iskazi svjesnoga uma lako mogu 
biti zamagljivanja i opsjene, laži ili proizvoljne tvorevine, 
no to nipošto ne vrijedi za iskaze duše. Oni uvijek nadila- 

ze um, budući da upućuju na zbiljnosti i nadilaze svijest. 
Ti entia predstavljaju arhetipove kolektivnog nesvjesnog i 
prethode idejnim kompleksima u obliku mitoloških moti- 
va. Ideje te vrste nisu izmišljene, nego ulaze u polje unu- 
tarnje percepcije kao gotovi proizvodi, primjerice u sno- 
vima. Oni su spontani fenomeni, nepodložni našoj volji, 
stoga je opravdano pripisivati im stanovitu autonomiju. 
Oni nisu samo objekti, nego i subjekti s vlastitim zakoni- 
ma. Sa stajališta svijesti, mogli bismo ih, naravno, opisa- 
ti kao objekte, pa čak i donekle objasniti, upravo kao što 
možemo donekle opisati i objasniti živo ljudsko biće. No, 
tada nam valja zanemariti njihovu autonomiju. Uzimajući 
to u obzir, prisiljeni smo tretirati ih kao subjekte, drugim 
riječima moramo prihvatiti da posjeduju spontanost i svr- 
hovitost, ili svojevrsnu svijest i slobodnu volju. Proma- 
tramo njihovo ponašanje i razmatramo njihove iskaze. To 
dvojno stajalište koje smo prisiljeni usvojiti spram svakog 
relativno neovisnoga organizma ima, naravno, dvojak re- 
zultat. S jedne strane, ono mi govori što ja činim objektu, 
a s druge što objekt čini (moguće meni). Očito je da će taj 
neizbježan dualizam stvoriti stanovitu zbrku u umovima 
mojih čitatelja, osobito stoga što ćemo se u onome što slije- 
di baviti arhetipom Božanstva. 

Nađe li se koji od mojih čitatelja u kušnji da pridoda 
apologetsko “samo” slikama Boga kakve mi zamišljamo, 
smjesta će se sučeliti s iskustvom koje pokazuje izvanre- 
dnu i nedvojbenu numinoznost tih slika. Učinkovitost 
(mana) tih slika tolika je da one ne izazivaju samo osjećaj 
za Ens realissimum, nego su sposobne uvjeriti da ga doi- 


Bes 





* (lat.) Najzbiljskije biće. - Nap. prev. 

sta izražavaju i uspostavljaju kao činjenicu. To raspravu 
dodatno otežava, možda i posve onemogućava. Ustvari, 
nemoguće je nekome demonstrirati Božju zbiljnost, izuzev 
posredstvom slika koje su se spontano iznjedrile ili sankti- 
ficirale kroz predaju, i čiju psihičku narav i učinkovitost 
prostodušan čovjek nikada nije odvajao od njihova nespo- 
znatljivog metafizičkog ishodišta. On odmah izjednačava 
učinkovitu sliku s transcendentalnim X-om na koji slika 
upućuje. Opravdanost toga postupka čini se razvidnom, te 
se ne smatra problemom toliko dugo dok se iskazi religije 
ne počnu ozbiljno propitkivati. No, ukaže li se prigoda za 
kritiku, valja upamtiti da su slika i iskaz psihički procesi 
različiti od njihova transcendentalnog objekta. One ga ne 
određuju, nego tek na nj upućuju. U kraljevstvu psihičkih 
procesa kriticizam i diskusija nisu samo dopustivi, nego i 
neizbježni. 

U onome što slijedi usudit ću se na upravo takvu ra- 
spravu, na takvo “pomirenje? stanovitih religijskih predaja 
i ideja. Budući da ću se baviti numinoznim čimbenicima, 
pred izazovom se ne nalaze samo moji osjećaji, nego i moj 
intelekt. Ne mogu, stoga, zauzeti hladno i objektivno gle- 
dište, nego svojoj emocionalnoj subjektivnosti moram do- 
pustiti da govori, želim li opisati što osjećam kada čitam 
određene biblijske knjige, ili kada se prisjećam svojih doj- 
mova vezanih uz nauk vjere. Ne pišem kao bibličar (što 
i nisam), nego kao laik i liječnik koji je imao čast zaroniti 
duboko u psihički život mnogih ljudi. Ono što izražavam 
predstavlja ponajprije moje osobno gledište, no isto sam 
tako uvjeren da govorim u ime mnogih koji su imali slična 
iskustva. 


12 


“PRS 


Odgovor Jobu 


ngo[ 10A08po 
sunt") I 


Uvop 


KNJIGA O Josu predstavlja prekretnicu u dugoj povije- 
sti božanske drame. U doba kada je knjiga pisana već su 
postojala mnoga svjedočanstva koja su davala proturje- 
čnu sliku Jahvea - sliku Boga koji nije znao za umjerenost 
emocija i koji je patio upravo od takvoga nedostatka mjere. 
On sam je priznao da su ga izjedali gnjev i ljubomora te 
da mu je ta spoznaja bila bolna. U njemu je pronicavost 
bila združena s tupošću, nježnost s okrutnošću, kreativna 
moć s uništavalačkom. Sve je bilo ondje, a niti jedna od 
tih osobina nije predstavljala prepreku za drugu. Takvo je 
stanje zamislivo bilo u slučaju nepostojanja misleće svije- 
sti, ili kada je sposobnost razmišljanja tek mlaka i više ili 
manje slučajna pojava. Takvo se stanje može opisati samo 
kao amoralno. 

Kako su starozavjetni ljudi osjećali prema svome Bogu 
poznato nam je iz biblijskoga svjedočanstva. No, ovdje se 
ne bavim time, nego načinom na koji se moderan čovjek 
kršćanske provenijencije sučeljava s božanskom tamom 
koja se otkriva u Knjizi o Jobu, te kakav učinak ona ima na 
njega. Ne kanim ovdje iznositi hladnu i sterilnu egzege- 
zu koja pokušava biti pravedna spram svake pojedinosti, 
nego čisto subjektivnu reakciju. Nadam se da ću tako go- 
voriti u ime mnogih koji osjećaju jednako kao ja, i izrazi- 
ti osjećaj strave koji spektakl sirova božanskog divljaštva 
izaziva u nama. Čak i ako u Božanstvu ima patnje i unu- 

tarnjega razdora, oni su do te mjere nepromisljeni i moral- 
no jalovi da u nama ne pobuđuju baš nikakvo suosjećanje 
ili razumijevanje. Doista, oni su izvori jednako nepromi- 
šljenoga izljeva afekta i tinjajuće gorčine koja bi se mogla 
usporediti s gnojnom ranom. Upravo kao što postoji tajna 
veza između rane i oružja, tako i afekt odgovara nasilnosti 
čina kojeg je prouzročio. 

Knjiga o Jobu predstavlja paradigmu stanovitoga Bo- 
žjeg iskustva koje je danas od osobitoga značaja za nas. 
Ta iskustva dolaze iznutra i izvana te ih je beskorisno 
tumačiti racionalno, umanjujući ih tako apotropejskim 
sredstvima. Mnogo je bolje prihvatiti afekt i podvrgnuti 
se njegovu nasilju nego ga pokušavati izbjeći svakovrsnim 
intelektualnim trikovima i emotivnim vrijednosnim su- 
dovima. Premda ustupajući mjesto afektu čovjek opona- 
ša bezuman čin koji ga je izazvao, postajući kriv za istu 
pogrešku, upravo je svrha nasilja prodrijeti u čovjekovu 
srž i podvrgnuti ga svome djelovanju. Ono mora izvršiti 
utjecaj, u protivnome čovjek neće osjetiti njegov pun uči- 
nak. No, čovjek bi trebao znati, ili bi trebao naučiti ono što 
je na nj izvršilo utjecaj, jer će sljepoću nasilja i afekta tako 
transformirati u znanje. 

Stoga ću u onome što slijedi neustrašivo i okrutno izra- 
ziti svoj afekt i na nepravdu odgovoriti nepravdom, kako 
bih shvatio zašto je Job bio ranjen i kakve je to posljedice 
imalo za Jahvu i čovjeka. 

A Job odgovori Jahvi i reče: 

Odveć sam malen: što da odgovorim? 
Rukom ću svoja zatisnuti usta. 

Riječ rekoh — neću više započeti; 
rekoh dvije — al neću nastaviti. 


Doista, u neposrednoj prisutnosti neopisive stvarala- 
čke moći, to je jedini mogući odgovor za svjedoka kojemu 
svaki ud drhti u stravi od gotovo posvemašnjega unište- 
nja. Što bi drugo mogao odgovoriti napola satrt ljudski crv 
koji se koprca u prašini? Unatoč svojoj žalosnoj malenkosti 
i slabosti, taj čovjek zna da je suočen s nadljudskim bićem 
koje je najlakše izazvati na osobnoj razini. On također zna 
da je mnogo bolje uzdržati se od promišljanja o moralu i 
ne spominjati stanovite moralne imperative koji bi, napo- 
sljetku, morali vrijediti za Boga. 

Jahvina “pravda? se slavi, stoga je za pretpostaviti da 
bi Job svoje pritužbe i prosvjede mogao iznijeti pred nje- 
ga kao pravednoga suca. No, on dvoji o toj mogućnosti. 
“Kako da pred Bogom čovjek ima pravo?”3 “A kad bi se na 
zov moj i odazvao, vjerovao ne bih da on glas moj sluSa.”* 
“Ako je na pravdu, tko će njega na sud?”> On “bez razloga 
moje rane umnožava"." “Nevina i grešnika on dokončava."? 

“I bič smrtni kad bi odjednom ubij6... ali on se ruga nevolji 


»g « 


nevinih. ”! “Jer znadem", kaže Job Jahvi, “da me ti ne držiš 
nevinim. “Kad bih i sniježnicom sebe ja isprao, kad bih i 
lugom ruke svoje umio, u veću bi me nečist opet gurnuo, 
i moje bi me se gnušale haljine!" “Nije čovjek ko ja da se 
s njime pravdam, i na sud da idem s njim se parničiti."" 
Job želi Jahvi objasniti svoje stajalište, iznijeti svoju pritu- 
žbu, stoga mu kaže: “Znadeš dobro da sam nedužan i da 
ruci tvojoj izmaknut ne mogu."" “Zato, zborit moram sa 
Svesilnim, pred Bogom svoj razlog izložiti." "Nade dru- 
ge nemam več da pred njim svoje držanje opravdam.”" 
“U svoje sam pravo uvjeren."" Jahve bi ga trebao pozvati 
preda se i objasniti mu svoj postupak, ili mu barem dopu- 
stiti neka izloži svoj slučaj. Pravilno ocijenivši nesrazmjer 
izmedu čovjeka i Boga, Job pita: "Zašto strahom mučiš list 
vjetrom progonjen, zašto se na suhu obaraš slamčicu?"" 
Bog mu je učinio zlo, ali pravde nema.” Bog mu “pravdu 
krati". “Nedužnost svoju do zadnjeg daha branim. Pra- 
vde svoje ja se držim, ne puštam je."" Jobov drug, Elihu 
iz Buza, ne vjeruje u Jahvinu nepravdu. "Odista, Bog zla 
nikada ne čini, niti Svesilni kad izvrće pravo.”” Nelogično 
je da svoje mišljenje temelji na Božjoj moći: “Onog koji kaže 
kralju: ‘Nitkove!’ a odličniku govori: 'Zlikovče!"" “Koji 
nije spram knezovima pristran, i jednak mu je ubog i mo- 
gucnik.”” Ali Job ostaje nepoljuljane vjere, izrekavši važnu 
istinu: “Odsad na nebu imam ja svjedoka, u visini gore moj 
stoji branitelj. Moja vika moj je odvjetnik kod Boga dok se 
ispred njega suze moje liju: o da me obrani u parbi mojoj s 
Bogom ko što smrtnik brani svojega bližnjega." I još: “Ja 
znadem dobro: moj Izbavitelj živi i posljednji će on nad 
zemljom ustati.” 

Te riječi jasno pokazuju da Job, unatoč svojim sumnja- 
ma u to može li čovjek biti pravedan pred Bogom, ipak 
teško napušta ideju o susretu s Bogom po pitanju pravde i, 
posljedično, morala. Jer, unatoč svemu, on ne može napu- 
stiti vjeru u božansku pravednost i teško prihvaća spozna- 
ju da božanska proizvoljnost krši zakon. S druge strane, on 
mora priznati da mu je zlo i nepravdu učinio sam Jahve. 
Job ne može poreći da se usprotivio Bogu koji uopće ne 
haje za moral, niti ga obvezuje bilo koji oblik etike. Jobova 
je veličina možda upravo u tome da suočavanje s tim pro- 
blemom ne ruši njegovu vjeru u Božje jedinstvo. On jasno 
uviđa da je Bog unutar sebe rastrgan — u tolikoj mjeri da je 
on, Job, posve uvjeren kako će u Bogu pronaći pomagača, 
“odvjetnika? protiv Boga. Koliko je uvjeren u zlo u Jahvi, 
toliko je uvjeren i u dobro u njemu. Ne možemo očekivati 
da će ljudsko biće koje nam čini zlo istodobno biti i naš 
dobročinitelj. No, Jahve nije ljudsko biće: on je ujedno i 
progonitelj i pomagač, a oba su njegova aspekta jednako 
stvarna. Jahve nije podijeljen, nego je on antinomija — uku- 
pnost unutarnjih suprotnosti - što predstavlja nužan uvjet 
za njegov veličajan dinamizam, njegovo sveznanje i sve- 
moć. Zbog te spoznaje Job je ustrajan u svojoj nakani da 
"pred Bogom svoj razlog izloži? tj. da mu pojasni svoje sta- 
jalište, jer je, neovisno o njegovu gnjevu, Jahve istodobno i 
čovjekov odvjetnik protiv sebe samoga, kada čovjek preda 
nj iznosi svoju pritužbu. 

No, Jobova spoznaja ne predstavlja jedinstven primjer 
Jahvine amoralnosti. Njegova neuračunljivost i rušilački 
izljevi gnjeva poznati su od pamtivijeka. Jahve se pokazao 
ljubomornim braniteljem morala, osobito osjetljivim na 
pravdu. Stoga je oduvijek bio slavljen kao “pravedan’, što 

mu je, čini se, bilo veoma važno. Zahvaljujući toj okolnosti, 
ili prije osobitosti, Jahve je imao osobnost koja se od one 
kakva arhajskoga kralja razlikovala tek po razmjeru. Nje- 
gova ljubomorna i zapaljiva narav, sumnjičavo zavirivanje 
u nevjerna srca ljudi i istraživanje njihovih najdubljih taj- 
ni, iznudili su osoban odnos između njega i čovjeka, koji 
nije imao druge nego osjetiti se osobno pozvanim od Boga. 
Bila je to temeljna razlika između Jahvea i oca svevladara 
Zeusa koji je dobroćudno i pomalo rezervirano dopustio 
univerzumu da živi po svome, kažnjavajući samo poreme- 
ćene. Zeus nije moralizirao, nego je vladao posve instinkti- 
vno. Od ljudskih je bića zahtijevao samo dužno prinošenje 
žrtvi. Nije želio imati ništa sa ljudskim bićima jer za njih 
nije imao planova. Otac Zeus zasigurno predstavlja lik, ali 
ne i ličnost. S druge strane, Jahve je bio zainteresiran za čo- 
vjeka. Ljudska su bića za nj bila od prvorazredna značaja. 
Trebao ih je kao što su ona trebala njega, žurno i osobno. 
Zeus je mogao udarati gromovima i munjama, ali samo 
po beznadno rastrojenim pojedincima. On nije imao ništa 
protiv čovječanstva kao cjeline, no čovječanstvo ga i nije 
pretjerano zanimalo. Jahve se, međutim, mogao beskrajno 
uzrujati u pogledu čovjeka kao vrste i ljudi kao pojedina- 
ca, ako se nisu ponašali prema njegovim željama ili očeki- 
vanjima, i ne razmišljajući da je u svojoj svesilnosti mogao 
lako stvoriti nešto bolje od “loše grnčarije?. 

S obzirom na tu snažnu osobnu povezanost s izabra- 
nim narodom, bilo je za očekivati da će ona iznjedriti for- 
malni savez koji će se proširiti i na određene pojedince, 
primjerice na Davida. Prema Psalmu 89, Jahve je rekao Da- 
vidu sljedeće: 

Njemu ću sačuvati dovijeka naklonost svoju 
i Savez svoj vjeran. 


neću povrijediti Saveza svojega 

i neću poreći obećanja svoga. 
Jednom se zakleh svetošću svojom: 
Davida prevariti neću.” 


Pa ipak, zbilo se da je on koji je tako ljubomorno bdio 
nad ispunjenjem zakona i ugovora prekršio vlastitu prise- 
gu. Moderan čovjek sa svojom osjetljivom savješću toga bi 
trenutka vidio kako se pred njim otvara crn ponor, jer je 
najmanje što od Boga očekuje to da ovaj bude superiorniji 
smrtniku, u smislu da bude bolji, uzvišeniji, plemenitiji, a 
ne u smislu moralne protežnosti i nepouzdanosti koje ne 
prezaju niti od krivokletstva. 

Naravno, arhajskoga boga ne bismo smjeli opterećiva- 
ti zahtjevima moderne etike. Ljudi iz davnina vidjeli su 
stvari u posve drukčijem svjetlu. U njihovim je bogovima 
bilo apsolutno sve: prštali su od vrlina i poroka. Stoga ih 
se moglo kazniti, staviti u okove, obmanuti, okrenuti je- 
dne protiv drugih a da pritom ne izgube obraz, barem ne 
zadugo. Božanska prevrtljivost bila je toliko uobičajena za 
čovjeka toga doba da se ovaj u tome pogledu nije pretje- 
rano uznemiravao. S Jahveom je stvar bila drukčija, jer je 
on, na temelju osobne i moralne veze, na samome početku 
preuzeo značajnu ulogu u religijskom odnosu. U takvim 
okolnostima kršenje sporazuma nije predstavljalo samo 
osobnu, nego i moralnu povredu. To je vidljivo iz Davido- 
va odgovora Jahvi: 

Ta dokle ćeš, Jahve? Zar ćeš se uvijek skrivati? 
Hoće li gnjev tvoj k'o oganj gorjeti? 

Sjeti se kako je kratak život moj, 

kako si ljude prolazne stvorio! 


Gdje li je, Jahve, tvoja dobrota iskonska 
kojom se Davidu zakle na vjernost svoju?” 


Da su te riječi bile upućene ljudskome biću, one bi gla- 
sile otprilike ovako: “Za Boga, čovječe, saberi se i prestani 
biti takav bezuman divljak! Doista je groteskno tako se že- 
stiti kada je djelomice tvoja krivica što sjeme koje si posijao 
neće proklijati. Nekada si bio prilično razuman i dobro 
brinuo o vrtu koji si zasadio, a koji sada gaziš." 

Naravno, naš se sugovornik nikada ne bi usudio svadi- 
ti sa svojim svemogućim partnerom o tom kršenju spora- 
zuma. On i predobro zna kakvu bi nevolju na se navukao 
kada bi on bio taj koji je prekršio sporazum. Budući da bi 
ga sve ostalo dovelo u smrtnu opasnost, on se mora uzdi- 
ći na uzvišeniju razinu promišljanja. Na taj se način, a da 
to ni sam ne zna i ne želi, pokazuje superiornijim svome 
božanskom partneru, kako u intelektualnom tako i u mo- 
ralnom pogledu. 

Jahve ne uviđa da mu se ugađa, jednako kao što ne 
razumije zašto ga stalno slave kao pravednog boga. Od 
svoga naroda uporno zahtijeva da ga slavi? i uzdiže na 
sve moguće načine, s očitom svrhom da po svaku cijenu 
ostane blagonaklon. 

Karakter koji nam se tako otkriva odgovara ličnosti 
koja kroz svoj odnos s objektom samu sebe uvjerava da 
postoji. Takva ovisnost o objektu je apsolutna kada su- 

bjekt ne posjeduje nikakvu sposobnost samopromislja- 
nja, odnosno nema nikakav uvid u sebe. Kao da postoji 
samo na temelju činjenice da ima objekt koji ga uvjerava 
u njegovu zbiljnost. Da je Jahve, kao što bismo očekivali 
od razumna ljudskog bića, doista bio svjestan sebe, on bi 
barem okončao panegirike svojoj pravednosti. No, on je 
previše nesvjestan da bi bio moralan. Moralnost pretpo- 
stavlja svjesnost. Time ne mislim da je Jahve nesavršen ili 
zao, poput kakva gnostičkog demijurga. On je sve u svo- 
joj ukupnosti, stoga je, među ostalim, i čista pravednost, 
kao i njezina čista suprotnost. Takvoga bismo ga trebali 
zamisliti želimo li oblikovati jedinstvenu sliku njegova ka- 
raktera. Valja nam samo imati na umu da je ono što smo 
ocrtali tek antropomorfna slika koju ne možemo niti lako 
vizualizirati. Iz načina na koji se božanska narav izražava 
uviđamo da pojedine osobine nisu u dovoljnoj mjeri me- 
đusobno povezane, posljedica čega je da se one rasipaju u 
međusobno proturječna djelovanja. Primjerice, Jahve žali 
što je stvorio ljudska bića, premda je u svome sveznanju 
morao znati što će se s njima dogoditi. 

Bupuči DA SVEZNAJUCI zaviruje u sva srca, a Jahvi- 
ne oči “strijeljaju po svoj zemlji% za sugovornika iz 89. 
Psalma je i bolje da nije previše svjestan neznatne moralne 
superiornosti nad mnogo nesvjesnijim Bogom. Bolje mu 
je ostati u mraku, jer Jahve nije sklon kritičkoj misli koja 
u svakom slučaju umanjuje poštovanje koje mu se nužno 
mora iskazivati. Ma koliko svemir grmio od njegove moći, 
temelj njegova postojanja je proporcionalno klimav, jer za- 
htijeva svjesno promišljanje kako bi to postojanje bilo zbilj- 
sko. Postojanje je zbiljsko samo kada ga je netko svjestan. 
Upravo stoga Stvoritelj treba svjesnoga čovjeka, premda 
bi ga zbog vlastite posvemašnje nesvjesnosti želio sprije- 
čiti da postane svjestan. To je također razlog zbog kojeg 
je Jahvi potrebno povlađivanje male skupine ljudi. Može- 
mo zamisliti što bi se dogodilo da ta skupina odjednom 
odluči zaustaviti aplauz: izljev slijepog, rušilačkog gnjeva, 
a potom povlačenje u groznu samoću i muku nepostoja- 
nja, nakon čega bi uslijedilo postupno buđenje neizrecive 
Žudnje za nečim što bi ga učinilo svjesnim sebe. Vjerojatno 
iz toga razloga sve uzvišene stvari, čak i čovjek prije nego 
što postane kanal, imaju dirljivu, magičnu ljepotu, jer je na 
svome početku “svaka stvar od svoje vrste" najdragocjeni- 

ja, najpoželjnija, najnježnija stvar na svijetu, budući da je 
ona misao bezgranične ljubavi i dobrote Stvoritelja. 

S obzirom na nedvojbenu grozotu božanskoga gnjeva, 
i u doba kada su ljudi dobro znali što znači “Strah Božji", 
bilo je za očekivati da će čovjekova neznatna prednost 
ostati nesvjesna. Jahvu kojemu su, među ostalim, nedo- 
stajali i biografski prethodnici (njegova izvorna veza s 
Elohimom odavno je pala u zaborav), njegova je moćna 
osobnost uzdigla iznad svih nežidovskih numina i imu- 
nizirala ga protiv utjecaja koji je tijekom nekoliko stoljeća 
potkopavao autoritet poganskih bogova. Upravo su po- 
jedinosti njihovih mitoloških biografija postale njihovim 
neprijateljima, jer je uz svoju rastuću sposobnost rasuđi- 
vanja čovjek te pripovijesti počeo smatrati sve nerazu- 
podrijetla ni prošlosti, izuzev svoga stvaranja svijeta, čime 
je započela sva povijest, te svoga odnosa s onim dijelom 
čovječanstva čijega je praoca Adama načinio na sliku svoju 
kao Anthroposa, prvobitnoga čovjeka, što je predstavljalo 
osobit čin stvaranja. Jer, možemo tek pretpostaviti da su 
i druga ljudska bića koja su također postojala u to doba 
bila najprije oblikovana na grnčarskom kotaču, zajedno s 
raznim vrstama zvijeri i stoke — naime, ona ljudska bića 
među kojima su Kajin i Šet izabrali svoje žene. Ako je tko 
nesklon toj zamisli, jedina mogućnost koja preostaje još je 
skandaloznija, naime da su se ženili svojim sestrama (za 
što u tekstu nema dokaza), kao što je naslutio filozof Karl 
Lamprecht još krajem 19. stoljeća. 

Osobita providnost koja je izdvojila Židove iz božan- 
skim pečatom obilježenoga dijela čovječanstva, učinila je 
taj narod “izabranim”, opteretivši ga na samome početku 

teškim jarmom. Kao što se obično događa s takvim tere- 
tom, Židovi su ga posve razumljivo pokušali izbjeći na sve 
moguće načine. Budući da je narod koristio svaku priliku 
za bijeg, a Jahve je smatrao ključnim definitivno vezati taj 
nezamjenjiv predmet (koji je učinio "bogolikim" upravo za 
tu svrhu) uza se, predložio je patrijarhu Noi sklapanje spo- 
razuma između sebe s jedne strane, i Noe, njegove djece 
i svih njihovih životinja, pripitomljenih i divljih, s druge 
strane — sporazuma koji je objema stranama obećavao ko- 
risti. Kako bi osnažio taj ugovor i očuvao ga svježim u sje- 
ćanju, uveo je dugu kao zalog saveza. Nije bilo lako odo- 
ljeti kušnji da takvu nakupinu oblaka iskoristi za pokusni 
potop, stoga je bila dobra ideja povezati je sa znakom koji 
će pravodobno upozoriti na moguću katastrofu. 

Unatoč tim mjerama opreza, savez se raspao s Davi- 
dom, u događaju o kojemu postoji pismeno svjedočanstvo 
i koji je rastužio nemali broj pobožnih što su, pročitavši 
ga, počeli intenzivnije razmišljati. Gorljivo čitajući Psalme, 
promišljeniji ljudi nisu bili sposobni “probaviti” 89. Psa- 
lam. Kako bilo, kobnu posljedicu kršenja saveza nije bilo 
moguće spriječiti.” Povijesno je moguće da su ta razmatra- 
nja utjecala na autora Knjige o Jobu. 

Knjiga o Jobu postavlja toga pobožna i čestita čovjeka, 
kojega je Gospodin tako teško unesrećio, na jarko osvije- 
tljenu pozornicu gdje svoj slučaj predstavlja očima i uši- 
ma svijeta. Zapanjujuće je s kojom lakoćom, upravo be- 
zumno, Jahve podliježe utjecaju jednoga od svojih sinova, 
sumnjajucoj misli,“ postavši nesiguran u Jobovu vjernost. 
Zbog svoje osjetljivosti i nepovjerljivosti sama mogućnost 
sumnje bila je dostatna da ga razgnjevi i potakne onu oso- 
bitu dvoličnost koju je već iskazao u edenskom vrtu, kada 

je prvim roditeljima pokazao stablo spoznaje dobra i zla, 
istodobno im zabranivši da sa njega jedu. Na taj je način 
ubrzao Pad, koji očito nikada nije planirao. Slično tome, 
njegov vjerni sluga Job bio je podvrgnut okrutnoj moral- 
noj kušnji, posve bezrazložno i bez ikakve svrhe, prem- 
da je Jahve bio uvjeren u Jobovu vjernost i postojanost, a 
mogao se, dapače, u to uvjeriti i izvan svake sumnje da se 
samo utekao vlastitu sveznanju. Zašto je onda uopće na- 
metnuta kušnja nemoćnom stvoru i zašto oklada bez uloga 
s bezobzirnim klevetnikom? Doista, lakoća s kojom Jahve 
prepušta svoga vjernog slugu zloduhu i bez ustručavanja 
ili milosti ga pušta da padne u ponor tjelesnih i moral- 
nih patnji nipošto ne predstavlja prosvjetljujuć postupak. 
S ljudskoga stajališta, Jahvino je ponašanje toliko gnusno 
da se moramo zapitati ne postoji li možda iza svega neki 
skriven motiv. Ima li Jahve neki skriven otpor spram Joba? 
To bi objasnilo njegovo popuštanje Sotoni. No, što ima 
čovjek, a da Bog to nema? Zbog svoje malenkosti, nezna- 
tnosti i nemoći u odnosu na Svesilnoga, on ima, kao što 
smo već napomenuli, nešto razvijeniju svijest temeljenu 
na promišljanju o sebi samome. Kako bi preživio, on uvi- 
jek mora imati na umu svoju nemoć. Bog nema potrebe 
za takvim samopropitkivanjem, budući da za nj ne postoji 
nepremostiva prepreka koja bi ga prisilila na oklijevanje 
i promišljanje sebe samoga. Je li se u Bogu javila misao o 
tome da je svjetlo u čovjeku neusporedivo manje, ali kon- 
centriranije od svjetla Jahvina? Takva ljubomora mogla bi 
objasniti njegovo ponašanje. Bilo bi posve shvatljivo da je 
takvo neočekivano skretanje od definicije pukoga “stvo- 
renja” izazvalo njegove božanske sumnje. Ljudska su se 
bića prečesto ponašala protivno pravilima. Čak i njegov 

pouzdani sluga Job mogao je nesto skrivati u rukavu. ... 
Odatle Jahvina iznenadujuca spremnost da, unatoé vlasti- 
toj prosudbi, poklekne pred Sotoninim klevetama. 

Job je smjesta bio lišen svojih stada, sluge su mu bile 
poklane, sinovi i kćeri pobijeni pijavicom, a on sam bio je 
pogođen bolešću i doveden na rub smrti. Kako bi ga se po- 
sve lišilo spokoja, njegova Žena i stari drug okrenuli su se 
protiv njega, svi redom govoreći pogrešne stvari. Njegova 
opravdana pritužba nije naišla na odjek kod suca toliko 
slavljenog zbog svoje pravednosti. Jobovo je pravo odbije- 
no kako ništa ne bi ometalo Sotoninu igru. 

Valja imati na umu da se ovdje zlodjela brzo izmjenju- 
ju: pljačka, ubojstvo, umišljajno nanošenje tjelesne ozljede 
i uskraćivanje pravednoga suđenja. To dodatno pogoršava 
činjenica da Jahve ne pokazuje nikakvu milost ili suosjeća- 
nje, nego samo bezobzirnost i okrutnost. Nesvjesnost ga 
ne opravdava, budući da je očito prekršio barem tri od de- 
set zapovijedi koje je dao na brdu Sinaj. 

Jobovi drugovi čine sve kako bi produbili njegove mo- 
ralne patnje — umjesto da onome kojeg je Bog perfidno 
napustio pruže svoju toplu podršku, oni i odviše ljudski 
— što će reći na najgluplji mogući način — moraliziraju i 
“snužđuju mu lice”. Tako mu uskraćuju čak i posljednju 
utjehu ljudske suosjećajnosti i razumijevanja, stoga se ne 
možemo oteti dojmu da je posrijedi opća zavjera. 

Nije posve jasno zašto su Jobove muke i božanska 
oklada iznenada prekinute. Besmislena se patnja mogla 
nastaviti sve do Jobove smrti. Međutim, valja nam obratiti 
pozornost na pozadinu zbivanja. Naime, moguće je da je 
iz te pozadine izronilo nešto kao kompenzacija za Jobove 
nezaslužene jade - nešto spram čega Jahve, čak i da je za to 

znao, nije mogao ostati ravnodusan. Bez Jahvina znanja i 
protivno njegovim nakanama, izmuceni, premda neduzni 
Job tiho se uzdignuo do vrhunske spoznaje Boga koju ni 
Bog sam o sebi nije posjedovao. Da se Jahve utekao svome 
sveznanju, Job ne bi stekao tu prednost. Dapače, mnogo se 
toga takoder ne bi zbilo. 

Job uviđa Božju unutarnju antinomiju, i u svjetlu toga 
otkrića njegovo znanje doseže božansku numinoznost. 
Mogli bismo pretpostaviti da mogućnost za to leži u čo- 
vjekovoj “bogolikosti" koju nipošto ne smijemo tražiti u 
ljudskoj morfologiji. Sam Jahve spriječio je taj prijestup za- 
branivši pravljenje slika. Ustrajan u iznošenju svoga slu- 
čaja pred Boga i bez ikakve nade da će biti saslušan, Job je 
čvrsto ostao pri svome stvorivši tako upravo onu prepreku 
koja je prinudila Boga da razotkrije svoju istinsku prirodu. 
U tome dramatičnom klimaksu Jahve naglo prekida svoju 
okrutnu igru mačke i miša. No, ako je tko očekivao da će 
se njegov gnjev sada okrenuti protiv klevetnika, grdno se 
razočarao. Jahve i ne pomišlja na to da svoga odmetnutog 
sina pozove neka položi račun, niti mu pada na pamet da 
objašnjenjem svojih postupaka Jobu pruži barem moralnu 
zadovoljštinu. Umjesto toga, jezdeći na olujama i gromo- 
vima svoje svemoći, on se prezrivo obraća ljudskome crvu 
riječima: 


Tko je taj koji riječima bezumnim 
zamračuje božanski promisao?>* 


U svjetlu navedenih Jahvinih riječi moramo se zapitati: 
Tko zamračuje koji promisao? Jedino što je ovdje mračno 
jest razlog zbog kojeg se Jahve okladio sa Sotonom. Job 

nipošto nije taj koji je nešto pomutio, a ponajmanje promi- 
sao, jer tome nema ni spomena u onome što slijedi. Koli- 
ko možemo vidjeti, oklada ne sadrži nikakav “promisao’, 
osim ako sam Jahve nije ponukao Sotonu u cilju uzdizanja 
Joba. Naravno, sve je to moralo biti predviđeno u svezna- 
nju, te se riječ “promisao” možda odnosi na vječno i apso- 
lutno znanje. Ako je tome tako, Jahvino se ponašanje čini 
još nelogičnijim i posve neshvatljivim, budući da je o tome 
mogao prosvijetliti Joba, što bi naposljetku bilo pravedno i 
pravično. Takav scenarij stoga držim nevjerojatnim. 

Čije su riječi bezumne? Pretpostavljam da Jahve ne mi- 
sli na riječi Jobovih drugova, nego kori Joba. No, u čemu 
je Jobova krivnja? Jedino za što ga se moglo kriviti je nje- 
gov nepopravljiv optimizam i vjera u božansku pravdu. U 
tome je pogriješio, što dokazuju i Jahvine riječi. Bog ne želi 
biti pravedan; on se tek razbacuje silom. Job to nikako nije 
mogao prihvatiti, jer je Boga držao moralnim bićem. Nika- 
da nije sumnjao u Božju silu, ali se s druge strane nadao 
i milosti. Međutim, već je ispravio svoju pogrešku usta- 
novivši Božju proturječnost, čime je ujedno prepoznao i 
Božju pravednost i dobrotu. Teško je, stoga, govoriti o ne- 
dostatku uvida. 

Odgovor na Jahvin gnjev je, dakle, sljedeći: Jahve je taj 
koji zamračuje vlastiti promisao i koji ne posjeduje uvid. 
Obrušava se na Joba i krivi ga za vlastita zlodjela: čovje- 
ku nije dopušteno o njemu imati mišljenje, a ponajmanje 
uvid koji ni sam ne posjeduje. Sedamdeset jednim stihom 
on proglašava svoju stvaralačku moć ispaćenoj žrtvi koja 
sjedi u pepelu, grebe svoje rane krhotinama i puna joj je 
kapa nadljudskoga nasilja. Jobu odista nije potrebna dalj- 
nja prezentacija te moći. Jahve je u svome sveznanju mo- 

gao znati koliko su neprimjereni bili njegovi pokusaji za- 
strašivanja u takvoj situaciji. Lako je mogao vidjeti da Job 
i dalje čvrsto vjeruje u njegovu svemoć te da u nju nika- 
da nije posumnjao ili se poljuljao u svojoj odanosti. Sve u 
svemu, on je do te mjere neosjetljiv za Jobovu situaciju da 
ne možemo ne posumnjati u neki skriven motiv koji mu 
je važniji: Job je tek pozornica unutarnjega dijalektičkog 
procesa u samome Bogu. Iživljavanje na Jobu promašuje 
svaku svrhu i cilj, te je razvidno da je Bog zapravo posve 
zaokupljen sobom. Prenaglašavanje Božje svemoći i veli- 
čine nema nikakva smisla u odnosu na Joba, kojemu sva- 
kako nisu potrebna daljnja uvjeravanja, dok ono postaje 
razumljivo kada je posrijedi slušatelj koji u njih sumnja. Ta 
“sumnjajuća misao” je Sotona, koji se po završetku svoje 
opake meštrije vratio u očinska njedra kako bi ondje na- 
stavio svoju podrivačku djelatnost. Jahve je morao uvidje- 
ti da je Jobova odanost ostala nepoljuljana i da je Sotona 
izgubio okladu. Također je morao uvidjeti da je, prihvaća- 
jući tu okladu, učinio sve što je bilo u njegovoj moći kako 
bi svoga vjernog slugu natjerao da poklekne, ne ustežući 
se čak ni od čitava niza zločina. Pa ipak, u njemu se ne 
začinje kajanje, a osobito ne moralni zazor, nego mračna 
misao koja propitkuje njegovu svemoć. Na to je osobito 
osjetljiv, jer “sila” je izvanredan argument. No, sveznanje 
zna da se silom ništa ne postiže. Spomenuta misao odno- 
si se, naravno, na veoma neugodnu činjenicu da se Jahve 
dao zbuniti od Sotone. Tu svoju slabost Jahve nije posve 
osvijestio, budući da prema Sotoni pokazuje izvanrednu 
snošljivost i obzirnost. Sotonina je spletka očito hotimice 
zanemarena na Jobovu štetu. 

Srecom, dok su se zla nizala, Job je ustanovio da nitko 
nije spomenuo njegovo pravo. Nadalje, shvatio je da je po- 
tezanje toga pitanja u danom trenutku bilo posve izlisno, 
budući da Jahve, zaokupljen svojim poslovima, očito nije 
pokazivao ni najmanje zanimanje za njegov slučaj. Sotona 
je, takoreći, morao nestati iz priče, stoga je bilo najbolje ba- 
citi sumnju na Joba kao čovjeka podrivačkih ideja. Problem 
je tako prebačen na drugi kolosijek, a epizoda sa Sotonom 
zaboravljena i zakopana u nesvjesnom. Promatraču nije 
posve jasno zašto se predstava vrhunaravne sile uprizoru- 
je za Joba, kada je ona dovoljno veličanstvena i dojmljiva 
da bi uvjerila i širu publiku, a povrh svega samoga Jahvea, 
u njegovu nenadvladivu moć. Ne znamo uviđa li Job da 
Jahve takvim ponašanjem vrši nasilje nad vlastitim sve- 
znanjem, no njegova šutnja i pokornost ostavljaju brojne 
mogućnosti otvorenima. Job nema drugoga izbora nego 
povući svoj zahtjev za pravdom, stoga odgovara riječima 
navedenima na početku: “Rukom ću svoja zatisnuti usta.” 

U njega nema ni traga mentalnoj rezervaciji — zapra- 
vo, njegov odgovor odstranjuje svaku sumnju u potpunu 
i bespogovornu pokornost božanskoj sili. I najsitničaviji 
tiranin bi s time bio zadovoljan i siguran da se njegov slu- 
ga — pa makar od samoga straha, ako ne zbog neupitne 
odanosti — neće još dugo usuditi ni pomisliti na nešto što 
se gospodaru ne bi svidjelo. 

Veoma je čudno da Jahve takvo što ne zamjećuje. On 
je posve slijep za Joba i njegovu nevolju. Čini se kao da 
umjesto Joba ima drugoga neprijatelja, nekoga moćnijeg i 
vrednijeg izazova. To je očito iz njegova dvaput ponovlje- 
na poziva: 

Bokove svoje opaši k'o junak: 
ja ću te pitat" a ti me pouči.3? 


Valjalo bi nam odabrati upravo groteskne primjere 
kako bismo ilustrirali nesrazmjer između dvaju protivni- 
ka. Jahve u Jobu vidi nešto što ne bismo pripisali čovjeku, 
nego Bogu, odnosno jednakost po moći, zbog čega je oku- 
pio cijelu svoju silnu mašineriju i paradirao njome pred 
neprijateljem. Jahve je Jobu pokazao svoju sumnjičavu 
stranu koja mu je odvratna jer je njegova i koja ga smjerno 
i kritički motri. On je se boji, jer jedino sučeljavanje s nečim 
zastrašujućim dopušta uvid u nečiju snagu, domišljatost, 
hrabrost, nepobjedivost, itd. Ali, kakve to sve ima veze s 
Jobom? Vrijedi li lavu plašiti miša? 

Jahve nije zadovoljan pobjedom u prvoj rundi. Job je 
odavna nokautiran, dok veliki neprijatelj čiji duh lebdi 
nad ništavnim patnikom još stoji uspravno. Stoga Jahve 
ponovno diže svoju ruku: 


Zar bi i moj sud pogaziti htio, 

okrivio me da sebe opravdaš? 

Zar ti mišica snagu Božju ima, 

zar glasom grmjet’ možeš poput njega?? 


Premda nezaštićen, obespravljen i beznadno nemoćan, 
čovjek za Jahvu predstavlja opasnost toliko veliku da sma- 
tra kako se na nj valja obrušiti svim raspoloživim sredstvi- 
ma. Ono što Jahvi smeta razvidno je iz izazova pred koji 
stavlja shrvanoga Joba: 

Ponositoga pogledaj, slomi ga, 

na mjestu satri svakoga zlikovca. 
U zemlju sve njih zajedno zakopaj, 
u mračnu ih pozatvaraj tamnicu. 
Tada ću i ja tebi odat’ hvalu 

što si se svojom desnicom spasio .34 


Job je izazvan poput kakva boga. No, u suvremenoj 
metafizici ne postoji deuteros theos, nijedan drugi bog osim 
Sotone, kojega Jahve sluša i koji na nj može utjecati. Samo 
mu on može staviti povez na oči, obmanuti ga i natjerati 
da teško oskvrne vlastiti kazneni zakon. Doista divljenja 
vrijedan protivnik, a s obzirom na blisko srodstvo, toliko 
kompromitirajući da ga se moralo najdiskretnije sakriti 
— do te mjere da ga je Bog sakrio u nesvjesnim predjelima 
svojih njedara. Umjesto njega, Bog je svoga jadnog slugu 
učinio baukom s kojim se morao boriti, u nadi da će izgo- 
nom strašnoga protivnika u “mračnu tamnicu” ostati nes- 
vjestan. 

Scenografiju toga zamišljenog dvoboja, dramaturgiju 
i dojmljivu izvedbu pretpovijesne menažerije ne bismo 
dovoljno objasnili pokušamo li ih svesti tek na negati- 
van čimbenik Jahvina straha od osvješćivanja i spoznaje 
koju ono donosi. Za Jahvu sukob postaje akutan kao po- 
sljedica novoga čimbenika koji, međutim, nije skriven od 
sveznanja — premda u ovome slučaju postojeće znanje ne 
prati nikakav zaključak. Novi čimbenik je nešto što se do 
tada nije zbilo u povijesti svijeta, nečuvena činjenica da se 
smrtan čovjek — ne znajući i ne hoteći — svojim moralnim 
postupcima uzdigao iznad zvijezda na nebesima, te je s 

takvoga polozaja mogao promatrati Jahvina leda, bezdani 
svijet “krhotina”. 

Zna li Job Sto je vidio? Ako zna, dovoljno je lukav i bi- 
star da o tome šuti. No, njegove riječi govore poput tisuću 
knjiga: 


Ja znadem, moć je tvoja bezgranična: 
što god naumis, to izvesti mozes.>° 


Uistinu, Jahve može sve i dopušta si sve ni ne trepćući, 
ostajući nesvjestan na čovjekov račun. Razbacuje se svo- 
jom strašnom silom i donosi zakone koji mu ne znače ni 
koliko crno ispod noktiju. Ubojstvo i pokolj za nj su trice, 
no katkada igra ulogu feudalnoga gospodara koji se veli- 
kodušno iskupljuje svome kmetu za pustošenje njegovih 
polja. “Izgubio si svoje sinove i kćeri? Ništa zato, dat ću ti 
nove i bolje.” 

Job nastavlja (nedvojbeno pognute glave i drhtavoga 
glasa): 


Tko je taj koji riječima bezumnim 
zamračuje božanski promisao? 
Govorah stoga, ali ne razumjeh, 

o čudesima meni neshvatljivim. 

O, poslušaj me, pusti me da zborim: 
ja ću te pitat" a ti me pouči. 

Po čuvenju tek poznavah te dosad, 
ali sada te oči moje vidješe. 

Sve riječi svoje zato ja poričem 

i kajem se u prahu i pepelu.37 


36 


DRUGO POGLAVLJE 


Job lukavo preuzima Jahvine oštre riječi i baca se pre- 
da nj doista poput poraženoga protivnika. Premda se do- 
imlju naivnima, Jobove se riječi mogu shvatiti i dvosmi- 
sleno. On je naučio lekciju i iskusio “divne stvari" koje nije 
lako pojmiti. Jahvu je najprije poznavao “po čuvenju", ali 
sada je dobio uvid — koji nadmašuje Davidov — u njegovu 
zbilju - pouku koju valja upamtiti. Prije je bio naivan, te je 
vjerojatno Boga smatrao "dobrim", milostivim vladarom i 
pravednim sucem. Zamišljao je “savez” kao pravnu stvar, 
držeći da prema tome svaka ugovorna strana može zahti- 
jevati ostvarenje svojih prava; da će Bog biti vjeran i odan, 
ili barem pravedan, te da će — sudeći prema Deset zapovi- 
jedi — držati do nekih etičkih vrednota ili se barem osjećati 
obveznim spram vlastita pravnog stajališta. No, Job je na 
svoje zaprepaštenje otkrio da Jahve nije čovjek, nego da 
je u nekim pogledima i manje od čovjeka, odnosno da je 
upravo ono što Jahve kaže o Levijatanu (krokodilu): 


Ina najviše on s visoka gleda, 
kralj je svakome, i najponosnijim.3* 


Nesvjesno ima životinjsku narav. Poput svih starih bo- 
gova, Jahve svoj životinjski simbolizam nedvojbeno teme- 
ljina mnogo starijim egipatskim teriomorfnim bogovima, 
osobito na Horusu i njegovim četirima sinovima. Od četiri 
Jahvine životinje samo jedna ima ljudsko lice. To je vjeroja- 
tno Sotona, koji kumuje čovjeku kao duhovnom biću. Eze- 
kielovo viđenje pripisuje tri četvrtine životinjske i jednu 
četvrtinu ljudske prirode zivotinjskome božanstvu, dok 
gornje božanstvo, ono na “prijestolju od safira" tek “nali- 
kuje" čovjeku.” Taj simbolizam objašnjava Jahvino pona- 

šanje koje je, s ljudskoga gledišta, posve neprihvatljivo. To 
je ponašanje nesvjesnoga bića kojemu se ne može suditi sa 
stajališta morala. Jahve je fenomen, a ne ljudsko biće.“ 

Takvo bismo značenje lako mogli pripisati Jobovim rije- 
čima. No, kako bilo, Jahve se naposljetku smirio. Terapeut- 
ska mjera bespogovornoga prihvaćanja još se jednom po- 
kazala učinkovitom. Pa ipak, Jahve je još pomalo nervozan 
radi Jobovih prijatelja, jer "o njemu nisu pravo govorili"." 
Smiješno je da se njegov kompleks sumnje proteže na tu 
konzervativnu i pomalo sitničavu stariju gospodu, kao da 
je njihovo mišljenje bilo od velika značaja. Ali činjenica da 
ljudi uopče misle, osobito o njemu, izludivala ga je i želio 
je tome nekako stati na kraj. Bilo je to previše nalik onome 
čime ga je njegov sin razmetni uvijek trovao, udarajuči ga 
tako u najbolniju točku. Bezbroj je puta več gorko zažalio 
zbog svojih nepromišljenih izljeva gnjeva! 

Ne možemo se oteti dojmu da se Sveznanje polako 
primiče spoznaji, te da mu prijeti uvid koji sa sobom nosi 
opasnost od samouništenja. Srečom, Jobova posljednja 
izjava sročena je tako da sa stanovitom sigurnošču može- 
mo pretpostaviti da je stvar konačno riješena. 

Medutim, kao kor te velike tragedije koja do danas nije 
izgubila na vitalnosti, mi nismo posve spremni donijeti 
takav zaključak. Našemu modernom senzibilitetu nipošto 
nije očito da je Jobovom poniznošču pred veličanstvom 
božanske prisutnosti i njegovom mudrom šutnjom odgo- 
voreno na zagonetku oklade s Bogom koju je zakuhao so- 
tonski deran. Job nije dao nikakva odgovora, nego je tek 
prilagodio svoju reakciju. Time je pokazao zavidnu samo- 
disciplinu, ali nije dao nedvosmislen odgovor. 

Uzmimo ono što je najočitije — moralnu nepravdu 
koju je Job pretrpio. Je li čovjek toliko bezvrijedan u Bo- 
žjim očima da mu se ne može nanijeti čak ni tort moral? 
To proturječi činjenici da je Jahve čovjeka želio i da mu je 
očito važno govore li ljudi o njemu “pravo* ili ne. Njemu 
je potrebna Jobova odanost, do te mjere da se ne libi niče- 
ga u provedbi svoje kušnje. Takav stav pripisuje čovjeku 
gotovo božanski značaj, jer što bi u čitavom svijetu nešto 
moglo značiti nekome tko ima sve? Jahvina podvojenost 
— s jedne se strane bezobzirno poigrava ljudskim životom 
i srećom, a s druge strane želi čovjeka za partnera - stavlja 
potonjega u nemoguć položaj. U jednome trenutku Jahve 
se ponaša iracionalno poput kataklizme, u drugome pak 
žudi biti voljen, čašćen, obožavan i slavljen kao pravedan. 
Žestoko reagira na svaku riječ koja sadrži makar natruhu 
kritike, dok sam uopće ne haje za vlastiti moralni zakon 
kada se njegova djela tome zakonu protive. 

Takvome se Bogu može pristupiti samo sa strahom i 
trepetom, i pokušati ga udobrovoljiti neprestanim hvala- 
ma i bespogovornom pokornošću. No, odnos povjerenja 
čini se posve nemogućim za naš moderan način razmi- 
šljanja. Od takvoga nesvjesnog boga prirode ne može se 
očekivati ni moralna zadovoljština. Pa ipak, Job je dobio 
svoju zadovoljštinu, vjerojatno i ne znajući, a tu nakanu 
Jahve nipošto nije imao, unatoč pjesnikovu nastojanju da 
stvari takvima prikaže. Jahvina je ceremonijalnost besmi- 
slena, no unatoč tome ona ima prilično transparentnu svr- 
hu demonstriranja brutalne moći demijurga: “To sam ja, 
stvoritelj svih razularenih, nemilosrdnih sila Prirode koje 
se ne podvrgavaju nikakvim etičkim zakonima. I ja sam 

amoralna sila Prirode, čisto fenomenalna ličnost koja ne 
vidi vlastita leda.” 

Ta deklaracija za Joba predstavlja (ili bi barem mogla 
predstavljati) prvorazrednu moralnu zadovoljštinu, jer se 
njome čovjek, unatoč svojoj nemoći, postavlja za suca sa- 
mome Bogu. Ne znamo je li Job došao do te spoznaje, no 
brojni komentari Joba koji su nastali u kasnijim razdoblji- 
ma zanemarivali su činjenicu da Jahveom vlada svojevr- 
sna Moira ili Dike, čineći ga upravo naivnim. Svatko može 
vidjeti kako je nepromišljeno uzdignuo Joba ponizivši ga. 
Time je na se navukao osudu i dao čovjeku moralnu zado- 
voljštinu za kojom Knjiga o Jobu tako bolno vapi. 

Pjesnik ove drame pokazao je majstorsku diskreciju 
spustivši zastor upravo u trenutku kada njegov junak, pa- 
dajući na koljena pred božanskim veličanstvom, odaje du- 
biozno priznanje demijurgovoj apophasis megale — njegovoj 
“velikoj deklaraciji" sebe samoga. Osim toga dojma, ništa 
drugo ne možemo izvući. Ulog je bio prevelik: kraljevstvu 
metafizike prijetio je strašan skandal posljedice kojega bi 
vjerojatno bile katastrofalne, a nitko nije imao spasonosnu 
formulu koja bi monoteističku ideju Boga mogla spasiti od 
propasti. Kritičko promišljanje jednoga Grka lako je mo- 
glo preuzeti taj novi biografski razvoj (što se doista i zbilo, 
premda mnogo kasnije) i iskoristiti ga na Jahvinu štetu, 
čime bi i Jahvu stigla sudbina grčkih bogova. No, relativi- 
zacija Boga bila je u to doba posve nezamisliva, a takvom 
je ostala i sljedeća dva tisućljeća. 

Čovjekov nesvjesni um vidi ispravno čak i kada je svje- 
sni um slijep i nemoćan. Drama se vječno konzumira: Ja- 
hvina dvojna priroda je razotkrivena, a netko ili nešto tu 

je činjenicu uvidio i zabilježio. Takvo otkrivenje, svjesno ili 
ne, mora imati dalekosežne posljedice. 


41 


ngo[ 10A08po 
sunt") I 


TRECE POGLAVLJE 


PRIJE NEGO ŠTO se pozabavimo daljnjim razvojem do- 
gađaja, vratimo se u vrijeme nastanka Knjige o Jobu. Na- 
žalost, ne može se točno utvrditi kada je ona napisana. 
Općenito se pretpostavlja da je bila pisana između 600. i 
300. godine prije Krista, dakle ne mnogo prije Mudrih izre- 
ka (između 4. i 3. stoljeća prije Krista). U Izrekama se susre- 
ćemo sa simptomom grčkoga utjecaja koji je, pripišemo li 
mu raniji datum, dosegnuo židovsku kulturnu sferu pre- 
ko Male Azije, a ukoliko je posrijedi kasniji datum, preko 
Aleksandrije. To je ideja Sofije, ili Sapientiae Dei, suvječne 
i više-manje hipostatičke pneume ženske prirode koja je 
postojala prije Stvaranja: 


Jahve me stvori kao počelo svoga djela, 
kao najraniji od svojih čina, u pradoba; 
oblikovana sam još od vječnosti, 

od iskona, prije nastanka zemlje. 
Rodih se kad još nije bilo pradubina, 
dok još nije bilo izvora obilnih voda. 


kad je stvarao nebesa, bila sam nazočna 
kad je povlačio krug na licu bezdana. 


kad je postavljao moru njegove granice, 
da mu se vode ne preliju preko obala, 

kad je polagao temelje zemlji, 

bila sam kraj njega, kao graditeljica, 
bila u radosti, iz dana u dan, 
igrajući pred njim sve vrijeme; 
igrala sam po tlu njegove zemlje, 

i moja su radost djeca čovjekova.” 


Ta Sofija, koja već posjeduje stanovita bitna svojstva 
johanitskoga' Logosa, s jedne je strane usko povezana s 





es 
' Johaniti — sljedbenici Ivana Krstitelja. Isto i sabejci, odno- 
sno mandejci kao red unutar sabejske sljedbe. Zovu se još 
i kršćanima sv. Ivana, a danas obitavaju na području ju- 
žnoga Iraka, također u gradićima između Bagdada i Basre, 
te na jugozapadu Irana. Mandejci su gnostici (od manda 
— spoznaja), a Ivana Krstitelja smatraju Hibil-Ziwom (Hi- 
bil-Ziwa), Spasiteljem koji je ušao u svijet tame i uništio zle 
duhove kako bi oslobodio vjernike prije kraja svijeta. Svoj 
nauk mandejci temelje na knjigama napisanima na ara- 
mejskom dijalektu koji se govorio u Babilonu, a datiraju iz 
7.18. stoljeća poslije Krista. Te su knjige Ginza Rba (Veliko 
Blago), zbirka mitoloških, teoloških moralnih i narativnih 
traktata i misa za mrtve, Oolasta, knjiga himni, te Drasha d 
Yahja (Knjiga Ivanova, ili Knjiga kraljeva. Kraljevi su svjetlo- 
sna nebeska biča koja upravljaju čovječanstvom) koja sa- 
drži poruku Ivana Krstitelja, kao i neke himne i fragmente 
nauka iz brojnih izvora. Mandejsko vrhovno biče je Alaha. 
On je upravljanje materijalnim — svijetom ne-zbilje — kao i 
njegovo stvaranje, povjerio namjesnicima (melki), duhovi- 
ma moći i čistoće koji su postali kada je Svesilni izgovorio 
njihova imena. Od tih bića, ukupno tri stotine šezdeset, 
najvažnije je Mara d Rabutha (Gospodar Veličine), a biće u 
najizravnijem dodiru s ovim svijetom je Hibil-Ziwa. On je 
stvorio ovaj svijet, mračan i zemaljski, Ara d Tiwel (Arqa d 
Tibil), te svijet Svjetla, Mshuni Kushta. — Nap. prev. 


44 


TRECE POGLAVLJE 


hebrejskim Kokmah, dok gas druge strane toliko nadilazi 
da je sličnost s indijskom Shakti" nametljivo očita. U to je 
doba svakako postojala veza s Indijom (vladavina Ptole- 
mejevića). Daljnji izvor je Mudrost Isusa, sina Sirahova, ili 
Knjiga Sirahova,“ napisana oko 200. godine prije Krista. U 
njoj Mudrost o sebi zbori sljedeće: 


Izađoh iz usta Svevišnjeg 

i pokrih zemlju kao magla. 

Na visinama nebeskim razapeh šator svoj 

i prijestol moj bi stup od oblaka. 

Obiđoh sama krug nebeski 

i prošetah se dubinama bezdana. 

U vlasti su mojoj valovi morski, i sva zemlja, 
i svi narodi i puci.4 


Vrijedi podrobnije proučiti ovaj tekst. Mudrost opisuje 
sebe kao Logos, Riječ Božju (“Izadoh iz usta Svevisnjeg”). 
Kao Ruah””, duh Božji, ona je lebdjela nad vodama počela. 
Poput Boga, ona stoluje na nebesima. Kao kozmogonijska 


Bes 





* Kokmah, muška sfera, po kabalističkom Drvu života. Muška 
aktivna potencija, poznata i kao Otac. — Nap. prev. 


" Shakti (hind.), božanska sila koja se manifestira kako bi 
uništila demone i obnovila ravnotežu. Svaki hinduistički 
bog ima svoju Shakti, a bez te energije nemaju moć. Shakti 
se također naziva i Devi ili mahadevi, što podrazumijeva 
njezine različite uloge kao Sati, Parvati, Durga i Kali. Ona 
je božica-majka, izvor svega, univerzalni princip energije, 
moči i kreativnosti. — Nap. prev. 

™ Također Eklezijastik ili Crkvenica. - Nap. prev. 

™ Ruah (hebr.); duh Božji; dah koji prožima tijelo i duši uda- 
hnjuje život; uzdiže dušu bliže nebu; drži dušu budnom. 
— Nap. prev. 

Pneuma, ona prozima nebo, zemlju i sve stvoreno. U go- 
tovo svim svojim značajkama odgovara Logosu sv. Ivana. 
Uskoro ćemo vidjeti koliko je ta veza značajna s obzirom 
na njezin sadržaj. 

Ona je ženski numen “metropole” par excellence, Jeru- 
zalema — majčinskoga grada. Ona je ljubljena mati, odraz 
gradske poganske božice Ištar. To potvrđuje minuciozna 
usporedba Mudrosti s drvećem, poput cedra, palme, smr- 
dljivke, masline, čempresa, itd. Sva su ta stabla od prada- 
vnih vremena predstavljala simbole semitske majke-božice 
ljubavi. Sveto je drvo uvijek stajalo pokraj njezinih svetišta 
na uzvisinama. U Starome zavjetu hrastovi i smrdljivke 
predstavljaju proročka stabla. Bog ili anđeli navodno su 
se pojavljivali u krošnjama stabala ili pokraj njih. David se 
utekao dudovu proročanstvu.“ Drvo je u Babilonu pred- 
stavljalo Tamuza, sina-ljubavnika, kao i Ozirisa, Adonisa, 
Atisa i Dioniza, bliskoistočne bogove koji su umrli mladi. 
Svi ti simbolički atributi pojavljuju se također u Pjesmi nad 
pjesmama, kao obilježja zaručnika i zaručnice. Vino, grožđe, 
vinova loza i vinograd u njoj imaju značajnu ulogu. Lju- 
bljena se uspoređuje sa stablom jabuke; ona će sići s plani- 
na (kultna mjesta božice-majke), “iz lavljih spilja, s planina 
leopardskih";4 njezina je utroba “vrt mogranja pun biranih 
plodova: nard i šafran, mirisna trska i cimet, sa svim sta- 
bljikama tamjanovim, smirna i aloj s najboljim mirisima". 
Njezine su ruke “natopljene smirnom”” (podsjetimo se da 
je i Adonis bio rođen od mirte). Poput Duha Svetoga, Mu- 
drost je dar izabranih, što je ideja koju je ponovno preuze- 
la doktrina Parakleta’. 

Ro 





' Paraklet (grč.), branitelj, tješitelj, pomagač, odvjetnik. — Nap. 
prev. 

Pneumaticka narav Sofijina, kao i njezino graditeljsko 
obiljezje koje podsjeca na Mayu, jos jasnije izrazava apo- 
krifna Knjiga mudrosti. “Jer mudrost je duh čovjekoljubi- 
v8 “dobrotvoran”.* Po njoj “sve stvari djeluju”, “u nje je 
duh razborit, svet"." Ona je "dah sile Božje; "čisti odvir 
slave Svemoguceg’>' “odsjev vječne svjetlosti i zrcalo čisto 
djela Božjeg?5* “prodire kroz sve duše, mudre čiste i najta- 
nje... ona proniče i prožima sve svojom čistočom"." Ona je 
"povjerenica znanja Božjeg? i "ljubi je gospodar svemira"."4 
“Tko je na svijetu od nje veći umjetnik?" Kao Duh Sveti, 
ona je “poslana s nebesa svetih i slavnog prijestolja*.5* Ona 
je, poput psihopompa, vodič k Bogu i osigurava besmr- 
tnost. 57 

Knjiga mudrosti osjetljiva je na Božju pravdu te se, vjero- 
jatno s pragmatičnom svrhom, usuđuje ploviti tik uz vje- 
tar: “Jer pravednost je besmrtna. Ali bezbožnici dozivaju 
smrt i rukama i riječju."" Nepravični i bezbožnici, među- 
tim, kažu: 


Potlačimo ubogoga pravednika, 

ne štedimo udovice, 

ne poštujmo starca 

ni sjedina od mnogih godina. 

Nek’ naša snaga bude zakon pravde, 





* Doslovno značenje riječi Maya (hind.) je iluzija. Sve što je 
pridodano zbilji — svijet imena i oblika - jest Maya ili iluzi- 
ja. Ona zamagljuje znanje o individualnom jastvu (avidya). 
Hinduisticka mitologija opisuje Mayu u različitim kontek- 
stima. Tako je, primjerice, Maya Shakti božanska moč koja 
potiče evoluciju postoječega svijeta. Maya je, nadalje, de- 
mon koji je graditelj demona i utemeljitelj magijskih vješti- 
na. — Nap. prev. 

jer ono Sto je slabo nije ni za Sto. 
Postavimo zasjedu pravedniku 

jer nam smeta 

i protivi se našem ponašanju... 

On se hvasta posjedom spoznaje o Bogu 
i naziva se sinom Gospodnjim. 

On je ukor utjelovljeni našim mislima, 
sama njegova pojava tišti našu dušu. 


Pogledajmo jesu li istinite riječi njegove, 
istražimo kakav će biti njegov svršetak. 


Zato ga iskušajmo progonom i mukom 
da istražimo blagost njegovu 
i da prosudimo strpljivost njegovu.°? 


Gdje li smo maločas pročitali: “Nisi li zapazio slugu 
moga Joba? Njemu na zemlji nema ravna. Čovjek je to 
neporočan i pravedan: boji se Boga i kloni zla! On je još 
postojan u neporočnosti, pa si me uzalud izazvao da ga 
upropastim.” “Bolja je mudrost nego jakost" kaže Propo- 
vjednik.® 

Ovdje Knjiga mudrosti dira u samu srZ, no nipoSto ne- 
hotice i nesvjesno, nego iz mnogo dubljih razloga. Kako 
bismo to bolje shvatili, valja nam otkriti vezu između Knji- 
ge o Jobu i promjene Jahvina statusa koja se zbila otprilike 
u isto vrijeme, tj. njezinu vezu s pojavom Sofije. To nije pi- 
tanje literarne povijesti, nego utjecaja Jahvine sudbine na 
čovjeka. Iz drevnih zapisa poznato nam je da su akteri bo- 
zanske drame Bog i njegov narod-zaručnik, muški dynamis 
nad čijom je vjernošću ljubomorno stražario. Osobit slučaj 

predstavlja Job, čija je odanost bila podvrgnuta okrutnoj 
kušnji. Kao što sam već kazao, doista je zapanjujuće s ka- 
kvom je lakoćom Jahve popustio pred Sotoninim huška- 
njem. Da je Jahve doista vjerovao Jobu, bilo bi logično da 
je stao u njegovu obranu, razotkrio zlobnoga klevetnika i 
kaznio ga zbog blaćenja vjernoga sluge Božjeg. No, Jahve 
na to nije ni pomislio, čak ni nakon što se dokazala Jobova 
nedužnost. Ne nalazimo ni traga ljutnji ili prijekoru. Ja- 
hvino je prešutno odobravanje stoga nedvojbeno. Njego- 
va spremnost da Joba, kao žrtvenoga jarca, preda u Soto- 
nine ubilačke ruke zapravo je projekcija njegove vlastite 
prevrtljivosti. Ovdje nalazimo temelj za pretpostavku da 
je Jahve bio spreman olabaviti svoju bračnu vezu s Izra- 
elom, premda je tu nakanu skrivao i od sebe samoga. Ta 
nejasna misao ponukala ga je da, uz Sotoninu pomoć, pro- 
nađe nevjernika, te je nepogrešivo izabrao najvjernijega i 
podvrgnuo ga okrutnoj kušnji. Jahve je postao nesiguran 
u vlastitu vjernost. 

Otprilike u isto vrijeme, ili nešto kasnije, počela su go- 
vorkanja o onome što se dogodilo: Jahve se prisjetio žen- 
skoga bića koje mu je bilo jednako drago kao i čovjeku, 
prijatelja i druga od početka svijeta, prvorođenoga od svih 
Božjih bića, savršeno čistoga odraza njegove slave, meštra 
kojega je ljubio više od kasnijih potomaka protoplasta, 
prvobitnoga čovjeka koji je bio tek sekundarni proizvod 
stvoren na njegovu sliku. Zacijelo je postojala neka mra- 
čna potreba koja je bila razlog te anamneze Sofije. Stvari 
naprosto više nisu mogle biti iste kao prije, “pravedni” Bog 
više nije mogao činiti nepravdu, "Sveznajuči" se više nije 
mogao ponašati poput nesmotrena ljudskog bića. Samo- 
odražavanje je postalo imperativ, a za to je bila potrebna 

Mudrost. Jahve je morao postati svjestan svoga apsolu- 
tnog znanja, jer, ako Job spozna Boga, tada će i Bog morati 
spoznati sebe. Bilo je nedopustivo da se Jahvina dvojnost 
obznani i istodobno ostane skrivena od njega samoga. 
Spoznaja Boga utječe na samoga Boga. Činjenica da nije 
uspio poljuljati Joba promijenila je Jahvinu prirodu. 

Na temelju naznaka iz Biblije i povijesti, pokušat ćemo 
rekonstruirati što se zbilo nakon te promjene. Valja nam 
se, stoga, vratiti u vrijeme Postanka i protoplasta prije Po- 
topa. On, Adam, uz Stvoriteljevu je pomoć iz svoga rebra 
načinio Evu, svoj ženski pandan, jednako kao što je Stvo- 
ritelj načinio hermafroditskoga Adama iz primae materiae, 
a zajedno s njim i božanskim pečatom obilježen dio čovje- 
čanstva — izraelski narod — te ostale Adamove potomke." 
Zanimljivo je da se prema istome klišeju zbilo da je Ada- 
mov prvorođenac, poput Sotone, bio zlotvor i ubojica pred 
Bogom, čime se nebeski prolog ponovio na zemlji. Lako je 
zaključiti da je to bio razlog zbog kojega je Jahve zaštitio 
Kajina posebnim znakom: ta on je bio vjerna preslika So- 
tone. Nigdje se ne spominje prototip ranopreminula Abela 
koji je Bogu bio draži od Kajina, poduzetna muža (kojega 
je umijećima nedvojbeno podučio jedan od Sotoninih an- 
đela). Možda je taj prototip bio drugi sin Božji konzervati- 
vniji od Sotone, nesklon pustolovinama i mračnjaštvu, dje- 
tinjom ljubavlju vezan uz Oca, nesposoban za druge misli 
osim onih koje su Ocu ugodne, i koji je prebivao u unutar- 
njem krugu nebeskoga gospodarstva. To bi objasnilo zašto 
je njegov zemaljski pandan Abel tako “žurno izbavljen od 
zloće oko njega", da se poslužimo riječima Knjige Mudrosti, 





Rs 
* Mudr 4, 14. — Nap. prev. 

i vraćen Ocu, dok je Kajin u svome zemaljskom postojanju 
morao okusiti cijelo prokletstvo svoje naprednosti s jedne 
strane, i svoje moralne inferiornosti s druge strane. 

Ako je prvobitni otac Adam bio preslika Stvoritelja, 
njegov sin Kajin bio je preslika Božjega sina Sotone, što 
nam daje temelj za pretpostavku da je Božji miljenik, Abel, 
također morao imati svoj pandan “u nadnebeskom svije- 
tu”. Našu pozornost privlače zloslutni događaji na poče- 
tku naizgled uspješnog i zadovoljavajućeg Stvaranja — Pad 
i bratoubojstvo — te smo prisiljeni priznati kako je početna 
situacija, kada duh Božji lebdjaše nad vodama, teško mo- 
gla iznjedriti apsolutno savršen rezultat. Nadalje, Stvori- 
telj koji je svaki dan svoga rada nazvao "dobrim", propu- 
stio je naznačiti što se zbilo s ponedjeljkom. Naprosto nije 
ništa kazao, stoga zaključujemo na temelju šutnje! Ono 
što se na taj dan zbilo bilo je konačno odvajanje gornjih 
od donjih voda “plocom” nebeskoga svoda. Jasno je da se 
taj neizbježan dualizam ni tada ni kasnije nije uspio po- 
sve uklopiti u monoteističku koncepciju, budući da upu- 
ćuje na metafizičko nejedinstvo. Taj rascjep, kako nam je 
poznato iz povijesti, stoljećima se iznova krpao, skrivao 
i poricao. On se osjećao od samih početaka u Raju, u ne- 
običnoj, možda hotimičnoj, Stvoriteljevoj nedosljednosti. 
Umjesto da slijedi svoj prvobitan program čovjekova poja- 
vljivanja posljednjega dana, kao najinteligentnijega bića i 
gospodara svih stvorenja, on je prije Adama stvorio zmiju 
koja se pokazala mnogo domišljatijom i mnogo svjesnijom 
od prvoga čovjeka. Teško da se Jahve mogao tako zabuni- 
ti; mnogo je vjerojatnije da je tome kumovao Sotona. On je 
opsjenar i smutljivac kojemu ništa nije draže od izazivanja 
incidenata. Premda je Jahve prije Adama stvorio reptile, 


51 


Opcovor JoBu 


oni su bili tek veoma inteligentne obične ili vrtne zmije, 
među kojima je Sotona za svoju krinku odabrao onu koja 
obitava na stablu. Odatle mit o zmiji kao “najproduhovlje- 
nijoj životinji"." Kasnije je zmija postala naveliko štovan i 
najučestaliji simbol Nousa, te je čak uzdignuta do simbola 
Božjega drugog sina, budući da se potonji tumačio kao Lo- 
gos-otkupitelj te se često izjednačavao s Nousom. Kasnija 
legenda kazuje da je zmija iz Rajskoga vrta bila Lilit, Ada- 
mova prva žena, te da je iz njihova sjedinjenja proizašla 
horda demona. Ta legenda također pretpostavlja Stvorite- 
ljevu zabludu koja nije mogla biti hotimična. Posljedično, 
Biblija poznaje Evu samo kao Adamovu zakonitu ženu. 
Pa ipak, neobično je da je prvobitni čovjek — stvoren na 
sliku Božju - imao, prema predaji, dvije žene, upravo kao 
i njegov nebeski prototip. Kao što se Jahve legitimno sjedi- 
nio sa svojom ženom, Izraelom, dok mu je vječna družica 
bila ženska pneuma, tako je i prva Adamova žena bila Lilit 
(kćer ili emanacija Sotonina), kao sotonski pandan Sofije. 
Eva bi, tako, odgovarala izraelskom narodu. Naravno, ne 
znamo zašto smo tako kasno saznali da je Ruah Elohim, 
"duh Božji", ne samo žensko, nego i neovisno biće koje po- 
stoji uz Boga, te da je davno prije braka s Izraelom Jahve 
imao odnose sa Sofijom. Takoder nam nije poznato zašto 
starija predaja ne spominje taj prvi savez. Tek kasnije na- 
ilazimo na spomen neobične veze Adama i Lilit. Jednako 
je nejasno je li Eva uznemirivala Adama kao što su pre- 
vrtljiva djeca Izraelova neprestano zadavala brige Jahvi. 
U svakom slučaju, u obiteljskom životu naših praroditelja 
nisu uvijek cvale ruže: njihova prva dva sina tipičan su 
primjer neprijateljske brace, buduči da je tada još vladao 
običaj življenja mitoloških motiva. (Danas se takva praksa 

odbacuje i redovito porice.) Roditelji mogu dijeliti krivnju 
za prvobitni grijeh: Adam se samo treba prisjetiti svoje 
demonske princeze, a Eva ne smije nikada zaboraviti da 
je prva podlegla opsjenama zmije. Intermezzo Kajin-Abel 
ne bi se, kao ni Pad, mogao nazvati jednim od izvanre- 
dnih uspjeha Stvaranja. Taj nam se zaključak neizbježno 
nameće, jer se čini da Jahve nije unaprijed znao za spome- 
nute incidente. Razlog je to da posumnjamo u sposobnost 
Sveznanja za donošenje zaključaka: Jahve nije konzultirao 
svoje apsolutno znanje te je, posljedično, bio iznenađen 
rezultatom. Isti fenomen nalazimo i u ljudi, premda ljudi 
naprosto ne mogu sebi uskratiti zadovoljstvo izražavanja 
emocija. Priznajmo, doza gnjeva ili ljutnje ima svojih pri- 
vlačnih strana. Da tome nije tako, većina bi ljudi odavna 
postala mudrija. 

S toga gledišta lakše nam je razumjeti što se zbilo s 
Jobom. U pleromatičkom ili (prema Tibetancima) Bardo 
stanju odvija se savršena međuigra kozmičkih sila, no sa 
Stvaranjem — odnosno podjelom svijeta na različite proce- 
se u prostoru i vremenu — događaji se počinju međusobno 
sudarati. Uživajući očinsku zaštitu, Sotona je ubrzo počeo 
trčkarati tamo-amo, izvodeći psine i uzrokujući pomutnju 
koja očito nije bila dio Stvoriteljeva plana. Dok su nesvje- 
sna stvorenja — životinje, biljke i minerali — zadovoljava- 
juće funkcionirali, barem koliko nam je poznato, stvari su 
za čovjeka krenule naopako. U početku je stupanj njegove 
svijesti bio tek nešto viši od životinjskoga, zbog čega je slo- 
boda njegove volje također bila veoma ograničena. No, za 
nj se zainteresirao Sotona i počeo s njime eksperimentirati 
na svoj način, tjerajući ga u svakojake opačine, a njegovi 
su ga anđeli podučavali umijećima i znanostima koji su 

do tada bili rezervirani za savršenstvo plerome. (Već je 
tada Sotona zavrijedio ime Lucifer?!) Nastrane i nepredvi- 
đene ljudske ludorije izazvale su Jahvin gnjev i tako ga 
upetljale u vlastitu kreaciju. Božanske intervencije postale 
su nužnost. Međutim, njihova je uspješnost bila tek privre- 
mena, što je dodatno frustriralo. Čak ni drakonsko kažnja- 
vanje potopom svega živoga, izuzev nekoliko odabranih 
iznimaka (sudbina kojoj ni ribe nisu uspjele izmaći, kako 
je prema fosilnim ostacima zaključio stari Johann Jacob 
Scheuchzer), nije imalo trajnoga učinka. Kreacija je osta- 
la zaražena. Neobično je da je Jahve razlog tome redovito 
tražio u čovjeku koji se, očito, odbijao pokoriti, ali nikada 
u svome sinu, ocu svih opsjenara. Ta pogrešna orijentaci- 
ja samo je dodatno dražila njegovu ionako preosjetljivu 
narav, stoga se strah od Boga općenito smatra principom, 
pa čak i početkom sve mudrosti. Dok se pod takvom ste- 
gom ljudski rod trsio proširiti svoju svijest nastojeći steći 
zrno mudrosti, odnosno malo dalekovidnosti i razbora- 
‚3 iz povijesnoga je razvoja očito da je Jahve već u doba 
Stvaranja izgubio iz vida svoje pleromatičko supostojanje 
sa Sofijom. Njezino je mjesto preuzeo savez s izabranim 
narodom, kojemu je time nametnuta ženska uloga. U to 
je vrijeme društvo bilo patrijarhalno ustrojeno, a žene su 
imale drugorazredan značaj. Brak između Boga i Izraela 
bio je, stoga, bitno muška stvar, nalik utemeljenju grčkoga 
polisa, koje se zbilo otprilike u isto vrijeme. Ženska infe- 
riornost uzimala se zdravo za gotovo. Žena je smatrana 
manje savršenom od muškarca, što je Evina slabost pred 
zmijinim umiljavanjem uvjerljivo dokazala. Savršenstvo je 
muški desideratum, dok žena po svojoj naravi teži potpu- 
nosti. Činjenica je da, čak i u današnje vrijeme, muškarac 

podnosi relativno stanje savrsenstva mnogo bolje i dulje 
od žene, dok u pravilu ono ženi ne odgovara te za nju čak 
može biti i opasno. Teži li žena savršenstvu, zaboravit će 
komplementarnu ulogu potpunosti koja je, premda po 
sebi nesavršena, nužna protuteža savršenstvu. Jer, kao što 
je potpunost uvijek nesavršena, tako je i savršenstvo uvi- 
jek nepotpuno, stoga predstavlja konačno stanje koje je 
beznadno sterilno. “Ex perfecto nihil fit’, kažu stari maj- 
stori, dok imperfectum u sebi nosi klicu vlastita poboljšanja. 
Perfekcionizam uvijek završava u slijepoj ulici, dok potpu- 
nost po sebi ne posjeduje selektivne vrednote. 

U dubini Jahvina braka s Izraelom leži perfekcionistička 
nakana koja isključuje onu vrstu povezanosti koju naziva- 
mo “Eros”. Nedostatak Erosa, tj. odnosa spram vrednota, 
bolno je očit u Knjizi o Jobu: paragon svega stvorenog nije 
čovjek, nego čudovište! Jahve nema Erosa, nema odnosa 
prema čovjeku, nego samo prema svrsi u čijemu mu ispu- 
njenju čovjek mora pomoći. No, to ga, kao ni bilo kojega 
muža, ne spašava od ljubomore i nepovjerenja, premda je 
čak i tu zaokupljen svojom svrhom, a ne čovjekom. 

Odanost njegova naroda postala je Jahvi tim značajni- 
ja što se više udaljavao od Mudrosti. No, narod je iznova 
otkazivao vjernost unatoč brojnim dokazima Božje naklo- 
nosti. Takvo je ponašanje samo potpirivalo Jahvinu lju- 
bomoru i sumnjičavost, stoga je Sotonina buba o Jobovoj 
nevjeri pala na plodno tlo. Jahve je bez krzmanja pristao 
Joba staviti na najgore muke. Gdje li je tada bila Sofijina 
“ljubav prema čovječanstvu“? Čak i Job žali za Mudrošću 
koje nigdje nema.“ 

Job je obilježio vrhunac toga nesretnog razvoja doga- 
đaja. On epitomizira misao koja je otprilike u to vrijeme 

zrila u čovječanstvu — opasnu misao koja mudrost bogo- 
va i ljudi stavlja pred golem izazov. Premda svjestan toga 
izazova, Job očito nije bio dovoljno upućen u Sofiju koja je 
suvječna s Bogom. Budući da se čovjek osjećao prepušte- 
nim na milost i nemilost Jahvinu hiru, bila mu je potrebna 
mudrost, a ne toliko Jahve, koji do sada nije učinio ništa s 
čime bi se mogao nadmetati, osim čovjekove ništavnosti. 
Međutim, s Jobovom dramom situacija se korjenito promi- 
jenila. Jahve se sučelio sa snažnim čovjekom koji je ustra- 
jao na svojim pravima sve dok nije bio prisiljen popustiti 
pred golom silom. On je vidio Božje lice i nesvjesni rascjep 
u njegovoj nutrini. Bog je sada bio poznat, a ta je spozna- 
ja utjecala ne samo na Jahvu, nego i na čovjeka. Tako su 
upravo ljudi tijekom posljednjih nekoliko stoljeća prije 
Krista, zahvaljujući nježnom dodiru predpostojeće Sofije, 
kompenzirali Jahvu i njegov stav i istodobno dopunili ana- 
mnezu Mudrosti. Uzimajući personificirano obličje koje je 
jasan dokaz njezine autonomije, Mudrost se razotkriva lju- 
dima kao njihov pomagač i zagovaratelj protiv Jahvea, te 
im pokazuje njegovu svijetlu stranu, dobrostiv, pravedan i 
ljubeći aspekt njihova Boga. 

U vrijeme kada je Sotonina psina sa zmijom kompro- 
mitirala savršenstvo raja, Jahve je izgnao Adama i Evu 
— stvorene kao odraze njegove muške esencije i ženske 
emanacije — u izvanrajski svijet, u limb “krhotina”. Nije 
posve jasno u kojoj mjeri Eva predstavlja Sofiju i koliko 
se od nje može poistovjetiti s Lilit. Kako bilo, Adam je 
imao prvenstvo u svakome pogledu. Eva je uzeta iz nje- 
gova tijela kao naknadna misao. Te pojedinosti iz Postanka 
spominjem samo zato što ponovno pojavljivanje Sofije u 
nebeskim predjelima upućuje na nadolazeći čin stvaranja. 

Ona je doista "meštar"; ona ostvaruje Božje misli dajući im 
materijalni oblik, što je prerogativ svih ženskih bića. Nje- 
zino supostojanje s Jahveom označava vječni hieros gamos 
u kojemu se začinju i rađaju svjetovi. Temeljna promjena 
bila je neizbježna: Bog se želio regenerirati u misteriju ne- 
beskoga braka — kao što su od pamtivijeka činili vrhovni 
egipatski bogovi — i postati čovjekom. U tu se svrhu po- 
služio egipatskim modelom božje inkarnacije u faraonu, 
koja je zapravo preslika vječnoga hierosa gamosa u pleromi. 
Međutim, bilo bi pogrešno pretpostaviti da se taj arhetip 
mehanički ponavlja. Naprotiv, arhetipske se situacije po- 
navljaju samo kada to zahtijevaju posebne okolnosti. Pra- 
vi razlog zbog kojega je Bog želio postati čovjekom valja 
tražiti u njegovu susretu s Jobom. Tim ćemo se pitanjem 
kasnije podrobnije pozabaviti. 

KAO ŠTO se odluka o postajanju čovjekom očito oslanja- 
la na drevni egipatski model, tako je za očekivati da se sam 
proces odvijao po određenim pravilima. Pojava Sofije naja- 
vljuje novu kreaciju. No, ovoga puta nije se imao mijenjati 
svijet, nego Bog koji je kanio promijeniti vlastitu narav. Čo- 
vječanstvo neće, kao u prošlosti, biti uništeno, nego spaše- 
no. U toj odluci naziremo “filantropski” utjecaj Sofije: neće 
biti stvorena nova ljudska bića, nego samo jedno — Bogočo- 
vjek. Taj je cilj zahtijevao obrnutu proceduru. Drugi Adam 
neće, poput prvoga, nastati od ruke Stvoritelja, nego će biti 
rođen od žene ljudskoga roda. Stoga je ovaj put prvenstvo 
palo na Drugu Evu, ne samo u temporalnom, nego i u sup- 
stancijskom smislu. Na temelju tzv. Protoevanđelja, Druga 
Eva odgovara “ženi i rodu njezinu, kako kazuje Postanak 
3, 15, koji će satirati glavu zmijinu. Kao što se vjerovalo da 
je Adam izvorno bio hermafrodit, tako su se i “Žena i rod 
njezin” shvaćali kao ljudski par, kao Kraljica Neba i Majka 
Božja i božanski sin koji nema ljudskoga oca. Tako je Mari- 
ja, djevica, odabrana kao čista posuda za buduće rođenje 
Boga. Njezinu neovisnost o muškarcu naglašava njezino 
djevičanstvo kao sine qua non procesa. Ona je “kćer Božja? 
koja se, kao što je kasnija dogma ustanovila, od drugih ra- 
zlikuje po povlastici bezgrešnoga začeća i stoga je slobo- 

dna od bremena prvobitnoga grijeha. Razvidno je, dakle, 
da ona pripada stanju prije Pada. To predstavlja temelj 
novoga početka. Iz božanske bezgrešnosti njezina statusa 
očito je da je ona nositeljica slike Božje u neoskvrnjenoj 
čistoći, i istodobno, kao Božja nevjesta, inkarnacija svo- 
ga prototipa — Sofije. Njezina ljubav prema čovječanstvu, 
koju toliko naglašavaju stari tekstovi, upućuje na to da je 
Jahvina najnovija kreacija nastala pod velikim utjecajem 
Sofije. Jer Marija, blagoslovljena među ženama, prijateljica 
je i zagovarateljica grešnika, a svi su ljudi grešni. Poput 
Sofije, ona je posrednica, vodič na putu k Bogu, te ljudima 
osigurava besmrtnost. Njezino je Uzašašće stoga prototip 
čovjekova uskrsnuća u tijelu. Kao Božja nevjesta i Kraljica 
Neba, ona zauzima mjesto starozavjetne Sofije. 

Mjere opreza poduzete u osiguravanju Marijina sta- 
tusa doista su izvanredne: bezgrešno začeće, izuzeće od 
tereta grijeha, vječno djevičanstvo. Majka Božja očito je 
bila zaštićena od Sotoninih opačina. Iz toga zaključujemo 
da je Jahve konsultirao svoje sveznanje koje zna istinu o 
zlobnim nakanama mračnoga sina Božjeg. Marija je po 
svaku cijenu morala biti zaštićena od tih štetnih utjecaja. 
Neizbježna posljedica svih tih složenih mjera opreza bilo 
je nešto čemu se pri dogmatskom ocjenjivanju Utjelovlje- 
nja nije poklanjalo dovoljno pozornosti: njezina čistoća 
od prvobitnoga grijeha postavlja Mariju nasuprot cijelo- 
me čovječanstvu kojeg obilježava prvobitni grijeh i, stoga, 
potreba za otkupljenjem. Status ante lapsum' prispodobivo 
je rajskom, tj. pleromatičkom i božanskom postojanju. U 
takvim okolnostima, Marija je uzdignuta do statusa boži- 

' Stanje prije pada. — Nap. prev. 

ce te je, posljedično, izgubila nešto od svoje čovječnosti. 
Ona svoje dijete neće začeti u grijehu, poput ostalih majki, 
stoga ni ono neće biti ljudsko biće, nego bog. Koliko mi je 
poznato, nitko do sada nije naslutio kako je zapravo riječ o 
utjelovljenju Boga, drugim riječima Utjelovljenje je bilo tek 
djelomice izvršeno. Ni majka ni sin uopće nisu bili ljudska 
bića, nego bogovi. 

Taj scenarij, premda je za posljedicu imao uzdizanje 
ličnosti Marije - u muškome smislu — njezinim približava- 
njem savršenstvu Krista, bio je istodobno štetan po ženski 
princip nesavršenstva ili potpunosti, koji je perfekcioni- 
stičkom tendencijom sveden na mrvicu nesavršenstva po 
kojemu se Marija razlikuje od Krista. Phoebo propior lumi- 
na perdit!" Tako je iskrivljavanjem ženskoga ideala prema 
muškome žena sve više gubila moć kompenziranja muške 
težnje za savršenstvom, što je dovelo do tipično muškoga, 
idealnog stanja kojemu je, kako ćemo vidjeti, zaprijetila 
enantiodromija." Od savršenstva ništa ne vodi naprijed 
— tek natrag, u kolaps ideala koji je bilo moguće izbjeći da 
se samo poklanjala pozornost ženskome idealu potpuno- 
sti. Jahvin je perfekcionizam iz Staroga zavjeta prenesen u 
Novi zavjet, a Ženski se princip, unatoč svim priznanjima 

' Feb gubi svoj sjaj. - Nap. prev. 

" Enantiodromija je proces kojim nešto postaje svojom supro- 
tnošću. Pojam obuhvaća i interakciju suprotnosti. 
Jungova ideja kompenzacije — nastojanja nesvjesnog k 
ispravljanju jednostranog i ograničenog pogleda ega na 
zbilju - srodna je Heraklitovoj ideji enantiodromije. Hera- 
klit je držao da je jedan od temeljnih zakona prirode zakon 
enantiodromije — kretanje prema suprotnosti. Po tome za- 
konu stvari teže kretanju prema krajnosti, nakon čega slije- 
di reakcija, tj. protukretanje. — Nap. prev. 

i glorifikaciji, nije uspio oteti patrijarhalnoj premoći. No 
priča ovdje nipošto ne završava. 

NAJSTARIJI SIN PRVIH roditelja ogrezao je u opacinu pod 
utjecajem Sotone, te se nije pokazao uspješnim. On je bio 
Sotonin eidolon', dok je mlađi sin, Abel, uživao Božju naklo- 
nost. U Kajinu je slika Boga bila iskrivljena, dok je u Abelu 
bila znatno jasnija. Ako se Adam smatrao preslikom Boga, 
tada je Božji uspješni sin i model za Abela (te o kojemu, 
kao što smo pokazali, ne postoje podaci) predfiguracija 
Bogočovjeka. O potonjemu znamo da je, kao Logos, pred- 
postojeći i suvječan s Bogom, štoviše istobitan (homoousios) 
s Bogom. Abela bismo stoga mogli smatrati nesavršenim 
prototipom Božjega sina kojega će začeti Marija. Kao što se 
i Jahve najprije uhvatio stvaranja ktoničkoga ekvivalenta 
sebe u prvome čovjeku, Adamu, tako je i sada kanio stvo- 
riti nešto slično, premda mnogo bolje. Izvanredne mjere 
opreza o kojima smo maločas govorili trebale su poslu- 
Ziti toj svrsi. Novi sin, Krist, imao je biti ktonički čovjek 
poput Adama, smrtan i sposoban za patnju, ali za razliku 
od Adama nije bio zamišljen kao preslika Boga, nego kao 
Bog sam, samozačet kao Otac i pomlađujući Oca kao Sin. 
Kao Bog, on je oduvijek Bog, a kao sin Marije, koja je očito 
preslika Sofije, on je Logos (istoznačan s Nousom) koji je, 

' (grč.) idol, slika, utvara, prikaza, sjena. — Nap. prev. 

poput Sofije, meštar, kako kazuje Evanđelje po Ivanu." Ta 
istovjetnost majke i sina provlači se kroz sve mitove. 

Premda rođenje Krista predstavlja jedinstven povijesni 
događaj, ono je oduvijek postojalo u vječnosti. Laiku je te- 
ško pojmiti istovjetnost netemporalnog, vječnoga događa- 
ja s jedinstvenim povijesnim događajem. Međutim, valja 
se naviknuti na ideju da je “vrijeme? relativna koncepci- 
ja kojoj je potreban komplement “simultanog” postojanja 
svih povijesnih procesa, u Bardu ili pleromi. Što postoji u 
pleromi kao vječan proces, istodobno se pojavljuje u vre- 
menu kao aperiodički slijed, tj. ponavlja se mnogo puta 
u nepravilnim razmacima. Uzmimo jedan primjer: Jahve 
je imao jednoga dobrog sina i jednoga koji je bio proma- 
šaj. Kajin i Abel, Jakov i Ezav odgovaraju tome prototipu, 
kao i motiv neprijateljske braće koji od pamtivijeka i u 
svim krajevima svijeta uzrokuje razdore u obiteljima, te 
u bezbrojnim modernim inačicama osigurava posao psi- 
hoterapeutima. Mnogi jednako poučni primjeri mogu se 
također pronaći za dvije Žene, predfigurirane u vječnosti. 
Stoga, kada se takvo što dogodi u modernim varijantama, 
one se ne bi smjele uzimati tek kao osobne epizode ili slu- 
čajne idiosinkrazije u ljudi, nego kao fragmenti samoga 
pleromatičkog procesa koji, razbijen na pojedinačne doga- 
đaje u vremenu, predstavlja bitnu komponentu ili aspekt 
božanske drame. 

Kada je Jahve stvorio svijet iz svoje primae materine, 
“Praznine”, naprosto je morao udahnuti vlastiti misterij u 
Djelo koje je po svemu on sam, u što je svaka razumna 
teologija dugo uvjeravala. Odatle proizlazi uvjerenje da 
je Boga moguće spoznati iz njegova Djela. Kada kažem 
“naprosto je morao”, time ne impliciram neko ograničenje 

njegove svemoći; naprotiv, to je priznanje da su u njemu 
sadržane sve mogućnosti i da posljedično nema drugih 
mogućnosti doli onih koje ga izražavaju. 

Sav je svijet Božji iBog je u svekolikom svijetu od samo- 
ga početka. Koji je, onda, smisao Utjelovljenja, zapitat ćemo 
se u čudu. Bog već jest u svemu, pa ipak se čini da je nešto 
nedostajalo, ako se s takvom pomnjom i predostrožnošću 
morao uprizoriti svojevrsni drugi ulazak u Djelo. Budući 
da je Djelo univerzalno i da doseže najudaljenije galakti- 
ke iznjedrivši beskonačnu raznolikost organskoga života, 
teško nam je vidjeti u čemu je bila pogreška. Činjenica da 
je Sotona svugdje proširio svoj štetan utjecaj nedvojbeno 
je žaljenja vrijedna iz brojnih razloga, ali ona u načelu nije 
od velikoga značaja. Mogli bismo kazati da se Krist morao 
pojaviti kako bi izbavio čovječanstvo od zla. No, uzmemo 
li da je zlo ubačeno u plan Sotoninom podvalom, bilo bi 
mnogo jednostavnije da je Jahve toga “Stetocinu” pozvao 
na odgovornost, odstranio njegov opasan utjecaj i tako 
eliminirao korijen svih zala. U tome slučaju mu ne bi bio 
potreban složeni scenarij Utjelovljenja, sa svim njegovim 
nepredvidljivim posljedicama. Ponajprije raščistimo što to 
znači kada Bog postaje čovjekom. To više-manje znači ono 
što je Djelo značilo u početku, naime objektivizaciju Boga. 
U vrijeme Stvaranja, Bog se otkrio u Prirodi; sada želi biti 
određeniji i postati čovjekom. Međutim, valja priznati da 
je takva tendencija postojala od samoga početka. Jer, kada 
su se druga ljudska bića, stvorena prije Adama, pojavila na 
sceni zajedno s razvijenijim sisavcima, Jahve je sljedećega 
dana posebnim činom stvaranja stvorio čovjeka koji je bio 
slika Boga. Bila je to prva predfiguracija njegova postaja- 
nja čovjekom. Adamovi nasljednici, osobito narod Izraela, 

postali su njegovo osobno vlasništvo, a proroke toga naro- 
da povremeno je ispunjavao svojim duhom. Sve su to bili 
pripremni događaji i simptomi Božje tendencije da posta- 
ne čovjekom. No, u sveznanju je oduvijek moralo postojati 
znanje o ljudskoj naravi Boga, ili o božanskoj naravi čovje- 
ka. O tome svjedoče drevni egipatski zapisi koji su nastali 
mnogo prije Postanka. Promišljanja i predfiguracije Utjelo- 
vljenja čine nam se posve neshvatljivima ili nepotrebnima, 
budući da je svekoliko Djelo ex nihilo Božje i samo se od 
Boga sastoji, a čovjek je, poput svega stvorenog, naprosto 
konkretizirani Bog. Predfiguracije, međutim, nisu po sebi 
kreativni događaji, nego tek faze procesa osvješćivanja. 
Tek smo kasnije uvidjeli (ili tek počinjemo uviđati) da je 
Bog sama Zbilja i stoga — naposljetku, ali ne i manje značaj- 
no — čovjek. Ta spoznaja predstavlja tisučljetni proces. 

S OBZIROM NA veličinu problema kojim ćemo se sada 
baviti, naš izlet u pleromatičke događaje poslužio je kao 
dobar uvod. 

Koji je, dakle, zbiljski razlog Utjelovljenja kao povije- 
snoga događaja? 

Kako bismo odgovorili na to pitanje, valja nam se vrati- 
ti daleko unatrag. Vidjeli smo da Jahve očito nije bio sklon 
uzeti u obzir svoje apsolutno znanje kao protutežu dina- 
mizmu svemoći. Najpoučniji primjer toga je njegov odnos 
sa Sotonom: ne možemo se oteti dojmu da je Jahve bio 
neupućen u nakane svoga sina. Razlog tome je što se nije 
utekao svome sveznanju. To možemo objasniti samo uz 
pretpostavku da je Jahve bio toliko zadivljen svojim dje- 
lima, toliko obuzet stvaranjem da je posve zaboravio na 
svoje sveznanje. Razumljivo je da je magijsko uobličava- 
nje najraznolikijih stvari koje nikada prije nisu postojale 
u takvom čistom sjaju ispunilo Boga beskrajnim zadovolj- 
stvom. Sofija se točno prisjeća: 


Kad je polagao temelje zemlji, 


bila sam kraj njega kao graditeljica, 
bila u radosti iz dana u dan.“ 

Knjiga o Jobu još odjekuje ponosom na Djelo, kada Jahve 
pokazuje veličanstvene Životinje koje je uspješno stvorio: 


A sada, de promotri Behemota! 
Prvenac on je Božjega stvaranja. 


Tako je i u Jobovo vrijeme Jahve još bio opijen silinom 
i veličajnošću svoga Djela. U usporedbi s time, što su So- 
tonine psine i tužaljke ljudskih bića koja bijahu stvorena 
zajedno s Behemotom, čak i da jesu stvorena na sliku Bo- 
žju? Jahve je, čini se, zaboravio na tu činjenicu, jer se u 
protivnome ne bi tako grubo poigrao Jobovim ljudskim 
dostojanstvom. 

Tek nam podrobne i dalekovidne pripreme za Kristovo 
rođenje pokazuju da je sveznanje počelo značajnije utjecati 
na Jahvine postupke. Zamjećuje se stanovita filantropska i 
univerzalistička tendencija. Prvenstvo “djece Izraela" sada 
je pripalo “djeci čovjekovoj“. Nakon Joba više nema spo- 
mena novih saveza. Izreke i gnome bile su, čini se, sva- 
kodnevna pojava, a na sceni se pojavila i jedna iznimna 
novotarija, naime apokaliptička proročanstva. To upućuje 
na metafizička djela mišljenja, odnosno na “konstelirane” 
nesvjesne sadržaje spremne provaliti u svijest. U svemu 
tome, kao što smo već kazali, uočljiv je Sofijin blagonaklo- 
ni utjecaj. 

Promotrimo li Jahvino ponašanje do ponovnoga poja- 
vljivanja Sofije, zaključak koji nam se neizbježno nameće 
jest da su njegova djela praćena nižom sviješću. Nema 
naznaka o promišljenosti, niti išta upućuje na apsolutno 
znanje. Čini se da njegova svijest nije mnogo više od prvo- 
bitne “svjesnosti” koja ne promišlja i ne poznaje moral. Iz 

takvoga stanja proizlazi slijepo djelovanje, bez svjesnoga 
uključivanja subjekta čije individualno postojanje ne po- 
stavlja probleme. Današnja psihologijska terminologija ta- 
kvo stanje naziva “nesvjesnim”, dok se ono pravno opisuje 
kao non compos mentis. Međutim, činjenica da svijest nije 
sposobna za razmišljanje ne dokazuje da razmišljanje ne 
postoji. Ono se tek nesvjesno odvija i posredno osjeća u 
snovima, vizijama, otkrivenjima i “instinktivnim” promje- 
nama svijesti, po čijoj je samoj naravi razvidno da potječu 
iz “nesvjesnoga” znanja te da su posljedice nesvjesnih pro- 
sudbi ili nesvjesnih zaključaka. 

Takav se proces može primijetiti u neobičnoj promjeni 
Jahvina ponašanja nakon epizode s Jobom. On nedvojbe- 
no nije odmah bio svjestan svoga moralnog poraza. Na- 
ravno, u njegovu sveznanju ta je činjenica bila oduvijek 
poznata, te nije nezamislivo da ga je to nesvjesno znanje 
natjeralo na surov obračun s Jobom, kako bi on sam kroz 
taj sukob postao nečega svjestan i time stekao nov uvid. 
Sotona, koji je kasnije opravdano dobio ime "Lucifer", znao 
je kako bolje i učinkovitije iskoristiti sveznanje." Čini se da 
je on bio najpoduzetniji od svih sinova Božjih. U svakom 
slučaju, upravo je on pokrenuo te nepredviđene događaje 
za koje je sveznanje znalo da su nužni i neophodni za ra- 
splet i završetak božanske drame. Među tim epizodama, 
Jobov je slučaj bio odlučujući i mogao se dogoditi samo 
zahvaljujući Sotoninoj inicijativi. 

Pobjeda nemoćnih i podjarmljenih očita je: Job se mo- 
ralno uzdignuo iznad Jahvea. U tome je pogledu stvore- 
nje nadišlo stvoritelja. Kao i uvijek kada vanjski događaj 
dotakne neko nesvjesno znanje, to znanje može dotaknu- 
ti svijest. Taj se slučaj opisuje kao déjà vu, tj. sjećanje na 

predznanje o događaju. Zacijelo se nešto slično dogodilo 
i Jahvi. Jobova nadmoć ne može se zanemariti. Stvorena 
je situacija koja zahtijeva razmišljanje. Zato je na scenu 
stupila Sofija. Ona je potaknula nužno samopromišljanje, 
omogućivši Jahvinu odluku da postane čovjekom. Ta je 
odluka ostavila ozbiljne posljedice: neposredno uvidjevši 
da je Job, čovjek, moralno nadmoćniji od njega i da stoga 
sam mora postati čovjekom kako bi ga dostigao, Jahve se 
uzdignuo iznad svoga prvobitnog stupnja svijesti. Da nije 
donio takvu odluku, bio bi u oštroj opoziciji svome sve- 
znanju. Jahve je morao postati čovjekom upravo zato što 
je čovjeku naudio. On, čuvar pravde, znao je da svako zlo 
mora biti kažnjeno, te da Mudrost zna da čak ni on nije 
iznad moralnoga zakona. Budući da ga je njegovo stvore- 
nje nadišlo, morao se regenerirati. 

Kako se ništa ne može dogoditi bez prethodnoga pla- 
na, pa čak ni stvaranje ex nihilo, koje uvijek priziva čitavo 
blago vječnih slika u maštovitom "meštrovu" umu, tako je 
pri izboru modela za sina koji će biti začet valjalo odlučiti 
između Adama (manje prikladnoga) i Abela (mnogo pri- 
kladnijega). Adama je ograničavala činjenica da je, prem- 
da Anthropos, bio uglavnom stvorenje i otac. Abelova se 
prednost sastojala u tome da je bio sin koji je uživao Božju 
naklonost, začet i time neizravno stvoren. Međutim, va- 
ljalo je uvažiti jedan nedostatak: umro je nasilnom smrću, 
prerano da bi za sobom ostavio udovicu i potomstvo, što je 
doista trebala biti njegova sudbina da je dovoljno poživio. 
Abel nije autentičan arhetip sina kojemu je Bog bio osobito 
naklonjen; on je preslika, ali prva takve vrste s kojom se 
susrećemo u Svetome pismu. Motiv ranopreminula sina, 
kao i motiv bratoubojstva, bio je poznat i u poganskim re- 

ligijama toga doba. Necemo, stoga, pogrijesiti pretposta- 
vimo li da je Abelova kob odraz metafizickoga dogadaja 
izmedu Sotone i drugoga sina Bozjega “svjetlosne” nara- 
vi koji je bio odaniji ocu. O tome pripovijeda i egipatska 
predaja (Horus i Set). Kao što smo kazali, neprikladnost 
Abelova tesko se mogla zanemariti, buduci da je posrijedi 
sastavni dio drame o mitskome sinu, kako pokazuju broj- 
ne poganske inačice toga motiva. Kratak, dramatičan tijek 
Abelove sudbine predstavlja izvrsnu paradigmu života i 
smrti za proces Božjega postajanja čovjekom. 

Sažmimo: povod za Utjelovljenje bilo je Jobovo uzdiza- 
nje, a njegov je cilj bila diferencijacija Jahvine svijesti. Za to 
je trebalo osigurati iznimno teške okolnosti, zaplet nabijen 
afektom bez kojega nije bilo moguće dosegnuti višu razi- 
nu svijesti. 

Uz ABELA, valja nam kao model budućega rođenja sina 
Božjega razmotriti opću shemu herojeva života, koja se 
predajom prenosila od pamtivijeka. Budući da taj sin nije 
zamišljen kao nacionalni Mesija, nego kao univerzalni spa- 
sitelj čovječanstva, valja nam također razmotriti poganske 
mitove i otkrivenja vezana uz život izabranika bogova. 

Kristovo su rođenje, dakle, obilježili svi neobični fe- 
nomeni koji okružuju rođenje heroja, kao što su najava, 
božansko podrijetlo od djevice, koincidiranje rođenja s 
trostrukom coniunctio maxima (4 & %) u znaku Riba, što je 
označilo početak nove ere, potvrda rođenja kralja, progon 
novorođenčeta, bijeg i skrivanje, njegovo skromno rođe- 
nje, itd. Motiv herojeva odrastanja uočljiv je u mudrosti 
dvanaestogodišnjega djeteta u hramu, a Novi zavjet bilježi 
i nekoliko slučajeva njegova odvajanja od majke. 

Ne treba ni kazati da karakter i sudbina utjelovljenoga 
sina Božjega privlače osobitu pozornost. Gledano s odma- 
kom od dva tisućljeća, neobično je teško rekonstruirati bi- 
ografiju Krista na temelju sačuvane predaje. Ne postoji niti 
jedan tekst koji bi udovoljio makar minimumu modernih 
historiografskih zahtjeva. Povijesno provjerljive činjenice 
iznimno su rijetke, a ono malo postojeće vjerodostojne bi- 
ografske građe nije dostatno za rekonstrukciju Kristova 

zivotnoga puta ili njegova pribliznog karaktera. Neki su 
teolozi glavni razlog tome otkrili u činjenici da su Kristova 
biografija i psihologija neodvojive od eshatologije. Esha- 
tologija zapravo znači da je Krist istodobno Bog i čovjek 
te da je, stoga, podvrgnut božanskoj i ljudskoj sudbini. 
Dvije se naravi međusobno prožimaju do te mjere da ih 
svaki pokušaj razdvajanja oskvrnjuje. Božansko zasjenju- 
je ljudsko, a ljudsko je biće, kao empirijska ličnost, jedva 
razlučivo. Čak i kritički postupci moderne psihologije ne 
uspijevaju rasvijetliti sve nejasnoće. Pokušaji izdvajanja 
samo jedne osobine u svrhu pojašnjenja štetni su za dru- 
gu koja je jednako bitna, bilo za njegovu božansku, ili pak 
ljudsku narav. Zbiljsko je toliko isprepleteno s čudesnim i 
mitskim, da naprosto ne nalazimo vjerodostojne činjenice. 
Ono što najviše uznemiruje i zbunjuje jest da se najstariji 
zapis, onaj sv. Pavla, uopće ne bavi postojanjem Krista kao 
konkretnog ljudskog bića. Sinoptička su evanđelja jedna- 
ko nezadovoljavajuća, budući da je njihov karakter više 
propagandan nego biografski. 

S obzirom na Kristovu ljudsku stranu, ukoliko uopće 
možemo govoriti o njegovu “čisto ljudskom” aspektu, ono 
što se osobito jasno ističe je njegova ljubav spram čovje- 
čanstva. Tu značajku već implicira odnos Marije i Sofije, 
a osobito njegov postanak po Duhu Svetomu čiju žensku 
narav personificira Sofija, budući da je ona pripremni hi- 
storijski oblik hagion pneumae, koju simbolizira golubica — 
ptica božice ljubavi. Nadalje, božica ljubavi je u većini slu- 
čajeva majka boga koji umire mlad. Kristova ljubav prema 
čovječanstvu je, međutim, prilično ograničena stanovitom 
predestiniranom tendencijom koja ga katkada sprječava 
da spasonosnu poruku sakrije od neupućenih. Uzmemo 

li doktrinu predestiniranosti doslovno, tesko je vidjeti 
kako se ona uklapa u okvir kršćanske poruke. No, shva- 
timo li je psihološki, kao sredstvo postizanja određenoga 
učinka, odmah uočavamo da naznake o predestiniranosti 
pridonose dojmu osobitosti. Onaj koji zna da je od početka 
svijeta izabran kako bi poslužio božanskoj svrsi, osjeća se 
uznesenim iznad prolaznosti i besmislenosti običnog ljud- 
skog postojanja i prenesenim u novo stanje dostojanstva i 
važnosti kakvo pripada akteru božanske drame. Na taj je 
način čovjek približen Bogu, što je posve u skladu sa smi- 
slom evanđeoske poruke. 

Osim ljubavi prema čovječanstvu, u Kristu zamjećuje- 
mo i stanovitu naglost i, kao što je čest slučaj u ljudi ra- 
spaljivoga temperamenta, nedostatak samopromišljanja. 
Nema dokaza da je Krist ikada razmišljao o sebi, ili da se 
suočio sa sobom. Postoji samo jedna značajna iznimka od 
toga pravila — njegov očajan krik dok je umirao na križu: 
“Boze moj, Boze moj, zašto si me ostavio?” Ondje je njego- 
va ljudska narav stekla božanstvenost; u tome je trenutku 
Bog iskusio što znači biti smrtnikom i trpjeti bol kakvu je 
nanio svome vjernome sluzi, Jobu. Ondje je dan odgovor 
Jobu, te je očito taj vrhunski trenutak bio jednako božanski 
koliko i ljudski, jednako “eshatoloski” koliko i “psiholo- 
Ski”. U tome apsolutno ljudskom trenutku božanski je mit 
bio najsnažnije prisutan. Ljudsko i božansko bili su isto- 
vjetni. Kako je onda moguće “demitologizirati” osobu Kri- 
sta? Racionalan pokušaj takve vrste lišio bi njegovu ličnost 
svakoga misterija, a ono što bi preostalo više ne bi bilo ro- 
đenje i tragična sudbina Boga u vremenu nego, historij- 
skim rječnikom rečeno, prilično nevjerodostojan religijski 
učitelj, židovski reformator koji je helenistički protumačen 

i pogrešno shvaćen — svojevrsni Pitagora, možda Buddha 
ili Muhamed, ali nipošto sin Božji ili utjelovljeni Bog. Čini 
se da nitko nije shvatio kakve bi bile posljedice dezinfici- 
ranja Krista od eshatologije. Danas nam na raspolaganju 
stoji empirijska psihologija, koja još postoji zahvaljujući 
činjenici da su teolozi učinili sve kako bi je zanemarili, i 
uz čiju pomoć možemo podrobnije proučiti neke Kristove 
izjave. Odvoje li se te izjave od njihova mitskog konteksta, 
moguće ih je protumačiti samo personalistički. Ali, kakav 
zaključak možemo izvući ako izjavu kao što je “ja sam Put, 
Istina i Život: nitko ne dolazi Ocu osim po meni" svede- 
mo na psihologiju ličnosti? Zaključit ćemo isto što i Isuso- 
vi rođaci koji su, neupućeni u eshatologiju, kazali: “Izvan 
sebe je!”” Kakva je korist od religije bez mita, budući da bi 
religija trebala biti upravo ona funkcija koja nas povezuje 
s vječnim mitom? 

S obzirom na te ozbiljne nemogućnosti, pretpostavljalo 
se, možda zbog frustracije složenom činjeničnom građom, 
da je Krist tek mit, u ovome slučaju ne više od izmišljotine. 
No, mit nije izmišljotina: on se sastoji od činjenica koje se 
kontinuirano ponavljaju. On je nešto što se čovjeku doga- 
đa, a ljudi imaju mitske sudbine jednako kao i grčki ju- 
naci. Činjenica da je Kristov život u velikoj mjeri mit ne 
poriče njegovu istinitost. Naprotiv, usudio bih se kazati 
da je mitski karakter života upravo ono što izražava nje- 
govu univerzalnu ljudsku valjanost. Moguće je, psiholo- 
gijski gledano, da nesvjesno ili arhetip posve obuzme čo- 
vjeka i odredi njegovu sudbinu do najsitnijih pojedinosti. 
Istodobno su mogući objektivni, nepsihički fenomeni koji 
također predstavljaju arhetip. Naprosto je činjenica da se 
arhetip ispunjava ne samo psihološki, u pojedincu, nego i 

objektivno, izvan pojedinca. Osobno drzim da je Krist bio 
takva ličnost. Život Kristov odvijao se upravo onako kako 
se trebao odvijati život nekoga tko je istodobno bio i bog i 
čovjek. On je symbolum, jedinstvo heterogenih naravi, kao 
da su Job i Jahve bili stopljeni u jedinstvenu ličnost. Ja- 
hvina odluka da postane čovjekom, koja je rezultirala iz 
njegova sudara s Jobom, izvršena je u Kristovu životu i 
MUCI. 

PRISJETIMO LI SE ranijih djela stvaranja, zapitat ćemo 
se što se zbilo sa Sotonom i njegovim podrivačkim akti- 
vnostima. On je neprestano sijao kukolj među žitom. Za 
pretpostaviti je da je imao svoje prste u Herodovu pokolju 
nevinih. Ono u što smo sigurni jest da je pokušao nama- 
miti Krista na ulogu svjetovnoga vladara. Jednako je očita 
činjenica, o čemu svjedoči iskaz demonima opsjednuta čo- 
vjeka, da je bio dobro upućen u Kristovu narav. Čini se da 
je nadahnuo i Judu, međutim nije bio sposoban spriječiti 
Kristovu žrtvenu smrt. 

Sotonina relativna neučinkovitost može se s jedne stra- 
ne objasniti podrobnim pripremama božanskoga rođe- 
nja, a s druge strane neobičnim metafizičkim fenomenom 
kojemu je Krist svjedočio: on je vidio Sotonu kako poput 
munje pada s neba.” U tome je viđenju metafizički doga- 
daj postao temporalan; on upućuje na historijsko i — koliko 
nam je poznato — konačno odvajanje Jahvea od njegova 
mračnog sina. Sotona je bio prognan s nebesa i više nije 
bio u mogućnosti huškati oca na sumnjive pothvate. Taj 
događaj može objasniti zašto je njegova uloga u povijesti 
Utjelovljenja prilično beznačajna. Njegov je status ovdje 
neusporediv s nekadašnjim povjerenjem koje je uživao 
u Jahvea. Očito je izgubio očevu naklonost i bio kažnjen 

izgonom. Kazna kojoj je umakao u priči o Jobu naposljetku 
ga je sustigla, premda u prilično ograničenu obliku. Pro- 
tjeran s nebeskoga dvora, Sotona je ipak zadržao vlast nad 
sublunarnim svijetom. On nije bačen ravno u pakao, nego 
na zemlju. Tek će na kraju vremena biti utamničen i posve 
onesposobljen. Njemu se ne može pripisati utjecaj na Kri- 
stovu smrt, jer je Žrtvena smrt, kroz njezinu predfiguraciju 
u Abelu i bogovima koji umiru mladi, bila sudbina koju je 
Jahve odabrao kao obeštećenje za zlo učinjeno Jobu, te kao 
poticaj čovjekovu duhovnom i moralnom razvoju. Ako se 
sam Bog udostojio postati čovjekom, nema dvojbe da je 
čovjekov značaj izvanredan. 

Kao posljedica djelomične neutralizacije Sotone, Jahve 
se poistovjećuje sa svojim svjetlosnim aspektom i postaje 
dobrim Bogom i ljubavlju ispunjenim ocem. On nije izgu- 
bio svoju gnjevnost i još je sposoban kažnjavati, no to čini 
pravedno. Čini se da se više ne mogu očekivati slučajevi 
poput Jobove tragedije. Bog se dokazao dobrim i milosti- 
vim. On je milostiv prema grešnoj djeci čovjekovoj i opi- 
suje se kao Ljubav sama. No, premda Krist ima apsolutno 
povjerenje u svoga oca te čak osjeća da su Bog i on jedno, 
ne može se oteti umetanju oprezne molbe — i upozorenja — 
u Očenaš: “Ne uvedi nas u napast, nego izbavi nas od zla.” 
Bog se umoljava neka nas ne potiče na zlo, nego neka nas 
od zla udalji. Mogućnost da se Jahve, unatoč svim mjera- 
ma opreza i njegovoj izričitoj nakani da postane Summum 
Bonum, mogao vratiti svojim starim navikama bila je još 
otvorena, stoga nije bilo zgorega imati jena umu. U svako- 
me slučaju, Krist smatra umjesnim podsjetiti svoga oca na 
njegove uništavalačke sklonosti spram čovječanstva, te ga 
moli neka se od njih uzdrži. Naposljetku, prema ljudskim 

standardima nepravedno je, Cak i izrazito nemoralno, po- 
ticati djecicu na stvari koje bi za njih mogle biti opasne, na- 
prosto da bi se iskušala njihova moralna čvrstoća! Osobito 
kada je razlika između djeteta i odrasle osobe neizmjerno 
manja od one između Boga i njegovih stvorenja, čija je mo- 
ralna slabost Bogu itekako dobro poznata. Proturječnost te 
molbe upravo je kolosalna te bismo je nazvali čistom bla- 
sfemijom da nije sadržana u Očenašu, jer takvo oprečno 
ponašanje nipošto ne bismo pripisali Bogu koji je Ljubav i 
Summum Bonum. 

Šesta molba omogućuje doista izniman uvid, jer sada 
Kristova sigurnost u očev karakter postaje upitna. Naža- 
lost, obično se događa da pozitivne i kategoričke tvrdnje 
nalazimo ondje gdje postoji makar i tračak sumnje koji va- 
lja izbrisati. Moramo priznati da bi se protivilo razumnim 
očekivanjima kada bismo pretpostavili da je Bog, koji se 
uza svu svoju darežljivost od početka vremena prepuštao 
povremenim, ali razornim izljevima gnjeva, najednom po- 
stao epitomom svega dobroga. Kristovu nepriznatu, ali 
ne manje očitu sumnju u tome pogledu potvrđuje i Novi 
zavjet, a osobito Otkrivenje. Ondje se Jahve u svome uni- 
štavalačkom pohodu s nečuvenim divljaštvom obrušio na 
ljudski rod, od kojega je, čini se, preživjelo tek sto četrdeset 
i četiri tisuće primjeraka.” 

Kako, dakle, uskladiti takve postupke sa slikom dobro- 
stiva oca koji bi svoje Djelo trebao obasipati strpljenjem i 
ljubavlju. Čini se da svaki pokušaj osiguravanja apsolutne 
i konačne pobjede dobra vodi do opasnoga nagomilava- 
nja zla i, posljedično, do katastrofe. U usporedbi s krajem 
svijeta, uništenje Sodome i Gomore, pa čak i sam Potop, 
doimlju se poput dječje igre. Jer, ovaj put sve stvoreno bit 

ce satrto. Bududi da je Sotona odredeno vrijeme boravio u 
zatočeništvu, a potom je, pobijeđen, bačen u ognjeno jeze- 
ro," uništenje svijeta ne moze biti djelo đavla, nego "Božji 
cin” na koji Sotona nema utjecaja. 

Kraju svijeta, međutim, prethodi okolnost da čak ni 
Kristova pobjeda nad njegovim bratom Sotonom — Abelov 
protuudarac Kajinu — nije potpuna, jer prije nego što se ona 
dogodi valja očekivati konačnu i snažnu manifestaciju So- 
tone. Teško je pretpostaviti da će Sotona mirno prihvatiti 
Božje utjelovljenje u njegovu sinu Kristu. Njegova je ljubo- 
mora zacijelo zakuhala do vrenja i u njemu probudila želju 
za oponašanjem Krista (a on je, kao antimimon pneuma, sa- 
vršen za tu ulogu), čime bi se umjesto njega utjelovio kao 
mračni Bog. Taj će plan biti pokrenut s likom Antikrista po 
isteku predviđenih tisuću godina, koliko je astrologija do- 
dijelila vladavini Krista. To iščekivanje, koje već nalazimo 
u Novome zavjetu, otkriva sumnju u konačnost univerzal- 
ne učinkovitosti djela spasenja. Nažalost, moramo kazati 
da ta iščekivanja otvaraju prostor za besmislena otkrivenja 
koja nikada nisu razmatrana s drugim aspektima doktrine 
spasenja, a kamoli s njima usklađena. 

PUTOVANJA 


TE BUDUĆE APOKALIPTIČNE događaje spominjem tek 
kako bih ilustrirao sumnju koja je posredno izražena u 
šestoj molbi Očenaša, a ne kako bih podastro općenito 
tumačenje Otkrivenja. Tom ću se temom pozabaviti ka- 
snije. No, prije toga moramo se vratiti pitanju Utjelovlje- 
nja poslije Kristove smrti. Oduvijek su nas uvjeravali da 
je Utjelovljenje jedinstven povijesni događaj. Ono se više 
neće ponoviti, kao što se više neće razotkriti ni Logos, jer 
je i to bilo dijelom jedinstvenoga Božjeg pojavljivanja na 
zemlji u ljudskome obliku, prije dvije tisuće godina. Jedini 
izvor otkrivenja, a time i konačni autoritet, jest Biblija. Bog 
je vjerodostojan samo u mjeri njegove autorizacije novoza- 
vjetnih zapisa, a sa završetkom Novoga zavjeta prestaju i 
autentična Božja priopćenja. To je protestantsko gledište. 
Katolička crkva, izravna sljednica i nastavljačica povije- 
snoga kršćanstva, pokazuje se nešto opreznijom u tome 
pogledu, držeći da se uz pomoć Duha Svetoga dogma 
može progresivno razvijati i proširivati. To je gledište po- 
sve u skladu s Kristovim naukom o Duhu Svetomu, a time 
i s nastavkom Utjelovljenja. Krist smatra da svatko tko u 
nj vjeruje — odnosno tko vjeruje da je on sin Božji — “činit 
će djela koja ja činim; da veća če od mojih £initi”.”* On pod- 
sjeća svoje učenike da ih je nazvao bogovima.” Vjernici 

ili odabrani djeca su Božja i “subaštinici Kristovi”.”° Kada 
Krist napusti zemaljsko postojanje, zamolit će svoga oca 
neka njegovu stadu pošalje Branitelja (“Parakleta*), da s 
njima bude zauvijek.77 Branitelj je Duh Sveti, kojega će po- 
slati otac. Taj “Duh istine? poučavat će vjernike “svemu? i 
uputiti ih “u svu istinu”. U skladu s time, Krist zamišlja 
nastavak Božjega ostvarenja u njegovoj djeci i, posljedično, 
u Kristovoj braći i sestrama po duhu, stoga se njegova dje- 
la ne trebaju nužno smatrati najvećima. 

Budući da je Duh Sveti treća osoba Trojstva, te da je 
Bog u svakoj od triju Osoba prisutan istodobno i potpuno, 
unutarnjost Duha Svetoga ne znači ništa manje od pribli- 
zavanja vjernika statusu Božjega sina. Stoga možemo ra- 
zumjeti smisao izjave “bogovi ste”. Naravno, utiskivanjem 
imago Dei u izabrane potpomognut je deifikacijski učinak 
Duha Svetoga. U obliku Duha Svetoga, Bog je podigao ša- 
tor u čovjeku, kaneći se kontinuirano ostvarivati ne samo 
u Adamovim potomcima, nego i u neodređeno velikom 
broju vjernika, a možda i u cijelom čovječanstvu. Sim- 
ptomatična je činjenica da su se u Listri Barnaba i Pavao 
izjednačavali sa Zeusom i Hermesom: “Bogovi u ljudskom 
obličju sidoše k nama!" Bilo je to tek naivno, pogansko 
gledište na krščansku transmutaciju, no upravo je stoga 
i uvjerljivo. Tertulijan je zasigurno imao na umu nešto 
slično kada je sublimiorem Deum’ opisao kao mancipem qu- 
endam divinitatis gui ex hominibus deos fecerit" — stanovitog 
trgovca božanstvenošću.?“ 


As 





* (lat.) "Najuzvišenijega Boga.” — Nap. prev. 
" (lat.) “Trgovca onim božanskim stvarima koje čovjeka čine 
bogom." — Nap. prev. 

Utjelovljenje Boga u Kristu zahtijeva nastavak i završe- 
tak, jer Krist, zahvaljujući svome rođenju od djevice i svo- 
joj bezgrešnosti, uopće nije bio ljudsko biće. Kao što stoji u 
prvome poglavlju Evanđelja po Ivanu, on je predstavljao 
svjetlo koje, premda je sjalo u tami, tama nije razumjela. 
On je ostao izvan i iznad čovječanstva. S druge strane, Job 
je bio obično ljudsko biće, stoga se nepravda učinjena nje- 
mu — a kroza nj i čovječanstvu u cjelini — može, kako bo- 
žanska pravda nalaže, ispraviti samo utjelovljenjem Boga 
u zbiljskome ljudskom biću. Taj čin iskupljenja zadatak je 
Parakleta, jer, upravo kao što je čovjek trpio od Boga, tako 
i Bog mora trpjeti od čovjeka. To je neophodno za njihovo 
pomirenje. 

Daljnje, izravno djelovanje Duha Svetoga na one koji su 
pozvani da budu djeca Božja, zapravo implicira proširenje 
procesa utjelovljenja. Krist, sin začet od Boga, bio je prvo- 
rođenac kojemu je slijedilo mnoštvo mlađe braće i sestara. 
Ovi, međutim, nisu bili ni začeti po Duhu Svetomu ni ro- 
đeni od djevice. To bi moglo stvoriti predrasude o njihovu 
metafizičkom statusu, no njihovo im ljudsko rođenje ni u 
kojemu smislu ne kvari izglede za budući častan položaj 
na nebeskome dvoru, niti umanjuje njihovu sposobnost 
izvođenja čuda. Njihovo skromno podrijetlo (vjerojatno 
od sisavaca) ne sprječava ih u ulasku u blisko srodstvo s 
Bogom kao njihovim ocem i Kristom kao bratom. U me- 
taforičkom smislu, to je uistinu “srodstvo po krvi", budući 
da su primili svoj dio Kristove krvi i tijela, što znači više 
od puka posvojenja. Te korjenite promjene čovjekova po- 
ložaja izravne su posljedice Kristova otkupiteljskoga djela. 
Otkupljenje ili izbavljenje ima nekoliko različitih aspekata, 
od kojih je najznačajnija Kristova smrt kao iskupljujuća žr- 

tva za prijestupe čovječanstva. Njegova nas je krv očistila 
od štetnih posljedica grijeha. On je pomirio Boga s čovje- 
kom i izbavio ga od božanskoga gnjeva koji se nad njime 
zlokobno nadvijao te od vječnoga prokletstva. Očito je da 
takve ideje još njeguju sliku Boga oca kao opasnoga Jahvea 
kojega valja umilostiviti. Mučna smrt njegova sina trebala 
mu je pružiti zadovoljštinu za uvredu koju je pretrpio, a 
zbog takve se “moralne ozljede” mogla od njega očekivati 
strašna osveta. Ovdje nas ponovno zapanjuje Jahvina hi- 
rovitost prema njegovim stvorenjima, koja ga neprestano 
razgnjevljuju svojom nepredvidljivošću. Ta bi se okolnost 
mogla usporediti s neuspješnim uzgojem bakterijske kul- 
ture. Jahve je mogao proklinjati do mile volje, no umjesto 
da razlog neuspjeha potraži u bacilima i moralno ih kazni, 
on je odabrao prikladniji medij za uzgoj kulture. Jahvino 
ponašanje prema njegovim stvorenjima proturječi svim 
zahtjevima takozvana “bozanskoga” uma, po kojemu bi se 
ljudi trebali razlikovati od životinja. Nadalje, bakteriolog 
je mogao pogriješiti u izboru medija, jer je naprosto čo- 
vjek. No, Bog u svome sveznanju ne bi nikada griješio da 
se samo tome sveznanju utekao. Svoja je ljudska stvore- 
nja opremio stanovitim stupnjem svijesti i odgovarajućim 
stupnjem slobodne volje, ali je također morao znati da ih 
je time uveo u napast opasne neovisnosti. To i ne bi pred- 
stavljalo prevelik rizik da je čovjek imao posla sa stvori- 
teljem koji je milostiv i dobar. No, Jahve je zaboravio na 
svoga sina Sotonu, čijim je huškanjima povremeno nasje- 
dao. Kako bi se onda od čovjeka čija je svijest ograničena 
i znanje nesavršeno moglo očekivati bolje od toga? Jahve 
je, također, previdio činjenicu da se s povećanjem svijesti 
čovjek sve više odvaja od svojih instinkata (što mu omo- 

gucuje skroman uvid u mudrost Božju) i skloniji je pogre- 
škama. On nipošto nije dorastao Sotoninim podvalama, jer 
niti njegov stvoritelj nije sposoban, ili ne želi, zauzdati taj 
moćni duh. 

CINJENICA BOZJE “NESVJESNOSTI” na osobit nacin ras- 
vjetljuje nauk o spasenju. Čovjek se u tolikoj mjeri ne izba- 
vljuje od svojih grijeha, čak ni svojim propisnim očišće- 
njem kroz čin krštenja, koliko se izbavljuje od straha od 
posljedica grijeha, odnosno od gnjeva Božjega. Iz toga sli- 
jedi da je svrha djela spasenja bila spasiti čovjeka od stra- 
ha Božjega. To je svakako moguće gdje vjerovanje u dobro- 
stiva oca, koji je poslao svoga jedinorođenoga sina kako bi 
spasio ljudski rod, izbriše i posljednji trag staroga Jahvea 
i njegovih opasnih afekata. Takvo uvjerenje, međutim, 
pretpostavlja nesposobnost za razmišljanje, ili sacrificium 
intellectus, te je upitna njihova moralna opravdanost. Ne 
smijemo zaboraviti da nas je sam Isus poučio neka umna- 
žamo povjerene nam talente, umjesto da ih zakopavamo u 
zemlju. Čovjek ne bi smio postati gluplji i nesvjesniji nego 
što doista jest, jer je u svim drugim aspektima pozvan na 
budnost, kritičnost i samosvjesnost, kako ne bi pao u na- 
past te “provjeravao duhove" koji na nj žele utjecati, ne 
bi li se uvjerio “jesu li od Boga”™ te kako bi uvidio svoje 
pogreške. Izbjegavanje Sotoninih zamki zahtijeva čak i na- 
dljudsku inteligenciju. Ti zahtjevi produbljuju naše razu- 

' (lat.) Intelektualna žrtva; žrtva uma. — Nap. prev. 

mijevanje, našu ljubav prema istini i želju za znanjem — sve 
izvorne ljudske vrline koje su osim toga i vrlo vjerojatno 
učinci onoga duha koji “sve proniče, i dubine Božje".* Te 
intelektualne i moralne snage i same su božanske naravi, 
stoga se ne mogu i ne smiju odbaciti. Slijedeći kršćanski 
moral, čovjek upada u najgori sukob dužnosti. Samo oso- 
ba kojoj je 2 + 2 = 5 može izbjeći taj sukob. Činjenica da 
kršćanska etika vodi u sukob dužnosti govori tome u pri- 
log. Izazivajući nerazrješive sukobe i, posljedično, afflictio 
animae, čovjek se približava spoznaji Boga. Sve oprečnosti 
su od Boga, stoga čovjek taj teret mora podnositi, jer čine- 
ći tako otkriva da ga je Bog u svojoj “oprecnosti” obuzeo, 
da se u njemu utjelovio. On postaje posuda ispunjena bo- 
žanskim sukobom. Ideju o patnji opravdano povezujemo 
sa stanjem u kojemu se suprotnosti međusobno sudaraju, 
te smo neskloni takvo bolno iskustvo opisati kao “otku- 
pljenje”. Pa ipak, ne možemo poreći da veliki simbol kr- 
šćanske vjere, križ na koji je pribijen lik patećega Otkupi- 
telja, već dva tisućljeća pobuđuje suosjećanje vjernika. Ta 
je slika dopunjena dvojicom lopova, od kojih jedan odla- 
zi u pakao, dok drugi ulazi u raj. Ne možemo zamisliti 
bolji prikaz "oprečnosti" središnjega kršćanskog simbola. 
Teško je vidjeti zašto ta neizbježna posljedica kršćanske 
psihologije označava otkupljenje, osim ako uzmemo da 
svijest o oprečnosti, ma koliko bila bolna, doista sa sobom 
donosi posve određen osjećaj izbavljenja. To je, s jedne 
strane, izbavljenje od uznemirujućega stanja nepokretne i 
bespomoćne nesvjesnosti, a s druge strane rastuća svijest 
o Božjoj oprečnosti, u kojoj čovjek može sudjelovati ako se 





Bes 
' Ozljeda duše. — Nap. prev. 

ne boji ranjavanja božanskim mačem koji je Krist. Samo 
u najekstremnijem i najžešćem sukobu kršćanin doživlja- 
va izbavljenje u božanskome, pod uvjetom da se ne slomi 
pod teretom Božjega pečata. Samo se na taj način u njemu 
može ostvariti imago Dei i Bog postati čovjekom. Sedmu 
molbu Očenaša, “nego izbavi nas od zla”, valja shvatiti u 
istome smislu kao i Kristovu molitvu u Getsemanskom 
vrtu: “Oče moj! Ako je moguće, neka me mimoiđe ova 
čaša". U načelu, izuzimanje čovjeka iz sukoba, a time i 
od zla, nije u skladu s Božjom svrhom. Ljudski je izraziti 
takvu želju, ali to ne smije prerasti u načelo, budući da se 
protivi Božjoj volji i temelji na ljudskoj slabosti i strahu. 
Strah je do određene mjere opravdan, jer je za potpunost 
sukoba potrebna sumnja i nesigurnost u čovjekove snage. 

Kako imago Dei prožima svekoliku ljudsku sferu i čini 
čovječanstvo svojim — nevoljnim — predstavnikom, mogu- 
će je da crkveni raskol i sadašnja podjela političkoga svi- 
jeta na dva neprijateljska tabora izražavaju neprepoznat 
polaritet dominantnoga arhetipa. 

Tradicionalno gledište na Kristovo djelo spasenja odra- 
žava jednostran način razmišljanja, bez obzira uzimamo 
li tu jednostranost kao čisto ljudsku ili kao rezultat Božje 
volje. Drugo gledište, koje iskupljenje ne shvaća kao plaća- 
nje ljudskoga duga Bogu, nego kao naknadu za zlo koje je 
Bog učinio čovjeku, već smo ukratko predstavili prije. To 
mi se gledište čini prikladnijim za postojeći odnos snaga. 
Ovca može vuku zamutiti vodu, ali mu drukčije ne može 
nauditi. Jednako tako stvorenje može razočarati stvorite- 
lja, ali je malo vjerojatno da mu može nanijeti ozbiljniju 
štetu. Sve ovisi o moći stvoritelja u odnosu na bespomo- 
ćno stvorenje. To gledište Bogu imputira zlo, koje nipošto 

nije gore od onoga što mu se već pripisivalo, uzmemo li 
da je bilo nužno mučiti sina do smrti na križu samo kako 
bi se ublažio očev gnjev. Kakav bi otac radije ubio vlastita 
sina nego oprostio svojim zabludjelim stvorenjima koje je 
iskvario njegov ljubljeni Sotona? Što je trebala dokazati ta 
odvratna i arhaična žrtva? Možda Božju ljubav? Ili njego- 
vu neumoljivost? Iz 22. poglavlja Postanka“ i Izlaska 22, 29 
saznajemo da je Jahve bio sklon metodama poput ubojstva 
sina i prvorođenca kako bi iskušao vjeru svoga naroda ili 
izrazio svoju volju, unatoč činjenici da njegovu sveznanju 
i svemoći takva divljaštva nisu bila potrebna, što predsta- 
vlja loš primjer za zemaljske moćnike. Razumljivo je sto- 
ga da će priprost um pobjeći pred takvim pitanjima i taj 
manevar opravdati kao divnu sacrificium intellectus. Ne 
želimo li čitati 89. psalam, stvari ondje neće završiti. Onaj 
koji je prevario jednom, prevarit će opet, osobito kada je 
posrijedi samospoznaja. No samospoznaju, u obliku ispi- 
tivanja savjesti, zahtijeva kršćanska etika. Bilo je veoma 
pobožnih ljudi koji su držali da samospoznaja utire put 
spoznaji Boga. 

SVIJESTI KOJA RAZMISLJA nemoguce je vjerovati u Boga 
kao Summum Bonum. Takva svijest se ni u kojemu po- 
gledu ne osjeća izbavljenom od straha Božjega, stoga se 
posve opravdano pita što joj znači Krist. To je doista veliko 
pitanje: može li se Krist tumačiti i u današnje doba, ili se 
moramo zadovoljiti povijesnim tumačenjem? 

Kako bilo, jedno se ne može zanemariti: Krist je vrhun- 
ski numinozan lik. S time je posve u skladu tumačenje Kri- 
sta kao Boga i sina Božjega. Staro gledište, utemeljeno na 
Kristovu vlastitu mišljenju o tome pitanju, tumači da je on 
došao na svijet te da je patio i umro kako bi čovječanstvo 
spasio od dolazećega gnjeva. Nadalje, Krist je vjerovao da 
će njegovo uskrsnuće u tijelu svu djecu Božju uvjeriti u 
takvu budućnost. 

Već smo istaknuli kako neobično Božji spasiteljski pro- 
jekt djeluje u praksi. U obličju svoga sina on je spasio čo- 
vječanstvo od sebe samoga. Ta je misao jednako smiješna 
kao i stara rabinska ideja o Jahvi koji skriva pravednike 
ondje gdje ih ne može vidjeti - ispod svoga prijestolja. Kao 
da je Bog otac drukčiji Bog od sina, što posve promašuje 
smisao. Za takvu tvrdnju ne postoji niti psihološka potre- 
ba, budući da je nedvojbeni nedostatak promišljanja u Bo- 
žjoj svijesti dostatan da objasni njegovo osobito ponašanje. 

Opravdano je, stoga, strah Bozji smatrati pocetkom sve 
mudrosti. S druge strane, na sva usta slavljena dobrota, 
ljubav i pravednost Božja ne bi se trebale smatrati tek na- 
klonostima, nego istinskim iskustvima, jer Bog je coinci- 
dentia oppositorum. Oboje je opravdano, strah Božji kao i 
ljubav Božja. 

Prije ili kasnije, diferenciranija će svijest uvidjeti da je 
teško, kao dobrostiva oca, voljeti Boga kojega se zbog nje- 
govih nepredvidljivih izljeva bijesa, njegove nepouzdano- 
sti, nepravednosti i okrutnosti ima razloga itekako bojati. 
Propast drevnih bogova pokazala je, na naše zadovoljstvo, 
da čovjek nije voljan svojim bogovima tolerirati bilo koju 
od ljudskih nedosljednosti i slabosti. Jednako je tako vjero- 
jatno da Jahvin moralni poraz u sukobu s Jobom ima svo- 
jih skrivenih posljedica: čovjekovo nehotično uzdizanje s 
jedne strane, i uzburkavanje nesvjesnoga s druge strane. 
Prvi je učinak neko vrijeme ostao tek činjenica koja nije 
bila svjesno shvaćena, premda ju je nesvjesno zabilježilo. 
To je pridonijelo uzburkavanju nesvjesnoga koje je time 
steklo veći potencijal od onoga u svjesnome. Čovjek se 
u nesvjesnome smatra vrjednijim nego što za se svjesno 
misli. U tim okolnostima potencijal počinje istjecati iz nes- 
vjesnoga u svijest, te se nesvjesno probija u obliku snova, 
vizija i otkrivenja. Nažalost, Knjiga o Jobu ne može se preci- 
zno datirati. Kao što smo prije spomenuli, ona je napisana 
između 600. i 300. godine prije Krista. Tijekom prve polo- 
vice 6. stoljeća prije Krista na sceni se pojavljuje Ezekiel,® 
prorok s takozvanim "patološkim" obilježjima. Premda su 
laici skloni taj epitet pripisati njegovim viđenjima, osobno 





As 
* (lat.) sraz suprotnosti. — Nap. prev. 

bih, kao psihijatar, Zelio suosjecajno izjaviti da se videnja 
i prateci fenomeni ne mogu nekriticki ocijeniti morbidni- 
ma. Poput snova, viđenja su neobični, ali posve prirodni 
događaji koji se mogu označiti kao "patološki" samo kada 
se dokaže njihova morbidna narav. Sa strogo kliničkoga 
stajališta, Ezekielova viđenja su arhetipske naravi te ni 
u kojemu pogledu ne predstavljaju morbidne distorzije. 
Nema razloga smatrati ih patoloskima.* Ona su simptom 
rascjepa koji je u to vrijeme već postojao između svjesnog 
i nesvjesnog. Prvo veliko viđenje bilo je sastavljeno od dva 
dobro ustrojena četvorstva, odnosno koncepcije totaliteta, 
kakve danas često uočavamo kao spontane fenomene. Nji- 
hovu quintam essentiam' predstavlja lik “kao neki čovjek*.?7 
Ezekiel je ovdje proniknuo bit sadržaja nesvjesnoga, nai- 
me ideju o višemu čovjeku koji je moralno trijumfirao nad 
Jahveom i koji će Jahve kasnije postati. 

U Indiji je više-manje simultan simptom iste tendencije 
bio Gautama Buddha (rođ. 562. godine prije Krista), koji 
je dao maksimalnu diferencijaciju nadmoći svijesti, čak i u 
odnosu na najveće brahmanske bogove. Bila je to logična 
posljedica doktrine purusha-atmana," izvedena iz unutar- 
njega iskustva yoge. 

Ezekiel je simbolički proniknuo činjenicu da se Jahve 
približio čovjeku. To je iskustvo koje je doživio i Job, prem- 


Bes 





* Quinta essentia (lat.) — peta esencija, peta bit. — Nap. prev. 


" Purusha (sans.) — unutarnje duhovno biće koje se moze 
shvatiti kao individualizirani Brahman, jastvo, čista svijest; 
brahman (sans.) — totalitet univerzuma prisutnog izvan čo- 
vjeka, totalitet objektivno spoznatoga svijeta; atman (sans.) 
- totalitet univerzuma prisutnog u čovjeku, totalitet subje- 
ktivno spoznatoga svijeta. - Nap. prev. 

da ono vjerojatno nije dosegnulo njegovu svijest. Drugim 
riječima, on nije shvatio da je razina njegove svijesti viša 
od Jahvine te da zbog toga Bog želi postati čovjekom. Što 
je još važnije, u Ezekielovu se viđenju po prvi put spomi- 
nje titula “Sin čovječji", koju Jahve znakovito rabi obraća- 
jući se proroku, vjerojatno kako bi naznačio da je on sin 
“Covjeka” na prijestolju, i time predfiguracija kasnijega 
otkrivenja u Kristu. Četiri serafima na Božjemu prijestolju 
postala su tako, posve opravdano, simboli evanđelista, jer 
oni tvore četvorstvo koje izražava Kristov totalitet, upravo 
kao što četiri evanđelja predstavljaju četiri stupa njegova 
prijestolja. 

Uzburkavanje nesvjesnoga nastavilo se još nekoliko 
stoljeća. Otprilike 165. godine prije Krista, Daniel je imao 
viđenje četiriju zvijeri i “Pradavnoga’, kojemu “na oblaci- 
ma nebeskim dolazi kao Sin čovječji"." Ovdje “sin čovječji? 
više nije prorok, nego sin “Pradavnoga’, a zadatak mu je 
pomladiti oca. 

Knjiga Henokova, napisana oko 100. godine prije Krista, 
mnogo je podrobnija. Ona pripovijeda o ulasku Božjih si- 
nova u svijet ljudi, što je još jedna predfiguracija koja se 
opisuje kao “pad anđela". Naime, prema Postanku,* Jahve 
je odlučio da njegov duh neće “u čovjeku ostati dovijeka? 
te da ljudi ne bi trebali živjeti stotinama godina kao što je 
do tada bio slučaj, no, protivno njegovoj odluci, Božji su 
se sinovi zaljubili u lijepe ljudske kćeri. Zbilo se to u doba 
divova. Henok iznosi da su, nakon međusobnih zavjera, 
dvije stotine anđela predvođenih Samiazazom sišli na ze- 
mlju, oženili se ljudskim kćerima i s njima začeli divove vi- 
soke tisuću lakata.” Anđeli, među kojima se osobito isticao 
Azazel, podučavali su čovječanstvo umijećima i znanosti- 

ma. Oni su se pokazali izvanredno naprednim elementi- 
ma koji su širili i razvijali ljudsku svijest, upravo kao što je 
domišljati Kajin bio napredan, za razliku od Abela koji je 
bio više kućni tip. Na taj su način anđeli uveličali čovjekov 
značaj do “divovskih” razmjera, što upućuje na inflaciju 
kulturne svijesti toga vremena. Međutim, inflaciji uvijek 
prijeti protuudar nesvjesnoga, što se doista i dogodilo u 
obliku Potopa. Prije Potopa zemlja je bila toliko iskvarena 
da su divovi “uništili sve ljudske stečevine? i počeli se me- 
đusobno proždirati, dok su ljudi pak proždirali zvijeri, te 
se “zemlja pobunila protiv njihova bezakonja”.” 

Invazija sinova Božjih na svijet ljudi imala je, stoga, 
ozbiljne posljedice, što Jahvinu predostrožnost prije svo- 
ga pojavljivanja na zemlji čini još razumljivijom. Čovjek je 
bio posve bespomoćan pred tom nadmoćnom božanskom 
silom. Važno nam je stoga vidjeti kako se Jahve ponio po 
tome pitanju. Kao što je pokazala potonja strašna kazna, 
za božansko gospodarstvo nije bila beznačajna činjenica 
da je ništa manje nego dvije stotine Božjih sinova napu- 
stilo očevo domaćinstvo kako bi izvodili vlastite pokuse 
u ljudskome svijetu. Očekivali bismo da se vijest o tome 
masovnom egzodusu proširila dvorom (unatoč božan- 
skome sveznanju). No, ništa se slično nije dogodilo. Tek 
dugo nakon rođenja divova i njihova pokolja čovječanstva, 
četiri su arkanđela, čini se posve slučajno, čuli ljudske ja- 
uke i naricanja te otkrili što se zbiva na zemlji. Ne bismo 
mogli kazati što više zapanjuje, loša organizacija anđeo- 
ske vojske ili nepouzdan nebeski komunikacijski sustav. 
Kako bilo, ovoga su puta arkanđeli bili ponukani obratiti 
se Bogu sljedećim riječima: 

Sve je pred Tobom golo i otvoreno, Ti sve proničeš, i ništa 
se pred tobom sakriti ne može. Ti vidiš djela Azazela, koji po- 
dučavaše svu nepravičnost što je čuvaju nebesa. ... [1 vradžbi- 
ne koje Samiazaz podučavašel, kojemu si dao vlast nad njego- 
vim suradnicima. ... Ti znaš što će se dogoditi i prije nego se 
dogodi, i ne govoriš nam što nam je s njima činiti. 


Jesu li anđeli lagali, ili Jahve iz nekog neshvatljiva ra- 
zloga nije ništa zaključio iz svoga sveznanja, ili su ga, što je 
još vjerojatnije, arkanđeli morali podsjetiti na njegovu sklo- 
nost zanemarivanju sveznanja? U svakome slučaju, upra- 
vo je na njihovu intervenciju poduzeta globalna odmazda, 
premda nepravedna, budući da je Jahve spremno utopio 
sva stvorenja izuzev Noe i njegovih rođaka. Taj intermez- 
zo pokazuje da su sinovi Božji budniji, napredniji i svjesniji 
od svoga oca. Jahvina kasnija preobrazba trebala bi se sto- 
ga visoko vrednovati. Pripreme za njegovo Utjelovljenje 
ostavljaju dojam da je doista nešto naučio iz iskustva te da 
za stvari skrbi svjesnije nego prije. Tome proširenju svije- 
sti nedvojbeno je pridonijelo sjećanje na Sofiju. Paralelno 
s time, otkrivenje metafizičke strukture postaje izravnije. 
Dok u Ezekiela i Daniela nalazimo tek nejasne naznake o 
četvorstvu i Sinu Čovječjemu, Henok nam podastire jasnu 
i podrobnu informaciju u tome pogledu. Podzemni svijet, 
svojevrsni Had, podijeljen je na četiri sveta mjesta u koji- 
ma će do Sudnjega dana boraviti duhovi mrtvih. Od tih 
mjesta, tri su mračna, ali jedno je svijetlo? i sadrži "izvor 
vode". To je prebivalište pravednih. 

S iskazima takvoga tipa ulazimo u kraljevstvo psiho- 
logije, točnije u simbolizam mandale, kojemu pripadaju 
omjeri 1:3 i 3:4. Henokov četverodijelni Had odgovara 

ktonickom četvorstvu koje je, navodno, u vječnoj opreci 
s pneumatičkim ili nebeskime. Prvi odgovara onome što 
alkemija naziva quaternio elemenata, a potonji odgovara 
četverostrukom, ili totalnom aspektu božanstva, na što, 
primjerice, upućuju Barbelo, Kolorbas, Mercurius quadra- 
tus te bogovi s četiri lica. 

Henok je, zapravo, vidio četiri Božja lica. Tri su lica pre- 
dano slavila, molila i preklinjala, dok je četvrto “branilo 
Sotonama pristup Gospodaru Duhova, kako ne bi optuži- 
vali one koji prebivaju na zemlji"." 

Viđenje nam opisuje bitnu diferencijaciju slike Boga: 
on sada ima četiri lica, ili, bolje rečeno, četiri anđela svo- 
ga lica, kao hipostaze ili emanacije, od kojih je jedna pre- 
dana isključivo držanju njegova najstarijega sina Sotone 
- sada u množini — podalje od njega, te sprječavanju dalj- 
njih pokusa nakon epizode s Jobom.? Sotone još prebiva- 
ju u nebeskim predjelima, budući da se još nije dogodio 
Sotonin pad. Spomenute omjere također sugerira činjeni- 
ca da tri anđela obavljaju svete ili dobrotvorne dužnosti, 
dok je četvrti anđeo vojnik koji Sotonu treba držati na 
udaljenosti. 

To je četvorstvo izrazito pneumatičke naravi, stoga ga 
izražavaju anđeli, koji su obično krilata, tj. zračna bića. Na 
to upućuje njihovo podrijetlo od Ezekielova četiri serafi- 
ma.’ Udvostručenje i razdvajanje četvorstva na gornje i 
donje, kao i izgon Sotona s nebeskoga dvora, upućuje na 
metafizički raskol koji se već zbio. No, pleromatički raskol 
je pak simptom mnogo dubljega razdora u božanskoj vo- 
lji: otac želi postati sin, Bog želi postati čovjek, amoralno 
želi postati apsolutno dobro, nesvjesno želi postati svjesno 

odgovorno. Do tada je sve to postojalo tek in statu nascen- 
di.” 

Potaknuto tim zbivanjima, Henokovo se nesvjesno 
uzburkalo i svoj sadržaj izlilo u bujici apokaliptičnih vizi- 
ja. Ono je proroka potaknulo na peregrinatio, putovanje u 
četiri predjela neba te u središte zemlje, čime je vlastitim 
kretanjima ocrtao mandalu, u skladu s “putovanjima? al- 
kemijskih filozofa i sličnim fantazijama modernog nesvje- 
snog. 

Kada se Jahve obratio Ezekielu kao “Sinu Čovječjem?, 
bila je to isprva tek nejasna i zagonetna naznaka. No, sada 
je postalo jasno: čovjek Henok nije samo primatelj božan- 
skoga otkrivenja, nego istodobno i sudionik u božanskoj 
drami, kao da je i sam bio jedan od Božjih sinova. To može 
značiti samo sljedeće: u mjeri u kojoj Bog postaje čovje- 
kom, čovjek uranja u pleromatički proces. On se u njemu 
takoreći krsti te time sudjeluje u božanskom četvorstvu (tj. 
biva razapet zajedno s Kristom). Iz toga razloga čak i da- 
nas, u obredu benedictio fontis, svećenik rukom dijeli vodu 
ukriž, a potom je škropi u četiri smjera. 

Na Henoka je božanska drama utjecala do te mjere da 
bismo mogli pomisliti kako je dobio veoma osobit uvid u 
dolazeće Utjelovljenje. “Sin Čovječji" koji je s “Pradavnim? 
nalikuje anđelu (tj. jednome od sinova Božjih). “On je pra- 
vednik*; “u njemu je pravednost”; “sve što je od njega ima 
prvenstvo u dostojanstvu pred Gospodarom Duhova”.? 
Vjerojatno nije slučajno da se pravednost toliko ističe, jer 
to je vrlina koja Jahvi nedostaje, što je činjenica koja je te- 





Rs 
* (lat.) u začetku. — Nap. prev. 

ško mogla ostati skrivena od autora Knjige Henokove. Za 
vladavine Sina Čovječjega: 


... molitva pravednih uslišena je, 
I krv pravednih ... [osvecena] pred Gospodarom Duho- 


va.® 


Henok vidi “neiscrpan izvor pravednosti". Sin Covje- 
p 
čji će biti 


... štap pravednima. ... 

Zato je izabran i skriven od njega, 

Od stvaranja svijeta i navijeke. 

Mudrost Gospodara Duhova otkrila ga je..., 
Jer je očuvao rod pravedni.'” 


Mudrost se izlijeva poput vode. ... 

On je moćan u svim tajnama pravednosti, 
I nepravda će iščeznuti poput sjene. ... 

U njemu je duh mudrosti, 

Iduh koji proniče, 

I duh razumijevanja i snage." 


Nadalje, za vladavine Sina Čovječjega će 
... vratiti ono što joj bijaše povjereno, 
I Šeol će vratiti ono što je primio, 


I pakao"? će vratiti svoj posjed. ... 


Izabrani će u te dane sjediti na Mome prijestolju, 

A iz njegovih će se usta izliti sve tajne mudrosti i promi- 
sli." 


"Svi če postati andeli nebeski." A zazel i njegova vojska 
bit če bačeni u goruču peč jer su se "podjarmili Sotoni i 
zaveli one koji prebivaju na zemlji?.!“ 

Na kraju dana, Sin Čovječji če suditi svim stvorenjima. 
“Tama če biti uništena, i zasjat će vječno svjetlo.” Propast 
će stići i Jahvine velike stvorove, Levijatana i Behemota, 
koji će biti raskomadani i pojedeni. U tome se odsječku" 
* Henoku obraća anđeo otkrivenja nazivajući ga “Sinom 
Čovječjim", što naznačuje da je i on, poput Ezekiela, pro- 
žet božanskim misterijem, da je u nj uključen, jer je, napo- 
sljetku, tome misteriju svjedočio. Henok biva uznesen na 
svoje mjesto u nebesima. U “nebu neba* on promatra kuću 
Božju od kristala, kojom teku rijeke žive vatre, a čuvaju 
je krilata biča koja nikada ne spavaju." U pratnji anđeo- 
skoga četvorstva (Mihael, Gabriel, Rafael, Fanuel), preda 
nj stupa “Pradavni” i obrača mu se sljedećim riječima: “To 
je Sin Čovječji rođen u pravednosti i pravednost u njemu 
prebiva i pravednost Pradavnoga ga ne napušta.” 

Zanimljivo je da se Sin Čovječji uvijek iznova povezuje 
s pravednošću. Čini se da je ona njegov lajtmotiv, njegova 
glavna preokupacija. Takvo naglašavanje pravednosti ima 
smisla samo ondje gdje nepravda prijeti ili se već dogodi- 
la. Samo Bog može dijeliti pravdu, i upravo s obzirom na 
njega postoji opravdan strah da bi mogao na svoju pravdu 
zaboraviti. U tome slučaju će u čovjekovo ime kod Boga 
posredovati njegov pravedni sin. Tako će “pravedni naći 
spokoj".' Pravda koja će prevladati za vladavine sina na- 
glašava se do te mjere da se ne možemo oteti dojmu kako 

je za vladavine oca harala nepravda, te da ce tek s dola- 
skom sina nastupiti doba zakona i reda. Cini se da je He- 
nok time nesvjesno dao odgovor Jobu. 

Isticanje Božje drevnosti logično je povezano s postoja- 
njem sina, ali također upućuje da će se Bog sam povući u 
pozadinu i postupno prepuštati vlast nad ljudskim svije- 
tom svome sinu, nadajući se pravednijem ustroju. Iz toga 
su razvidne posljedice neke psihološke traume, sjećanje 
na strašnu nepravdu koja je onemogućila blizak odnos s 
Bogom. Bog želi sina, i čovjek želi sina koji će zamijeniti 
oca. Taj sin, kao što smo ustanovili, mora biti apsolutno 
pravedan, a pravednost je odlika koja je iznad svih vrlina. 
I Bog i čovjek žele pobjeći od slijepe nepravde. 

U svojoj ekstazi Henok se prepoznaje kao Sin Čovječji, 
ili Sin Božji, premda za takvu ulogu nije izabran na osnovi 
podrijetla ili predodredenosti."" On je iskusio ono bogov- 
sko uznesenje koje smo, u Jobovu slučaju, tek naslućivali 
kao neizbježnu posljedicu. Čini se da je i sam Job slutio ne- 
što slično kada je izjavio: “Ja znadem dobro: moj Izbavitelj 
Živi." Ta veoma značajna izjava mogla se, s obzirom na 
okolnosti, odnositi samo na dobrostiva Jahvu. Tradicional- 
no kršćansko tumačenje toga odlomka u smislu iščekivanja 
Kristova dolaska točno je ukoliko je posrijedi utjelovljenje 
Jahvina milostivog aspekta, kao njegove vlastite hiposta- 
ze, u Sinu Čovječjemu, te ukoliko se Sin Čovječji u Henoku 
pokaže predstavnikom pravde i, u kršćanstvu, braniteljem 
čovječanstva. Nadalje, Sin Čovječji je predegzistentan, sto- 
ga mu se Job opravdano mogao obratiti. Kao što Sotona 
ima ulogu optužitelja i klevetnika, tako Krist, drugi sin 
Božji, ima ulogu zagovornika i branitelja. 

Unatoč proturječju, stanoviti učenjaci željeli su He- 
nokove mesijanske ideje protumačiti kao kršćanske in- 
terpolacije. Ta mi se dvojbenost iz psihologijskih razloga 
čini neopravdanom. Valja se samo prisjetiti što je Jahvina 
nepravda, njegova nemoralnost značila pobožnome misli- 
ocu. Nije lako biti opterećen takvom idejom Boga. Jedan 
mnogo kasniji zapis pripovijeda nam o pobožnu mudracu 
koji nikada nije pročitao 89. Psalam, “jer ga nije mogao po- 
dnijeti”. Razmislimo li kojom su gorljivošću i isključivošću 
ne samo Kristov, nego i crkveni nauk, u stoljećima koja su 
slijedila sve do današnjih dana, isticali dobrotu milostiva 
Oca na nebesima, izbavljenje od straha, Summum Bonum 
i privatio boni, zaključit ćemo da je lik Jahvea s time inkom- 
patibilan te da je takav paradoks naprosto nesnošljiv za 
religioznu svijest. A tome je tako vjerojatno još od Jobova 
vremena. 

Jahvina unutarnja nestabilnost glavni je razlog ne samo 
stvaranju svijeta, nego i pleromatičkoj drami u kojoj čovje- 
čanstvo ima ulogu tragičnoga kora. Susret sa stvorenjem 
mijenja stvoritelja. U starozavjetnim zapisima od 6. stolje- 
ća prije Krista nadalje nalazimo naznake koje idu u prilog 
toj tvrdnji. Dva ključna klimaksa predstavljaju ponajprije 
Jobova tragedija, a potom Ezekielovo otkrivenje. Job je ne- 
dužan patnik, ali Ezekiel svjedoči Jahvinu očovječenju i di- 
ferencijaciji. Budući nazvan “Sinom Čovječjim", povjereno 
mu je da je Jahvino utjelovljenje u četvorstvu, takoreći ple- 
romatički model onoga što će se dogoditi kroz preobrazbu 
i očovječenje Boga, i to ne samo Božjemu sinu, kako je prije 
svih vjekova bilo predodređeno, nego i čovjeku kao takvo- 
me. To se ispunjava kao intuitivna anticipacija u Henoku. 
U svojoj ekstazi on postaje Sin Čovječji u pleromi, a njego- 

vo je uznesenje u kočiji (poput Ilije) predfiguracija uskr- 
snuća mrtvih. Kako bi ispunio svoju ulogu namjesnika za 
pravdu, mora se približiti Bogu, a kao predegzistentni Sin 
Čovječji nije podložan smrti. No, budući da je kao ljudsko 
biće bio i smrtan, i drugim je smrtnicima moguće vidjeti 
Boga; oni također mogu postati svjesni svoga spasitelja i 
time steći besmrtnost. 

Sve te ideje mogle su ući u svijest ljudi na temelju ta- 
dašnjih pretpostavki uzašašća, samo da je netko o njima 
ozbiljno razmišljao. Za to nisu bile potrebne kršćanske 
interpolacije. Knjiga Henokova predstavlja grandiozan pri- 
mjer anticipacije, no u to je vrijeme sve lebdjelo u zraku 
kao još jedno otkrivenje koje se nije ispunilo. S obzirom na 
te činjenice nemoguće je, i uz najbolju volju, pojmiti kako 
se kršćanstvo probilo u povijest kao apsolutna novost. 
Ako je ikada išta bilo historijski pripremano, održavano 
i podupirano od postojećega Weltanschauunga, kršćanstvo 
bi predstavljalo klasičan primjer. 

Isus sE Pojavio ponajprije kao židovski reformator i 
prorok isključivo dobroga Boga. Time je spasio ugrožen 
religijski kontinuitet te se u tome pogledu pokazao kao 
soter, spasitelj. On je spasio čovječanstvo od gubitka zaje- 
dništva s Bogom, kao i od puke svjesnosti i racionalnosti. 
To bi za posljedicu imalo stanovitu disocijaciju svjesnog 
i nesvjesnog, neprirodno, pa čak i patološko stanje “gu- 
bitka duše", što je čovjeku prijetilo od početka vremena. 
On se iznova dovodi u opasnost od zanemarivanja nužnih 
iracionalnosti svoje psihe te od umišljanja kako isključivo 
voljom i razumom moze sve držati pod nadzorom. To se 
najjasnije očituje u velikim društveno-političkim pokreti- 
ma, kao što su socijalizam i komunizam: u prvome pati 
država, a u potonjemu čovjek. 

Isus je naprosto prenio postojeću predaju u vlastitu 
zbilju, proglasivši radosnu vijest: “Bog je dobrostiv prema 
čovječanstvu. On je otac koji vas ljubi kao što vas ljubim 
ja, i poslao je mene, svoga sina, da otkupim vaš stari dug.? 
On je ponudio sebe kao iskupljujuću žrtvu koja će čovje- 
čanstvo pomiriti s Bogom. Što se odnos povjerenja između 
čovjeka i Boga pokazuje poželjnijim, to više zapanjuju Ja- 
hvina osvetoljubivost i tvrdokornost spram njegovih stvo- 
renja. Od Boga koji je milostiv otac i Ljubav sama očekivali 

bismo razumijevanje i oprost. Stoga je naprosto Sokantno 
da je taj vrhunski dobar Bog spreman na takav Gin milosti 
samo kroz ljudsku žrtvu i, što je još gore, ubijanjem vlasti- 
ta sina. Krist je očito previdio taj antiklimaks; u svakome 
slučaju, sva stoljeća koja su slijedila prihvatila su ga bez 
protivljenja. Kako bilo, valja imati na umu neobičnu činje- 
nicu da je Bog dobrote toliko tvrdokoran da ga je moguće 
umilostiviti samo ljudskom žrtvom! To je nepodnošljivo 
proturječje koje moderan čovjek naprosto više ne može 
trpjeti, jer se određenje Boga kao ljubavi i Summum Bonu- 
ma pokazuje kao čista laž. 

Kristova posrednička uloga je dvostruka: on pomaže 
čovjeku protiv Boga i ublažava strah koji čovjek osjeća 
spram toga bića. On stoji na pola puta između dvije kraj- 
nosti, čovjeka i Boga, koje je veoma teško ujediniti. Jasno 
je da se žarište božanske drame pomiče prema posredni- 
čkom Bogočovjeku. On je čovječan koliko i božanski, stoga 
su se uza nj oduvijek vezivali simboli totaliteta, budući da 
je sveobuhvatan i ujedinjuje sve suprotnosti. Također mu 
se pripisuje i četvorstvo Sina Čovječjega koje upućuje na 
diferenciraniju svijest (v. Kriz i tetramorf). To odgovara 
shemi iz Knjige Henokove, premda uz jednu značajnu devi- 
jaciju: Ezekiel i Henok, dva nositelja titule “Sina Čovječje- 
ga’, bili su ljudska bića, dok je Krist po svome podrijetlu," 
začetku i rođenju junak i polubog u klasičnome smislu. 
On je začet po Duhu Svetomu i rođen od djevice te, budući 
da “stvorenjski” nije ljudsko biće, ne naginje grijehu. Za- 
raza zlom u njegovu je slučaju spriječena pripremama za 
Utjelovljenje. Krist je stoga više na božanskoj nego na ljud- 
skoj razini. On utjelovljuje Božju volju uz isključenje svega 
ostaloga i iz toga se razloga ne nalazi točno u sredini, jer ga 

se ne dotiče ono što je esencijalno “stvorenjski” ljudskome 
biću - grijeh. Grijeh je potekao s nebeskoga dvora i ušao u 
stvaranje uz Sotoninu pomoć, što je razgnjevilo Jahvu do 
te mjere da ga je naposljetku moglo umiriti samo žrtvova- 
nje vlastita sina. Neobično je da nije poduzeo ništa kako 
bi udaljio Sotonu iz svoje pratnje. Henok spominje pose- 
bnoga arkanđela, imena Fanuel, čiji je zadatak bio braniti 
Jahvu od Sotoninih huškanja. Tek će na svršetku svijeta 
Sotona, u obliku zvijezde," biti svezan, bačen u ponor i 
uništen. (To nije slučaj u Otkrivenju, gdje on ostaje vječno 
živ u svome prirodnom elementu.) 

Premda se općenito pretpostavlja da je Kristova jedin- 
stvena žrtva skinula prokletstvo prvobitnoga grijeha i ko- 
načno umirila Boga, Krist je unatoč tome bio zabrinut. Što 
će se dogoditi s čovjekom, osobito s vlastitim mu sljedbe- 
nicima, kada ovce ostanu bez pastira i kada više ne bude 
onoga koji je za njih posredovao kod oca? On uvjerava 
svoje učenike da će uvijek biti s njima, dapače, da on sam 
u njima prebiva. To ga, međutim, posve ne zadovoljava, jer 
uz to obećaje da će poslati parakletosa (posrednika, “Savje- 
tnika”) koji će im, umjesto njega, pomagati riječju i djelom 
i ostati s njima zauvijek." Iz toga bismo mogli zaključiti 
da s “pravnoga gledišta“ stvari još nisu razjašnjene izvan 
svake sumnje, ili da još postoji čimbenik nesigurnosti. 

Parakletovo poslanje ima još jedan aspekt. Taj Duh Isti- 
ne i Mudrosti je Duh Sveti po kojemu je Krist začet. On je 
duh fizičke i duhovne prokreacije koji će od sada prebivati 
u stvorenjskome čovjeku. Budući da je on treća božanska 
Osoba, zaključujemo da će Bog biti začet u stvorenjskome 
čovjeku. To implicira golemu promjenu čovjekova statusa, 
jer je sada čovjek uzdignut do statusa sina, a gotovo i do 

statusa Covjeka-boga. Time je ispunjena predfiguracija u 
vizijama Ezekiela i Henoka, gdje je, kako smo vidjeli, na- 
slov “Sin Čovječji" već povjeren stvorenjskom čovjeku. No, 
to stavlja čovjeka u posrednički položaj ujedinitelja Boga i 
stvorenja, unatoč čovjekovoj kontinuiranoj grešnosti. Krist 
je vjerojatno imao na umu tu minornu mogućnost kada je 
kazao: “...Tko vjeruje u mene, činit će djela koja ja činim; 
da veća če od njih činiti"'," i dalje, pozivajući se na šesti 
stih 82. psalma, “Ja rekoh; bogovi ste!”, dodao je, “a Pismo se 
ne može dokinuti”."”° 

Buduće prebivanje Duha Svetoga u čovjeku znači stal- 
no utjelovljenje Boga. Kao rođeni sin Božji i predegzisten- 
tni posrednik, Krist je prvorođenac i božanska paradigma 
koju će slijediti daljnja utjelovljenja Duha Svetoga u em- 
pirijskome čovjeku. No, čovjek je dio tame svijeta, stoga 
je s Kristovom smrću nastupila kritična situacija koja je 
mogla biti razlog tjeskobe. Kada je Bog postao čovjekom, 
sva tama i zlo držani su podalje. Henokova preobrazba 
u Sina Čovječjega zbila se u kraljevstvu svjetlosti, a to je 
u još većoj mjeri slučaj s utjelovljenjem Krista. Krajnje je 
nevjerojatno da je Kristovom smrću raskinuta veza izme- 
đu Boga i čovjeka. Naprotiv, čvrstoća te veze opetovano 
se ističe i potvrđuje Parakletovim poslanjem. No, što je ta 
veza bliskija, to je veća opasnost od sudara sa zlom. Na 
temelju uvjerenja koje je stvoreno veoma rano, pojavi svje- 
tlosti slijedit će jednako osebujna tama, i Kristu će slijediti 
Antikrist. Takvo mišljenje ne bismo očekivali prema meta- 
fizičkoj situaciji, jer je zlo navodno nadvladano, a teško je 
povjerovati da bi milosrdni otac, nakon provedbe slože- 
noga scenarija spasenja po Kristu, iskupljenja i objave lju- 
bavi prema čovječanstvu, ponovno pustio okrutnu zvijer 

na svoju djecu, posve zanemarivši sve što se odvijalo prije. 
Čemu taj zamoran obzir prema Sotoni? Čemu to tvrdo- 
glavo projiciranje zla na čovjeka koji je toliko slab, toliko 
kolebljiv i toliko glup da je posve nesposoban oduprijeti 
se Božjim pokvarenim sinovima? Zašto ne sasjeći zlo u ko- 
rijenu? 

Bog je, u svojoj dobroj namjeri, začeo dobrog i korisnog 
sina, stvorivši tako o sebi sliku dobroga oca — nažalost, ni 
ovaj put ne uzimajući u obzir da je u njemu znanje koje 
govori posve drukčiju istinu. Da je samome sebi položio 
račune za svoje postupke, uvidio bi strahovit razdor koji je 
pokrenuo svojim utjelovljenjem. Naprimjer, kamo je otišla 
njegova tama — ona pomoću koje je Sotona uvijek uspije- 
vao izbjeći zasluženu kaznu? Zar Bog misli da se posve 
preobrazio i očistio se od svoje amoralnosti? Čak mu ni 
njegov sin "svjetla", Krist, nije posve vjerovao u tome po- 
gledu. Sada pak ljudima šalje "duha istine“, uz čiju će po- 
moć oni brzo otkriti što se događa kada se Bog utjelovljuje 
samo u svome svjetlosnom aspektu, vjerujući za sebe da 
je svjetlost sama, ili se barem želi takvime smatrati. Ono 
što se može očekivati jest enantiodromija u velikom stilu. 
Upravo bi u tome mogao biti smisao vjerovanja u dolazak 
Antikrista, za koje je povrh svega zaslužan “duh istine”. 

Premda je Paraklet od najvećega metafizičkog značaja, 
on je sa stajališta Crkve najnepoželjniji, budući da se, kako 
vjerodostojno izjavljuje Sveto pismo, Duh Sveti ne podvr- 
gava nikakvu nadzoru. U interesu kontinuiteta i Crkve, 
valja snažno isticati jedinstvenost utjelovljenja i Kristova 
djela otkupljenja, a iz istoga razloga valja u svakoj prilici 
osujećivati i ignorirati prebivanje Duha Svetoga u čovjeku. 
Više se neće tolerirati nikakve individualističke digresije. 

Tko pod utjecajem Duha Svetoga postane sklon disident- 
skom mišljenju, neizbježno će se obilježiti kao heretik čiji 
progon i uklanjanje skreću vodu na Sotonin mlin. S druge 
strane, valja imati na umu da bi kršćanstvo brzo iščeznu- 
lo u babilonskoj zbrci jezika — sudbini koja mu prijeti već 
stoljećima — da je svatko intuiciju vlastita Duha Svetoga 
pokušao nametnuti drugome u svrhu poboljšanja univer- 
zalnog nauka. 

Zadatak Parakleta, “duha istine“ jest prebivati i djelo- 
vati u pojedinim ljudskim bićima, i to podsjećajući ih na 
Kristov nauk i vodeći ih prema svjetlu. Dobar primjer 
takva djelovanja je Pavao, koji nije poznavao Gospodina, 
a radosnu vijest nije primio od apostola, nego kroz ot- 
krivenje. On je jedan od ljudi čije se nesvjesno uzburka- 
lo, iznjedrivši ekstatična otkrivenja. Život Duha Svetoga 
razotkriva se kroz vlastito djelovanje i posljedice koje ne 
samo da potvrđuju općepoznate stvari, nego idu i mnogo 
dalje. U Kristovim izrekama već nalazimo naznake ideja 
koje nadilaze tradicionalan "krščanski" moral — primjerice, 
parabola o nepravednom upravitelju, čiji je moral u skla- 
du s Logionom Codexa Bezae,' te odaje etički standard 
veoma različit od očekivanoga. Ovdje je moralni kriterij 
svijest, a ne zakon ili običaj. Spomenimo također neobi- 
čnu činjenicu da upravo Petra, koji je nagao i prevrtljiv, 
Krist želi učiniti stijenom i temeljem svoje Crkve. To su, 
čini mi se, ideje koje upućuju na uključivanje zla u ono što 
bih nazvao diferencijalnom moralnom procjenom. Primjerice, 
dobro je kada je zlo razumno prikriveno, ali zlo je djelovati 
nesvjesno. Mogli bismo kazati da su takva gledišta nami- 
jenjena dobu kada će se zlo uvažavati u jednakoj mjeri 

kao i dobro, drugim riječima kada se neće potiskivati pod 
dvojbenom pretpostavkom da uvijek znamo što je zlo. 
Čak i predviđanje Antikristova dolaska predstavlja da- 
lekosežno otkrivenje ili otkriće, kao i osobita izjava da je, 
unatoč svome padu i izgonu, đavao još “vladar ovoga svi- 
jeta” te da prebiva u zraku koji ga okružuje. Bez obzira na 
svoje zločine i bez obzira na Božje djelo otkupljenja čovje- 
čanstva, đavao još ima znatnu moć i pod svojim jarmom 
drži sva sublunarna stvorenja. Ta se situacija može opisati 
samo kao kritična; u svakome slučaju, ona ne odgovara 
očekivanome stanju nakon “radosne vijesti. Zlo nipošto 
nije uklonjeno, premda su mu dani odbrojani. Bog se još 
usteže upotrijebiti silu protiv Sotone. On vjerojatno još 
ne zna da njegova mračna strana pogoduje zlom anđelu. 
Naravno, ta situacija ne može zauvijek ostati skrivena od 
“duha istine" koji se nastanio u čovjeku. On je stoga na 
početku kršćanske ere uzburkao čovjekovo nesvjesno i 
izazvao još jedno veliko otkrivenje koje je, zbog svoje ne- 
razumljivosti, u narednim stoljećima potaknulo brojna tu- 
mačenja i zablude. Posrijedi je Otkrivenje sv. Ivana. 

Doista JE TEŠKO zamisliti tko bi mogao biti Ivan iz Ot- 
krivenja, ako ne autor Poslanica Ivanovih. On je bio taj koji 
je izjavio da je Bog svjetlost i da “tame u njemu nema ni- 
kakve"." (Tko je uopće rekao da u Bogu ima tame?) Kako 
bilo, on zna da nam je kada sagriješimo potreban “posre- 
dnik kod Oca’, a to je Krist, "pomirnica za grijehe naše?" 
premda su nam kroza nj grijesi već oprošteni. (Zašto nam 
je onda potreban zagovornik?) Otac nam je darovao svoju 
beskrajnu ljubav (premda je ona morala biti kupljena ljud- 
skom zrtvom!), a mi smo djeca Božja. “Tko god je rođen 
od Boga, ne čini grijeha.” (Tko je bez grijeha?) Ivan po- 
tom propovijeda poruku ljubavi. Bog je ljubav; savršena 
ljubav otklanja strah. Ali, on također upozorava na lažne 
proroke i lažne učitelje te objavljuje dolazak Antikrista.'” 
Njegovo svjesno stajalište je ortodoksno, ali su mu pretka- 
zanja zlokobna. Možda je imao snove koji nisu predviđeni 
njegovim svjesnim programom. On govori kao da poznaje 
ne samo bezgrešno stanje, nego i savršenu ljubav, za razli- 
ku od Pavla, kojemu ne nedostaje potrebnoga samopromi- 
šljanja. Ivan je malčice pretjerano siguran, stoga se izlaže 
opasnosti od disocijacije. Pod tim okolnostima, nesvjesno 
neizbježno odgovara kontrapunktom i može provaliti 
u svijest u obliku otkrivenja. U tome će slučaju otkrive- 

nje imati oblik više ili manje subjektivnog mita, jer ono, 
između ostaloga, kompenzira jednostranost individualne 
svijesti. To je u kontrastu s Ezekielovim ili Henokovim vi- 
zijama, budući da je za njihove svjesne situacije bilo ka- 
rakteristično zanemarivanje (za što ih se ne može kriviti), 
stoga su one kompenzirane više ili manje objektivnom i 
univerzalno valjanom konfiguracijom arhetipske građe. 

Koliko možemo vidjeti, Otkrivenje odgovara tim uvje- 
tima. Čak se i u početnoj viziji pojavljuje zastrašujući lik: 
Krist stopljen s Pradavnim, u obličju čovjeka i Sina Čovje- 
čjega. Iz njegovih usta izlazi “mač dvosječan, oštar“ koji 
se čini prikladnijim za borbu i prolijevanje krvi nego za 
demonstraciju bratske ljubavi. Budući da mu se taj Krist 
obraća riječima: “Ne boj se", moramo pretpostaviti da Iva- 
na, kada je pao “kao mrtav’,” nije obuzela ljubav, nego pri- 
je strah. (Kakva je to savršena ljubav koja izaziva strah?) 

Krist mu zapovijeda neka napiše sedam poslanica cr- 
kvama u azijskim provincijama. Crkva u Efezu pozvana 
je na pokajanje, u protivnom će biti lišena svjetla (“Inače 
dolazim k tebi i — uklonit ću tvoj svijećnjak s mjesta njego- 
va"). Iz te poslanice također doznajemo da Krist “mrzi” 
nikolaite. (Kako se to slaže s ljubavlju prema bližnjemu?) 

Crkva u Smirni nije prošla previše loše. Njezini su ne- 
prijatelji navodno Židovi, ali oni su “sinagoga Sotonina”, 
što se ne doima baš prijateljskim. 

Pergam je prozvan jer ondje djeluje lažni učitelj i grad vrvi 
nikolaitima. Grad se stoga mora obratiti — “Inače dolazim 
ubrzo k tebi". To se može protumačiti samo kao prijetnja. 

Tijatira tolerira propovijedanje “Jezabele, žene koja samu 
sebe naziva proročicom". On če je “baciti na bolesničku po- 
stelju’, a njezinu će “djecu udariti smrću”. Ali “onomu što 

do kraja bude vršio moja djela, dat ću vlast nad narodima 
i vladat će njima palicom gvozdenom, kao posude glinene 
satirati ih — kao što i ja to primih od Oca svoga. I dat ću mu 
zvijezdu Danicu”.’ Kao što nam je poznato, Krist naučava: 
“Ljubite svoje neprijatelje" ali ovdje je zaprijetio masakrom 
djece, što neobično podsjeća na Betlehem! 

Bog nije previše zadovoljan djelovanjem crkve u Sardu. 
Neka se, stoga, “obrati”. U protivnome, on će se prišuljati 
kao tat, “a nećeš znati u koji ću čas doći na te*"5 — nipošto 
prijateljsko upozorenje. 

Što se Filadelfije tiče, njoj se ništa ne zamjera. No, La- 
odiceju će povratiti iz usta, jer je mlaka. I ona se mora 
obratiti. Njegovo je objašnjenje karakteristično: “Ja korim i 
odgajam one koje ljubim.”'* Posve je razumljivo da Laodi- 
cejci nisu previše željni te "ljubavi". 

Pet od sedam crkava loše je ocijenjeno. Taj apokaliptični 
“Krist” ponaša se prije kao zlovoljan “Sef” koji je svjestan 
svoje moći, a umnogome nalikuje “sjeni” biskupa-propo- 
vjednika ljubavi. 

Kao potkrepa onomu što smo do sada iznijeli, slijedi 
vizija u Ezekielovu stilu. No, onaj koji je sjedio na prijesto- 
lju nije nalikovao čovjeku, nego “jaspisu i sardu”.'” Pred 
njime je bilo “kao neko stakleno more, nalik na prozirac”; 
a oko prijestolja, četiri "biča" (C@a), “sprijeda i straha puna 
očiju — sve naokolo i iznutra puna očinu"." Ezekielov se 
simbol ovdje pojavljuje u neobičnom, modificiranom obli- 
ku: kamen, staklo, kristal — mrtve i krute tvari iz anorgan- 
skoga svijeta — obilježja su Božanstva. To nas podsjeća na 
tajanstvenoga alkemičarskog “Čovjeka”, homo altusa' zva- 





Rs 
' lat.) uzvišen čovjek. — Nap. prev. 

noga lithos ou lithos, “kamen koji nije kamen’, i bezbroj očiju 
uperenih u ocean nesvjesnog.'” U svakome slučaju, ovdje 
se razotkriva nesto od Ivanove psihologije koja je uspjela 
zaviriti iza kršćanskoga kozmosa. 

Slijedi vizija o “Jaganjcu” koje otvara Knjigu sedam pe- 
čata. Janje je sada lišeno ljudskih obilježja "Pradavnoga" i 
pojavljuje se u čisto teriomorfnom, premda čudovišnom 
obliku, poput jedne od mnogih rogatih životinja iz Otkri- 
venja. Ono ima sedam očiju i sedam rogova te je, stoga, više 
nalik ovnu negoli janjetu. Kako bilo, čini se da je izgleda- 
lo prilično jezovito. Premda “stoji, kao zaklan’,° Jaganjac 
se uopće ne ponaša kao nedužna žrtva, nego je, naprotiv, 
veoma živahan. Otvorivši prva četiri pečata, oslobodio je 
četiri zlokobna jahača Apokalipse. Nakon otvaranja peto- 
ga pečata, čuju se krici mučenika koji vape za osvetom (“Ta 
dokle, Gospodaru sveti i istiniti! Zar ćeš suditi i osvetiti 
krv našu na pozemljarima?”).'" Šesti pečat donosi kozmi- 
čku katastrofu, i sve se živo skriva od “srdžbe Jaganjceve’, 
“jer dode Dan onaj veliki srdžbe njihove i tko će opstati”."* 
Više ne prepoznajemo krotkoga Jaganjca koji bez otpora 
odlazi na klanje; on je sada agresivan i goropadan ovan koji 
konačno može dati oduška svome gnjevu. U svemu tome 
ne vidim toliko metafizički misterij koliko izljev dugo za- 
tomljivanih negativnih osjećaja kakve često susrećemo u 
ljudi koji teže savršenstvu. Možemo biti sigurni da je autor 
Poslanica Ivanovih učinio sve kako bi praktično proveo ono 
što je propovijedao svojoj kršćanskoj braći. U tu je svrhu 
morao prigušiti sve negativne osjećaje te je, zahvaljujući 
nedostatku samopromišljanja, mogao na njih zaboraviti. 
No, premda su iščeznuli sa svjesne razine, oni su nastavili 
vrvjeti ispod površine, te su tijekom vremena ispleli slo- 

ženu mrežu gorčine i osvetoljubivih misli koji su potom 
provalili u svijest u obliku otkrivenja. Iz toga je izronila 
zastrašujuća slika koja oštro proturječi svim idejama kr- 
šćanske poniznosti, snošljivosti i ljubavi prema bližnjemu 
i neprijateljima, kao i ideji o milosrdnu ocu na nebesima, 
spasitelju čovječanstva. Fantastične slike terora, orgije mr- 
žnje, gnjeva, osvetoljubivosti i slijepoga rušilačkog gnjeva 
u ognju i krvi obrušavaju se na svijet koji je Krist upravo 
vratio u prvobitno stanje nevinosti i nježnoga zajedništva 
s Bogom. 

Naravno, otvaranje sedmoga pečata donosi nove bujice 
jada koje gotovo iscrpljuju čak i prljavu maštu sv. Ivana. 
Da bi ojačao, on mora pojesti "malen svitak“ kako bi mo- 
gao dalje “prorokovati”. 

Kada je truba sedmoga anđela konačno utihnula, na 
nebesima se, nakon pada Jeruzalema, pojavila žena-sunce, 
“mjesec joj pod nogama, a na glavi vijenac od dvanaest 
zvijezda".' Ona je bila u mukama rađanja, a pred njom 
je stajao golem crveni zmaj koji je htio proždrijeti njezino 
dijete. 

Ta je vizija posve izvan konteksta. Dok se o prethodnim 
vizijama stječe dojam da su naknadno revidirane, prepra- 
vljene i uljepšane, ova se čini izvornom i bez neke obrazo- 
vne svrhe. Vizija započinje otvaranjem hrama Božjeg i uka- 
zanjem Kovčega saveza.'“ To je vjerojatno uvod u dolazak 
nebeske mladenke, Jeruzalema, ekvivalenta Sofije, jer sve 
je to dio nebeskoga hierosa gamosa, čiji je plod božansko 
muško dijete. Ona je "žena odjevena suncem”. Obratimo 
pozornost na jednostavnu izjavu “Zena” — obična žena, a 

ne božica, ili vječna djevica koja je bezgresno začela. Ni- 
kakve je posebne značajke ne razlikuju od ostatka Zensko- 
ga roda, izuzev kozmičkih i naturalističkih atributa koji 
je označavaju kao anima mundi i po statusu izjednačavaju 
s prvobitnim kozmičkim čovjekom, Anthroposom. Ona je 
ženski Anthropos, pandan muškome principu. Poganski 
motiv Lede predstavlja veoma prikladnu ilustraciju, jer su 
u grčkoj mitologiji matrijarhalni i patrijarhalni elementi 
zastupljeni u jednakoj mjeri. Zvijezde gore, mjesec dolje, 
u sredini sunce, izlazeći Horus i zalazeći Oziris, i majčin- 
ska noć koja sve okružuje, ouranos ano, ouranos kato" — taj 
simbol razotkriva čitav misterij “Zene”: ona u svojoj tami 
sadrži sunce "muške" svijesti, koje poput djeteta izranja iz 
noćnoga mora nesvjesnog te u starosti u nj ponovno ura- 
nja. Ona svjetlu dodaje tamu, što simbolizira hijerogamiju 
suprotnosti, i prirodu zbližava s duhom. 

Sin koji je rođen u tome nebeskom braku predstavlja 
complexio oppositorum, ujedinjujući simbol, totalitet živo- 
ta. Ivanovo je nesvjesno, nipošto bez razloga, posudilo 
elemente iz grčke mitologije kako bi opisalo to neobično 
eshatološko iskustvo, ali se ono ni u kojemu slučaju ne smi- 
je pobrkati s rođenjem Krista-djetešca koje se zbilo mnogo 
prije i u posve drukčijim okolnostima. Novorođeno ljud- 
sko dijete, kao očita paralela s “gnjevnim Jaganjcem’, tj. s 
apokaliptičkim Kristom, predstavlja se kao njegov dvojnik 
koji će “vladati narodima željeznim štapom. On je tako 
asimiliran u predominantne osjećaje mržnje i osvetoljubi- 
vosti, stoga je izgledno da će nepotrebno nastaviti suditi 
čak i u dalekoj budućnosti. To se tumačenje ne čini do- 

sljednim, budući da je to zadatak Jaganjcev koji ga, tije- 
kom otkrivenja, provodi do kraja, bez ikakve mogućnosti 
za novorođenčetovo samostalno djelovanje. On se poslije 
više ne pojavljuje. Mišljenja sam da je opis djeteta kao sina 
osvete, ukoliko nije posrijedi interpretacijska interpolacija, 
Ivanu vjerojatno bila poznata fraza koja je iskočila kao oči- 
to tumačenje. Nadalje, taj intermezzo svojedobno nije ni 
mogao biti drukčije shvaćen, čak i ako je tumačenje prili- 
čno besmisleno. Kao što sam već istaknuo, epizoda sa že- 
nom-suncem predstavlja strano tijelo u struji vizija. Nije 
teško zamislivo da je autor Otkrivenja, ili možda zbunjeni 
prepisivač, osjetio potrebu protumačiti tu očitu paralelu 
s Kristom i uskladiti je s tekstom u cjelini. To je bilo lako 
izvesti uz uporabu poznate slike pastira sa željeznim šta- 
pom. Ne vidim drugoga razloga za takvu asocijaciju. 
Muško dijete je “uzeto k Bogu’, koji je očito njegov otac, 
a majka mu je skrivena u divljini. To, čini se, znači da će 
djetetov lik ostati latentan neodređeno vrijeme i da je nje- 
govo djelovanje rezervirano za budućnost. Priča o Hagaru 
možda je predfiguracija. Sličnost između te priče i rođenja 
Kristova očito ne znači ništa više od toga da rođenje djete- 
ta predstavlja analogan događaj, poput prije spomenutoga 
ustoličenja Jaganjčeva u svoj njegovoj metafizičkoj slavi, 
koje se moralo dogoditi davno prije, u vrijeme uzašašća. 
Isto je tako zmaj, tj. đavao, bačen na zemlju," premda je 
Krist mnogo ranije vidio pad Sotone. To neobično pona- 
vljanje, ili dupliciranje karakterističnih događaja u Kri- 
stovu životu, navodi na zaključak da će drugi Mesija doći 
na svršetku svijeta. Značenje toga ne može biti povratak 
samoga Krista, jer nam je rečeno da će on doći “na oblaci- 
ma nebeskim, a nipošto da će biti drugi put rođen iz sraza 

sunca i mjeseca. Epifanija na svršetku svijeta više odgova- 
ra sadržaju Otkrivenja 1 i 19, 11 i d. Činjenica da se Ivan u 
opisu rođenja poslužio mitom o Ledi i Apolonu mogla bi 
upućivati na to da je vizija, suprotno kršćanskoj predaji, 
proizvod nesvjesnoga." No, u nesvjesnome je sadržano 
sve što je svijest odbacila, i što je kršćanskija svijest, to se 
poganskije ponaša nesvjesno, ukoliko odbačeni poganski 
elementi sadrže vrednote važne za život, drugim riječima 
ukoliko je dijete izašlo zajedno s plodnom vodom, kao što 
se često događa. Nesvjesno ne izolira niti diferencira svoje 
objekte kao što to čini svijest. Ono ne razmišlja apstraktno 
ili odvojeno od subjekta: osoba u ekstazi ili vidjelac uvijek 
je uvučena i uključena u proces. U ovome slučaju, sam je 
Ivan taj čija se nesvjesna ličnost više ili manje izjednačava 
s Kristom: on je rođen poput Krista i sudbina mu je slična 
Kristovoj. Ivanje toliko obuzet arhetipom božanskoga sina 
da svoje djelovanje vidi u nesvjesnom. Drugim riječima, on 
vidi kako se Bog ponovno rađa u (djelomice poganskom) 
nesvjesnom, nerazlučiv od Ivanova jastva, budući da je 
“božansko dijete" u jednakoj mjeri simbol obojice, kao što 
je to i Krist. Naravno, svjesno je Ivan bio veoma daleko od 
promišljanja Krista kao simbola. Jer, za kršćanskoga vjer- 
nika Krist je sve, ali nipošto ne simbol, koji je izraz za nešto 
nepoznato ili još nespoznato. Pa ipak, on je simbol po sa- 
moj svojoj naravi. Krist nikada ne bi ostavio takav dojam 
na svoje sljedbenike da nije izražavao nešto što je živo i 
djelatno u njihovom nesvjesnom. Samo kršćanstvo nikada 
se ne bi takvom zapanjujućom brzinom proširilo diljem 
poganskoga svijeta da njegove ideje nisu pronašle analo- 
gnu psihičku spremnost za njihovo primanje. Zbog te se 
činjenice također može kazati da tko god vjeruje u Krista 

nije samo u njemu sadrzan, nego da i Krist Zivi u vjerni- 
ku kao savršen čovjek — drugi Adam - oblikovan na sliku 
Božju. Psihologijski gledano, taj je odnos istovjetan onome 
između čovjekove ego svijesti i purushe, ili atmana iz indij- 
ske filozofije. To je uzdizanje “cjeline” — teleios — ili čitava 
ljudskog bića, koje se sastoji od totaliteta psihe, svjesnog 
i nesvjesnog, iznad ega koji predstavlja samo svijest i nje- 
zine sadržaje te ne poznaje nesvjesno, premda u mnogim 
pogledima o nesvjesnome ovisi i često je pod njegovim 
odlučnim utjecajem. Odnos jastva prema egu odražava se 
u odnosu Krista prema čovjeku. Odatle nepogrešiva ana- 
logija između stanovitih indijskih i kršćanskih ideja, koje 
su potaknule teorije o indijskom utjecaju na kršćanstvo. 
Taj paralelizam, koji je u Ivana ostao latentan, sada pro- 
valjuje u svijest u obliku vizije. Vjerodostojnost te invazi- 
je vidljiva je iz uporabe poganske mitološke građe, što je 
najnevjerojatniji postupak za kršćanina toga doba, osobito 
ako ta građa sadrži tragove astroloških utjecaja. To može 
objasniti čisto pogansku izjavu “Ali zemlja priteče u po- 
moč Zeni”.3* Premda je svijest toga vremena bila ispunjena 
isključivo kršćanskim idejama, raniji ili suvremeni pogan- 
ski sadržaji bili su plitko zakopani, kao, primjerice, u slu- 
čaju sv. Perpetue." S judeokrščaninom - što je autor Otkri- 
venja zasigurno i bio — pojavio se još jedan moguči model 
koji je valjalo razmotriti — kozmička Sofija, koju Ivan više 
puta spominje. Ona je lako mogla postati majka božansko- 
ga djeteta, budući da je očito žena na nebesima, tj. boži- 
ca ili božja družica. Sofija odgovara tome određenju, kao 
i transfigurirana Marija. Da je ta vizija moderan san, bez 
oklijevanja bismo rođenje božanskoga djeteta protumačili 
kao osvješćivanje jastva. U Ivanovu slučaju svjesna pozici- 

ja vjere omogućila je uključivanje slike Krista u nesvjesnu 
građu; ona je aktivirala arhetip božanske djevice-majke i 
rođenja njezina sina-ljubavnika, stavljajući ga licem u lice 
s kršćanskom sviješću. Posljedica toga je Ivanovo osobno 
uključivanje u božansku dramu. 

Njegova slika Krista, zamagljena negativnim osjećaji- 
ma, pretvorila se u divljačkog osvetnika koji više uopće 
ne nalikuje spasitelju. Pitamo se je li taj lik Krista možda u 
sebi imao više od ljudskoga Ivana i njegove kompenzira- 
juče sjene nego od božanskoga spasitelja koji, kao lumen de 
lumine, “ne sadrži tame”. Groteskni paradoks “gnjevnoga 
Jaganjca” trebao bi biti dovoljan da pobudi sumnje u tome 
pogledu. Kako god okrenuli, promatrano u svjetlu evan- 
đelja ljubavi, osvetnik i sudac ostaje najzlokobniji lik. To 
bi mogao biti jedan od razloga koji su potaknuli Ivana da 
asimilira novorođeno ljudsko dijete u lik osvetnika, zama- 
gljujući time njegov mitološki karakter lijepog i nježnog 
božanskog mladića koji nam je poznat kao Tamuz, Ado- 
nis i Balder. Očaravajuća proljetna ljepota toga božanskog 
mladca jedna je od onih poganskih vrijednosti koje toliko 
bolno nedostaju u kršćanstvu, osobito u tmurnom svijetu 
apokalipse — neopisiva divota proljetnoga jutra, koja na- 
kon mrtvila zime tjera zemlju da klija i cvate, razgaljuje 
ljudska srca i čini da vjeruju u milostiva i dobrog Boga. 

Kao totalitet, jastvo je po definiciji uvijek complexio op- 
positorum, i što više svijest inzistira na svojoj svijetloj nara- 
vi i polaže pravo na moralni autoritet, to se jastvo sve više 
pokazuje kao nešto mračno i opasno. Za pretpostaviti je 
da je takvo stanje postojalo u Ivanu, budući da je bio pastir 

svoga stada, ali i grešno ljudsko biće. Da je otkrivenje bilo 
više ili manje osobna Ivanova stvar i, posljedično, izljev 
osobne gorčine, lik gnjevnoga Jaganjca tu bi potrebu posve 
zadovoljilo. U tim okolnostima novorođeno ljudsko dijete 
imalo bi izrazito pozitivan aspekt, jer bi ono, u skladu sa 
svojom simboličkom naravi, kompenziralo nepodnošlji- 
vo razaranje prouzročeno provalom dugo zatomljivanih 
strasti, budući dijete sraza suprotnosti, dana okupanog 
suncem i noći obasjane mjesecom. On bi djelovao kao po- 
srednik između dviju strana Ivanove naravi, nježne i osve- 
toljubive, i kao dobrotvor i spasitelj koji ponovno uspo- 
stavlja ravnotežu. Međutim, taj je pozitivan aspekt Ivan 
očito previdio, jer u protivnome ne bi izjednačavao status 
djeteta s onim Krista-osvetnika. 

No, Ivanov problem nije bio osobne naravi. On nije 
bio pitanje njegova osobnog nesvjesnog ili izljeva zlo- 
volje, nego vizija koje su izronile iz mnogo širih i mno- 
go osebujnijih dubina, naime iz kolektivnog nesvjesnog. 
Njegov se problem izražava u kolektivnim i arhetipskim 
oblicima u mjeri u kojoj ga je nemoguće svesti na puku 
osobnu situaciju. To bi bilo previše lako i posve pogrešno 
kako u teoriji tako i u praksi. Kao kršćanin, Ivan se našao 
zarobljen u kolektivnom, arhetipskom procesu, stoga ga 
se mora tumačiti ponajprije i poglavito u tome svjetlu. On 
je, svakako, imao i svoju osobnu psihologiju, u koju smo 
— ukoliko Ivana, autora Poslanica, i Ivana apokaliptika mo- 
žemo smatrati istom osobom - stekli određen uvid. Nije 
potrebno dokazivati da oponašanje Krista stvara odgova- 
rajuću sjenu u nesvjesnom. Sama činjenica da je Ivan imao 
viđenja predstavlja dokaz neuobičajene napetosti između 
svjesnog i nesvjesnog. Ako je on ujedno i autor Poslanica, 

tada je Otkrivenje napisao u poodmakloj dobi. In confinio 
mortis i u suton dugog i burnog života, čovjeku se često 
otvara čudesna perspektiva vremena koje se pred njim 
proteže. Takav čovjek više ne živi u svakodnevnom svijetu 
i ne zanimaju ga zavrzlame osobnih odnosa, nego se pre- 
pušta pogledu u mnoge eone i kretanje ideja kroz mnoga 
stoljeća. Ivanovo je oko proniknulo u daleku budućnost 
kršćanskoga eona i u mračan ponor onih sila koje je nje- 
govo kršćanstvo držalo u ravnoteži. Na nj se obrušila olu- 
ja vremena, predosjećaj strahovite enantiodromije koju je 
mogao shvatiti samo kao konačno uništenje tame koja nije 
razumjela Kristovo svjetlo. On nije uvidio da je rušilačka 
i osvetnička moć upravo ona tama od koje se Bog odvojio 
kada je postao čovjekom. Stoga nije mogao razumjeti ni 
značenje djeteta sunca i mjeseca, koje je mogao protumači- 
ti samo kao još jednog osvetničkog lika. Strast koja prova- 
ljuje u njegovu otkrivenju ne sadrži ni trunčicu slabosti ili 
spokoja što ga sa sobom donosi starost, jer je ona mnogo 
više od osobne gorčine: ona je duh Boga samoga koji izbi- 
ja kroz slabunjav smrtni okvir i ponovno u čovjeku budi 
strah od nepojmljivoga vrhovnog Boga. 


126 


CETRNAESTO POGLAVLJE 


BUJICA NEGATIVNIH OSJECAJA Cini se neiscrpnom, i 
mračni se događaji nastavljaju nizati. Iz mora izlaze “ro- 
gata” čudovišta (tj. obdarena moćima), jezivi stanovnici 
dubina. Suočena s tom silnom tminom i uništenjem, čovje- 
kova prestravljena svijest posve razumljivo traži planinu 
utočišta, otok mira i sigurnosti. Zato je Ivan utkao viziju 
Jaganjca na brdu Sion, gdje se sto četrdeset četiri tisuće 
izabranih i otkupljenih okupilo oko Jaganjca.“ Oni su 
parthenoi, djevci “koji se ne okaljaše sa Zenama”.'* Idući 
stopama ranopreminula boga, oni nikada nisu postali po- 
sve ljudskim bićima, nego su se dragovoljno odrekli svoga 
udjela u ljudskosti i nastavka života na zemlji." Da su se 
svi priklonili tome gledištu, čovjek kao vrsta izumro bi za 
nekoliko desetljeća. No, takvi su predodređeni relativno 
malobrojni. Ivan je vjerovao u predodređenost od više vla- 
sti. To je čisti pesimizam. 


Sve stvoreno 
vrijedi uništiti, 


kaže Mefistofeles. 
Tu prilično beznadnu perspektivu prekidaju anđeli 
upozorenja. Prvi anđeo objavljuje “vječno evanđelje”, čija 

je kvintesencija “Bojte se Boga!” Više nema govora o Božjoj 
ljubavi. Izvor straha može biti samo nešto zastrašujuće.“ 

Sin Čovječji sada se pojavljuje držeći u ruci oštar srp, 
zajedno s anđelom koji također drži srp." No, berba gro- 
žđa uključuje neviđen pogrom: anđeo “obra vinograd ze- 
maljski, a obrano baci u veliku kacu gnjeva Božjega (...) te 
poteče krv iz kace* — u kojoj se gnječe ljudska bića! — “ko- 
njima do uzda, tisuću i šest stotina stadija uokolo”.'# 

Potom iz nebeskoga hrama izlazi sedam anđela sa se- 
dam čaša gnjeva koje izlijevaju na zemlju. Piece de rési- 
stance je uništenje velike bludnice Babilona, protuteže ne- 
beskome Jeruzalemu. Babilon je ktonički ekvivalent žene- 
sunca, Sofije, međutim suprotnoga moralnog predznaka. 
Ako se izabrani pretvaraju u “djevce” u čast Velike Majke 
Sofije, nesvjesno će putem kompenzacije probujati jezivim 
bludnim fantazijama. Uništenje Babilona stoga predstavlja 
ne samo kraj bluda, nego i iskorjenjivanje svih Zivotnih ra- 
dosti i užitaka, kako se može vidjeti iz Otk 18, 22-23: 


Glas citraša i pjevača 
i svirača i trubljača 
u tebi se više neće čuti! 


Svjetlost svjetiljke 

u tebi više neće sjati! 

Glas zaručnika i zaručnice 
u tebi se više neće čuti! 


Budući da živimo na koncu kršćanskoga eona Riba, ne- 
izbježno pomišljamo na propast moderne umjetnosti. 

Simboli poput Jeruzalema, Babilona, itd. uvijek su vi- 
Sestruko determinirani, odnosno imaju nekoliko aspeka- 
ta značenja te se stoga mogu tumačiti na različite načine. 
Mene zanima samo njihov psihološki aspekt, a ne njihova 
moguća veza s povijesnim događajima. 

Uništenje sve ljepote i svih životnih radosti, neizreciva 
patnja svega stvorenog što je poteklo od ruke darežljiva 
Stvoritelja bili bi osjećajnom srcu razlozi najdubljoj melan- 
koliji. Ali Ivan kliče: “Veseli se nad njom, nebo, i svi sveti 
i apostoli i proroci jer Bog osudivši nju [Babilon], vama 
pravo dosudi*'* iz čega je razvidno dokle mogu ići osve- 
toljubivost i žeđ za uništenjem i što znači “trn u oku”. 

Krist je taj koji, predvodeći anđeosku vojsku, gazi “u 
kaci gnjevne srdžbe Boga Svevladara”.'* Njegov je ogrtač 
“krvlju natopljen*.'5* On jaše na konju bijelcu,"" a iz usta mu 
izlazi mač kojim ubija Zvijer i “Laznoga proroka", vjeroja- 
tno svoga — ili Ivanova — mračnoga protivnika, tj. sjenu. 
Sotona je zapečaćen u Bezdanu za tisuću godina, a Kristova 
će vladavina trajati jednako dugo. “Nakon toga ima biti odri- 
jesen za malo vremena.” Tisuću godina astrološki odgo- 
vara prvoj polovici eona Riba. Stoga oslobađanje Sotone 
koje će uslijediti odgovara - ne možemo zamisliti drugoga 
razloga za to — enantiodromiji kršćanskoga eona, odno- 
sno vladavini Antikrista čiji se dolazak mogao astrološki 
predvidjeti. Naposljetku, po završetku neodređenoga vre- 
menskog razdoblja, đavao će zauvijek biti bačen u jezero 
ognja i sumpora (premda ne i posve uništen, kao što je 
slučaj u Henoka), i iščeznut če svekolika prva kreacija." 

Hieros gamos, brak između Jaganjca i “njegove Zaručni- 
ce", koji je ranije bio naviješten," sada se može sklopiti. 
Zaručnica je “novi Jeruzalem" koji “silazi s neba"." Ona 

je blistava “poput dragoga kamena, kamena slična kristal- 
nom jaspisu".'% Grad je četverokutan i izgrađen od čistoga 
zlata, proziran poput stakla, kao i njegove ulice. Sam Bog 
i Jaganjac njegov su hram i izvor svjetla koje nikada ne ga- 
sne. U gradu nema noći i ništa ga nečisto ne oskvrnjuje."? 
(Ovo ponovljeno uvjeravanje upučuje na sumnju koje se 
Ivan nije posve lišio.) Iz prijestolja Božjeg i Jaganjčeva izvi- 
re rijeka vode života, a pokraj njega stoji drvo života, kao 
podsjetnik na raj i pleromatičku predegzistenciju."" 

Ta konačna vizija, koja se opčenito tumači kao odnos 
izmedu Krista i njegove Crkve, ima značenje “ujedinjuju- 
čega simbola" savršenstva i cjelovitosti: odatle četvorstvo 
koje se izražava u četverokutno konstruiranom gradu, u 
raju kao četiri rijeke, u Kristu kao četiri evandelista i u 
Bogu kao četiri živa stvorenja. Dok krug označava kru- 
žnost neba i sveobuhvatne prirode "pneumatičkoga" bo- 
zanstva, četverokut označava zemlju." Nebo je muško, a 
zemlja žensko. Božje je prijestolje stoga na nebu, dok Mu- 
drost stoluje na zemlji, kako stoji u Knjizi Sirahovoj: "Dao mi 
je tako spokoj u milome gradu i vlast mi je u Jeruzalemu." 
Ona je “majka lijepe ljubavi", * i Ivanje vjerojatno crpio iz 
Knjige Sirahove kada je predstavio Jeruzalem kao nevjestu. 
Grad je Sofija, koja je bila s Bogom prije početka vremena, 
te če na kraju vremena ponovno biti sjedinjena s Bogom 
u svetome braku. Kao žensko biće ona koincidira sa ze- 
mljom iz koje je, kaže crkveni otac, rođen Krist.“ Odatle 
četvorstvo četiriju živih stvorenja u kojima se Bog očituje 
Ezekielu. Isto tako, Sofija predstavlja Božje samopromi- 


Bes 





' Latinski dodatak glasi: “Ja sam majka lijepe ljubavi, straha, 
znanja i svete nade.” — Nap. prev. uz *®. 

šljanje, a četiri serafima Božju svijest i njezina četiri funkci- 
onalna aspekta. Mnoge prodiruće oči'" koncentrirane na 
četiri kotača, gledaju u istome smjeru. One predstavljaju 
četverostruku sintezu nesvjesnih svjetlosti koje odgovara- 
ju tetramerijama kamena mudraca, na što podsjeća opis 
nebeskoga grada: sve blista dragim kamenjem, kristalom 
i staklom, posve u skladu s Ezekielovom vizijom Boga. I 
upravo kao što hieros gamos sjedinjuje Jahvu i Sofiju (ka- 
balističku šekinu'), obnavljajući prvobitno pleromatičko 
stanje, tako i paralelni opis Boga i grada upućuje na njiho- 
vu zajedničku narav: oni su prvobitno jedno, jedinstveno 
hermafroditsko biće, arhetip najveće univerzalnosti. 

To je nedvojbeno zamišljeno kao konačno rješenje stra- 
šnoga egzistencijalnog sukoba. Međutim, rješenje kakvo 
je ovdje predočeno ne sastoji se u pomirenju suprotnosti, 
nego u njihovu konačnom raskidu, koji će onima čija je 
sudbina da budu spašeni omogućiti spasenje poistovjeći- 
vanjem sa svijetlom, pneumatičkom stranom Boga. Čini 
se da je ključan uvjet za to odricanje od razmnožavanja i 
seksualnoga života uopće. 





“ (hebr. ščkinah) (Manifestirana) božanska prisutnost; slava 
Božja. V. 2 Ljet 5, 11-14; za kabaliste je ona ženski element u 
Bogu — Nap. prev. 

KNJIGA OTKRIVENJA je s jedne strane toliko osobna, a s 
druge strane toliko arhetipska i kolektivna da je nemoguće 
ne razmotriti oba aspekta. Naš moderan interes svakako bi 
ponajprije pobudila Ivanova ličnost. Kao što sam prije ka- 
zao, moguće je da je Ivan, autor Poslanica, istovjetan apo- 
kaliptiku. Psihologijska otkrića govore u prilog takvoj pre- 
tpostavci. “Otkrivenje” je iskustvo ranoga kršćanina koji je, 
kao vođa zajednice, vjerojatno morao voditi primjeran ži- 
vot i svoje stado podučavati kršćanskim vrlinama istinske 
vjere, poniznosti, strpljivosti, odanosti, nesebične ljubavi 
i odricanja od svih zemaljskih želja. Gledano dugoročno, 
to bi mogao biti pretežak teret, čak i za najpravičnijega. 
Razdražljivost, loša raspoloženja i izljevi afekata klasični 
su simptomi kronične krjeposti.“ S obzirom na kršćansko 
gledište, ono najbolje dočaravaju Ivanove riječi: 


Ljubljeni, ljubimo jedni druge jer ljubav je od Boga, i sva- 
ki koji ljubi, od Boga je rođen i poznaje Boga. ... U ovom je 
ljubav: ne da smo ljubili Boga, nego — on je ljubio nas i poslao 
Sina svoga kao pomirnicu za grijehe naše. Ljubljeni, ako je 
Bog tako ljubio nas, i mi smo dužni ljubiti jedni druge. ... I mi 
smo upoznali ljubav koju Bog ima prema nama i povjerovali 
joj. Bog je ljubav i tko ostaje u ljubavi, u Bogu ostaje, i Bog u 


133 


Opcovor JoBu 


njemu. ... Straha u ljubavi nema, nego savršena ljubav izgoni 
strah; jer strah je muka i tko se boji, nije savršen u ljubavi. ... 
Rekne li tko: Ljubim Boga’, a mrzi brata svog, lažac je. Jer tko 
ne ljubi svoga brata kojega vidi, Boga kojega ne vidi ne može 
ljubiti. I ovu zapovijed imamo od njega: Tko ljubi Boga, da 
ljubi i brata svoga." 


Ali, tko mrzi nikolaite? Tko žudi za osvetom i čak želi 
“Ženu Jezabelu” baciti na bolesničku postelju i djecu joj 
udariti smrću? Tko se ne može zasititi krvožednih fanta- 
zija? Međutim, budimo psihologijski precizni: te fantazi- 
je ne proizlaze iz Ivanova svjesnoga uma, nego mu one 
dolaze u silovitu “otkrivenju”. One se na nj nehotično 
obrušavaju zapanjujućom žestinom i snagom koja daleko 
nadilazi sve što bismo mogli očekivati kao kompenzaciju 
ponešto jednostrane svijesti. 

Čuo sam mnoge kompenzacijske snove uvjerenih kršća- 
na koji su se obmanjivali svojim zbiljskim psihičkim ustro- 
jem i umišljali da su bili u drukčijemu stanju od onoga u 
kojemu su se doista nalazili. No, nisam pronašao ništa što 
bi makar izbliza nalikovalo okrutnom sudaru suprotnosti 
u Ivanovim vizijama, izuzev u slučaju ozbiljne psihoze. 
Međutim, Ivan nam ne pruža temelj za takvu dijagnozu. 
Njegove apokaliptičke vizije nisu dovoljno zbrkane; one 
su previše dosljedne, i nisu dovoljno subjektivne i prlja- 
ve. S obzirom na narav njihova predmeta, prateći su afekti 
primjereni. Njihov autor nije nužno morao biti neuravno- 
teženi psihopat. Dostajao je gorljivo religiozan čovjek čija 
je psiha inače dobro ustrojena. No, morao je imati intenzi- 
vnu vezu s Bogom, koja ga je činila otvorenim za invaziju 
koja daleko nadilazi sve osobno. Zbiljski religiozna osoba, 

kojoj je sposobnost za neuobičajeno širenje svijesti urođe- 
na, mora biti spremna za takve opasnosti. 

Svrha apokaliptičkih vizija nije ukazati Ivanu, kao obi- 
čnom ljudskom biću, na sjenu koja se krije ispod njegove 
svijetle prirode, nego otvoriti oči vidioca za Božju neiz- 
mjernost, jer tko ljubi Boga, taj će Boga spoznati. Mogli 
bismo kazati da je Ivana, upravo zato što je ljubio Boga i 
nastojao ljubiti i svoje bližnje, ta “gnosis”, to znanje o Bogu 
toliko pogodilo. On je, poput Joba, vidio jarosnu i groznu 
stranu Jahvinu. Iz toga je razloga svoje evanđelje ljubavi 
smatrao jednostranim, i nadopunio ga evanđeljem straha: 
Boga se može ljubiti, ali ga se mora bojati. 

Time se doseg Ivanove vizije proširuje daleko iza prve 
polovice kršćanskoga eona: on pretkazuje da će vlada- 
vina Antikrista započeti nakon tisuću godina, što jasno 
upućuje na to da Krist nije bio konačan pobjednik. Ivan je 
prethodio alkemičarima i Jakobu B&hmeu; možda je čak 
osjetio vlastitu umiješanost u božansku dramu, budući 
da je predvidio mogućnost Božjega rođenja u čovjeku, što 
su alkemičari, Meister Eckhart i Angelus Silesius također 
naslutili. On je time ocrtao program čitava eona Riba, nje- 
gove dramatične enantiodromije i mračnoga svršetka koji 
tek ima nastupiti i pred čijim — bez pretjerivanja — istinski 
apokaliptičkim mogućnostima čovječanstvo strepi. Če- 
tiri zlokobna jahača, prijeteća grmljavina truba i do vrha 
pune čaše gnjeva još čekaju; atomska bomba već se nadvija 
nad nama poput Damoklova mača, a iza toga vrebaju još 
strašnije mogućnosti kemijskoga oružja koje bi nadmašile 
čak i grozote opisane u Otkrivenju. “Luciferi vires accendit 
Aquarius acres” — Vodenjak potpaljuje Luciferove smione 
snage. Može li itko razuman poreći da je Ivan ispravno 

predvidio barem neke od mogućih opasnosti koje prijete 
našemu svijetu u posljednjoj fazi kršćanskoga eona? On je 
također znao da vatra u kojoj se đavao muči gori navijeke 
u božanskoj pleromi. Bog ima grozan dvostruki aspekt: 
more milosti susreće se s kipućim jezerom vatre, a svjetlo 
ljubavi isijava žestoku mračnu toplinu o kojoj je kazano 
“ardet non lucet” — gori, ali ne svijetli. To je, za razliku od 
vremenskoga, vječno evanđelje: Boga se može ljubiti, ali ga 
se mora bojati. 

S PRAVOM SMJESTENO na kraj Novoga zavjeta, Otkri- 
venje seže u mnogo dalju budućnost čije se apokalipticke 
grozote u današnje doba čine gotovo opipljivima. Nepro- 
mišljena odluka, stvorena u nekom herostratskom umu," 
dostatna je da prouzroči kataklizmu svjetskih razmjera. 
Nit na kojoj visi naša kob postaje sve tanja. Egzekutor ljud- 
skoga roda nije priroda, nego “genij čovječanstva“, i svako- 
ga nam trenutka prijeti pogubljenje. Time smo naprosto 
drugim riječima kazali ono što je Ivan nazvao “gnjevom 
Božjim". 

Nažalost, ne možemo zamisliti kako je Ivan — ako je on, 
kao što pretpostavljam, istovjetan autoru Poslanica — uspio 
pomiriti dvostruki Božji aspekt. Moguce je, čak i vjeroja- 
tno, da on uopće nije bio svjestan toga kontrasta. Zapanju- 
juče je koliko rijetko ljudi promišljaju numinozne objekte 
i pokušavaju ih razumjeti, i koliko je tegoban taj pothvat 
kada se jednom u nj upustimo. Numinoznost objekta čini 
njegovo intelektualno poimanje još težim, budući da je uvi- 
jek uključena naša afektivnost. Čovjek neizbježno sudje- 
luje za i protiv te se “apsolutna objektivnost" postiže rjeđe 
nego u drugim slučajevima. Ima li tko pozitivna religiozna 
uvjerenja, tj. ako vjeruje, tada je sumnja krajnje nepoželjna 
i vjernik je se pribojava. Iz toga će razloga radije odustati 

od promisljanja objekta vjere. Ako pak nema religioznih 
uvjerenja, tada nije voljan priznati da osjeća nedostatak, 
nego galami o svome slobodoumlju i ponosi se plemenito- 
šću svoga agnosticizma. S toga je stajališta teško priznati 
numinoznost religioznoga objekta, međutim upravo nje- 
gova numinoznost ometa kritičko promišljanje, jer se time 
mogu poljuljati agnosticizam ili vjera u prosvjetljenje. I ne 
znajući to, oba tipa osjećaju da su im argumenti prilično 
klimavi. Prosvjetljenje djeluje na temelju racionalističke 
koncepcije istine i pobjednički ukazuje na činjenicu da su 
uvjerenja kao, naprimjer, rođenje od djevice, božanska fi- 
lijacija, uskrsnuće mrtvih, transsupstancijacija, itd. puke 
besmislice. Agnosticizam tvrdi da ne posjeduje nikakvo 
znanje o Bogu ili ičemu metafizičkome, zanemarujući či- 
njenicu da se metafizičko uvjerenje ne može posjedovati, 
nego da, naprotiv, ono zaposjeda. I prosvijetljeni i agnostik 
zaposjednuti su razumom, vrhovnim posrednikom koje- 
mu se ne može proturječiti. No, tko je ili što taj "razum" 
i zašto je on vrhovni? Nije li ono što jest i zbiljski postoji 
za nas vrhovni autoritet iznad svakoga racionalnog suda, 
kao što se nebrojeno puta pokazalo u povijesti ljudskoga 
uma? Nažalost, branitelji “vjere” služe se istim jalovim ar- 
gumentima, samo obrnuto. Jedino što je izvan sumnje jest 
da postoje metafizički iskazi koji su potvrđivani ili porica- 
ni sa stanovitim afektom upravo zbog svoje numinozno- 
sti. Ta nam činjenica pruža siguran empirijski temelj za 
daljnje istraživanje. Ona je objektivno zbiljska kao psihički 
fenomen. Isto se može primijeniti na sve iskaze, čak i one 
ozne iskaze ubuduće bismo trebali razmatrati u njihovoj 
sveukupnosti. 

VRATIMO SE PROBLEMU pomirenja s paradoksalnom 
idejom o Bogu koju podastire Otkrivenje. Evandeosko kr- 
šćanstvo, u strogom smislu, nema potrebe time se zamara- 
ti, jer posjeduje esencijalnu ideju o Bogu koja, za razliku od 
Jahvea, koincidira s epitomom dobra. Stvari bi bile posve 
drukčije da je Ivan, autor Poslanica, bio dužan o tim pita- 
njima raspraviti s Ivanom, autorom Otkrivenja. Kasniji na- 
raštaji mogli su si dopustiti zanemarivanje mračne strane 
Apokalipse, budući da je specifično kršćansko postignuće 
bilo nešto što se nije smjelo lakomisleno ugroziti. No, za 
modernoga čovjeka situacija je posve drukčija. Mi smo 
iskusili stvari nečuvene i zaprepašćujuće do te mjere da 
je pitanje o pomirenju s idejom o dobrome Bogu posta- 
lo upravo goruće. To više nije isključiv problem teologa, 
nego univerzalan religijski košmar čijemu bi rješenju mo- 
gao, ili morao, pridonijeti laik poput mene. 

Pokušao sam gore iznijeti neizbježne zaključke do ko- 
jih bi, vjerujem, morao doći svatko tko predaju razmatra 
kritički i zdravorazumski. Suoči li se tko u tome pogledu 
s paradoksalnom idejom o Bogu te, kao religiozna osoba, 
istodobno razmatra problem u njegovoj sveukupnosti, 

naći će se u istoj situaciji kao i autor Otkrivenja, koji je, pret- 
postavljamo, bio uvjereni kršćanin. Moguće poistovjeći- 
vanje s piscem Poslanica otkriva svu akutnost proturječja: 
kakav je odnos toga čovjeka prema Bogu? Kako podnosi 
proturječje u naravi Božanstva? Premda ne znamo ništa o 
njegovoj svjesnoj odluci, vjerujemo da ključ možemo pro- 
naći u viziji žene-sunca u porođajnim mukama. 
Paradoksalnost Boga ima sličan učinak na čovjeka: ona 
ga tjera u krajnosti i baca u naizgled nerješiv sukob. Što se 
događa u takvim okolnostima? Pustimo psihologiju neka 
govori, jer psihologija predstavlja zbroj svih opservacija i 
uvida stečenih kroz empirijsku studiju teških konfliktnih 
stanja. Postoje, primjerice, sukobi dužnosti koje nitko ne 
zna riješiti. Svijest zna samo ovo: tertium non datur! Lije- 
čnik, stoga, svome pacijentu savjetuje neka pričeka i vidi 
hoće li nesvjesno iznjedriti san koji predlaže iracionalnu, a 
time i neočekivanu treću mogućnost kao rješenje. Iskustvo 
pokazuje da se simboli pomirujuće i ujedinjujuće naravi za- 
pravo pojavljuju u snovima, među kojima su najčešći mo- 
tivi djeteta-heroja i kvadrature kruga, što označava jedin- 
stvo suprotnosti. Oni koji nemaju pristupa tim specifično 
medicinskim iskustvima mogu izvući praktičnu poduku 
iz bajki, a osobito iz alkemije. Zbiljski subjekt hermetičke 
filozofije je coniunctio oppositorum. Alkemija svoje “dijete” 
katkada opisuje kao kamen (npr. granat), a katkada je ono 
homunkulus, ili filius sapientiae,” pa čak i homo altus. Upra- 
vo je to lik kojeg susrećemo u Otkrivenju — sin žene-sunca, 
čija se priča o rođenju čini kao parafraza rođenja Kristo- 





As 
“ (lat.) Treće mogućnosti nema. - Nap. prev. 
" (lat.) Sin mudrosti. — Nap. prev. 

va, parafraza koju su alkemičari ponavljali u različitim 
oblicima. Zapravo, njihov je kamen paralelan s Kristom 
(i to, uz jednu iznimku, bez pozivanja na Otkrivenje). Taj 
se motiv ponovno pojavljuje u odgovarajućem obliku i u 
odgovarajućim situacijama u snovima modernog čovjeka, 
bez veze s alkemijom i uvijek u cilju spajanja svjetla i tame, 
kao da je moderan čovjek, poput alkemičara, predvidio 
problem budućnosti kakvu iznosi Otkrivenje. O tome su 
problemu alkemičari mozgali gotovo sedamnaest stoljeća, 
a isti problem muči i modernog čovjeka. Premda u jedno- 
me pogledu on zna više, u drugome pogledu zna manje 
od alkemičara. Za nj problem više nije u materiji, kao što 
je bio za alkemičare; on je postao psihologijski akutan, sto- 
ga je po tome pitanju psihoterapeut pozvaniji od teologa 
koji je zapeo u arhaičnom figurativnom jeziku. Liječnika 
će, često i protiv njegove volje, problemi psihoneuroze pri- 
siliti da dublje uroni u religijski problem. Ne bez dobra 
razloga, ja sam se tek u sedamdeset šestoj godini upustio 
u istraživanje naravi onih “vladajućih ideja" koje određuju 
naše etičko ponašanje i imaju neobično velik utjecaj na naš 
praktičan život. One su, u krajnjoj liniji, principi koji — izri- 
Cito ili ne - određuju moralne odluke o kojima ovisi naše 
postojanje, u dobru ili zlu. Sve te dominante kulminiraju u 
pozitivnoj ili negativnoj koncepciji Boga." 

Još otkako je apokaliptik Ivan po prvi put iskusio (mo- 
žda nesvjesno) konflikt u koji kršćanstvo neizbježno vodi, 
čovječanstvo je stenjalo pod tim jarmom: Bog je želio postati 
čovjekom, i on to još želi. Vjerojatno je Ivan zato u svome 
viđenju doživio drugo rođenje sina od majke Sofije, bo- 
žansko rođenje koje je obilježio coniunctio oppositorum, a 
koje je prethodilo filiusu sapientiae, biti procesa individua- 

cije." To je bio učinak krščanstva na ranoga krščanina koji 
je živio dovoljno dugo i odlučno da baci pogled u daleku 
budućnost. Posredovanje između suprotnosti već je bilo 
naznačeno simbolizmom Kristove sudbine, u sceni raspe- 
ća gdje je posrednik razapet između dva razbojnika, od 
kojih jedan odlazi u raj, a drugi dolje, u pakao. Po kršćan- 
skome gledištu, suprotnost je između Boga i čovjeka, a čo- 
vjek je uvijek u opasnosti od poistovjećivanja s mračnom 
stranom. To je, kao i Gospodinove naznake, na Ivana izvr- 
šilo snažan utjecaj: spašena će biti samo nekolicina predo- 
dređenih prije svih vjekova, dok će ostatak čovječanstva 
iščeznuti u konačnoj katastrofi. Suprotnost između Boga 
i čovjeka, po kršćanskom gledištu, možda je jahvističko 
naslijeđe iz davnina, kada se metafizički problem sasto- 
jao isključivo u Jahvinim odnosima s njegovim narodom. 
Strah od Jahvea bio je još prevelik da bi se itko usudio 
— unatoč Jobovoj spoznaji — ustanoviti antinomiju u samo- 
me Božanstvu. No, zadržimo li suprotnost između Boga i 
čovjeka, doći ćemo, htjeli mi to ili ne, do kršćanskoga za- 
ključka “omne bonum a Deo, omne malum ab homine*" 
s apsurdnim rezultatom da se stvorenje stavlja nasuprot 
svome stvoritelju, a čovjeku se imputira zlo kozmičkih 
ili demonskih razmjera. Strašna volja za uništenjem koja 

' Individuacija je proces u kojemu čovjek, asimilirajući utje- 
caje iz kolektivnog nesvjesnog u svijest, i nadvladavajući 
opstrukciju unutarnjega neprijatelja ili Sjene, postiže cjelo- 
vitost Jastva. Simboli individuacije su ujedno simboli cje- 
lovitosti (npr. hinduističke i budističke mandale). — Nap. 
prev. 

" (lat.) Sve dobro je od Boga, sve zlo je od čovjeka. — Nap. 
prev. 

hara Ivanovim ekstazama pruza nam neku predodzbu o 
tome što znači kada čovjek stoji nasuprot Bogu dobrote: to 
ga opterećuje mračnom stranom Boga, koja je u Joba još na 
svome mjestu. No, u oba slučaja čovjek se poistovjećuje sa 
zlom: u prvome je slučaju nasuprot dobroti, a u drugome 
pokušava biti savršen kao njegov nebeski otac. 

Jahvina odluka da postane čovjekom predstavlja sim- 
bol događaja koji mora nastupiti kada čovjek postane 
svjestan slike Boga s kojom se suočava.'“7 Bog djeluje iz 
nesvjesnog i prisiljava čovjeka da uskladi i ujedini suprot- 
stavljene utjecaje nesvjesnoga kojima je izložen njegov 
um. Nesvjesno želi oboje: podijeliti i ujediniti. Stoga u svo- 
me nastojanju k jedinstvu čovjek može uvijek računati na 
pomoć metafizičkoga posrednika, kako je Job jasno uočio. 
Nesvjesno se želi probiti u svijest kako bi dosegnulo svje- 
tlo, ali se istodobno i krzma, jer bi radije ostalo nesvjesno. 
Drugim riječima, Bog želi postati čovjekom, ali ne posve. 
Sukob u njegovoj naravi toliko je velik da se utjelovljenje 
može kupiti samo vlastitom iskupljujućom žrtvom ponu- 
đenom gnjevu Božje tamne strane. 

U početku je Bog utjelovio svoju dobru stranu kako bi, 
pretpostavljamo, stvorio najčvršći temelj za kasniju asimi- 
laciju druge strane. Iz Parakletova obećanja možemo za- 
ključiti da Bog želi postati čovjekom u potpunosti, odnosno 
reproducirati se u vlastitu mračnom stvorenju (čovjeku 
neotkupljenom od prvobitnoga grijeha). Autor Otkrivenja 
ostavio nam je svjedočanstvo o kontinuiranom djelova- 
nju Duha Svetoga, u smislu kontinuiranoga utjelovljenja. 
On je bio stvorenjski čovjek kojega je opsjeo mračan Bog 
gnjeva i osvete — ventus utens, “gorući vjetar”. (Taj je Ivan 
možda bio ljubljeni učenik kojemu je u starosti povjereno 

pretkazanje buducih dogadaja.) Ta uznemirujuca invazija 
u njemu je proizvela sliku boZanskoga djeteta, buducega 
spasitelja, rodenoga od božanske družice čiji odraz (ani- 
ma) postoji u svakome čovjeku — djeteta koje je i Meister 
Eckhart također vidio u viziji. Upravo je on znao da se Bog 
u svojoj Božjoj glavi ne nalazi u stanju blaženstva, nego 
da se mora roditi u ljudskoj duši (“Gott ist selig in der Se- 
ele*). 

Utjelovljenje u Kristu predstavlja prototip koji Duh 
Sveti kontinuirano prenosi na stvorenje. 

Budući da se naše moralno vladanje ne može usporediti 
s onime ranoga kršćanina poput Ivana, u nama mogu pro- 
plamsati svi oblici dobra i zla, osobito u pogledu ljubavi. 
U našemu se slučaju ne može očekivati žeđ za uništenjem 
koja je toliko očita u Ivana. U svojoj praksi nikada nisam 
naišao na nešto slično, izuzev u slučajevima teških psihoza 
i zločinačkoga ludila. Kao posljedica duhovne diferencija- 
cije koju je ohrabrivala reformacija, osobito razvoja raznih 
znanosti (prvobitnih domena palih anđela), u nama već 
postoji znatna primjesa tame, stoga se u usporedbi s čisto- 
ćom ranokršćanskih svetaca (a i nekih kasnijih) ne prika- 
zujemo u povoljnom svjetlu. Naravno, u tome nam nimalo 
ne pomaže naša zacrnjenost. Premda ublažava učinak zlih 
sila, ona nas istodobno čini ranjivijima i manje sposobni- 
ma da im se odupremo. Stoga nam je potrebno više svjetla, 
više dobrote i moralne snage kako bismo isprali što je mo- 
guće više odvratnoga crnila, jer u protivnome više nećemo 
biti sposobni asimilirati mračnoga Boga koji također želi 
postati čovjekom i istodobno ga podnositi ne iščeznuvši. 
Za to su potrebne sve kršćanske krjeposti, i još više, jer 
problem nije samo moralan: potrebna nam je i Mudrost 

koju je trazio Job. No, u to je doba ona jos bila skrivena 
u Jahvi, odnosno on je se još nije sjećao. Taj uzvišeniji i 
“potpuni” čovjek začet je od “nepoznata? oca i rođen od 
Mudrosti, i on je taj koji, u liku puera aeternusa’ — “vultu 


mutabilis albus et ater?:# — 


predstavlja našu sveukupnost 
koja nadilazi svijest. U toga se dječaka morao preobrazi- 
ti Faust i odreći se svoje napuhane jednostranosti koja je 
đavla vidjela samo izvana. Kristov naputak: “Budite kao 
djeca“, predfiguracija je toga, jer su u djeci suprotnosti zbli- 
žene. No, ovdje se misli na dječaka koji je rođen iz zrelosti 
odrasloga čovjeka, a ne na nesvjesno dijete kakvim bismo 
željeli ostati. Gledajući unaprijed, Krist je, kao što sam pri- 
je spomenuo, također dao naznake o moralnosti zla. 
Čudno je da se iznenada, kao da ondje ne pripada, u 
bujici apokaliptičkih vizija pojavila žena-sunce sa svojim 
djetetom. To dijete pripada drugom, budućem svijetu. Po- 
put židovskoga Mesije, ono je “uzeto? k Bogu, a majka mu 
se dugo mora skrivati u divljini, gdje je Bog hrani. Jer, ne- 
posredan i gorući problem nije, dugoročno gledano, bilo 
jedinstvo suprotnosti, nego utjelovljenje svjetla i dobra, 
subjugacija concupiscentiae, žudnje ovoga svijeta, i osnaži- 
vanje civitas Dei za dolazak Antikrista, koji će doći nakon 
tisuću godina kako bi navijestio užase posljednjih dana, 
epifaniju gnjevnog i osvetničkog Boga. Jaganjac, preobra- 
žen u demonskoga ovna, otkriva novo evanđelje, Evange- 
lium Aeternum, čiji je osnovni sastojak, nasuprot ljubavi 
prema Bogu, strah Gospodnji. Otkrivenje stoga završava 
kao klasičan proces individuacije, simbolom hierosa gamo- 
sa, vjenčanja sina i majke-mladenke. No, brak se sklapa na 

“ lat.) Vječiti dječak. - Nap. prev. 

nebesima, gdje "nečisto" nema pristupa, visoko iznad skr- 
šena svijeta. Svjetlo se sljubljuje sa svjetlom. To je program 
kršćanskoga eona koji se mora ispuniti prije nego što se 
Bog utjelovi u stvorenjskome čovjeku. Tek će se u poslje- 
dnje dane ispuniti vizija žene-sunca. Priznajući tu istinu, 
i očito nadahnut djelovanjem Duha Svetoga, papa je ne- 
davno objavio dogmu Assumptio Marine, na zaprepaštenje 
svih racionalista. Marija kao nevjesta sjedinjuje se sa sinom 
u nebeskoj ložnici, i, kao Sofija, s vrhovnim Bogom.'% 

Ta je dogma u svakome pogledu pravodobna. Ona je, 
ponajprije, ispunjenje Ivanove vizije.'”° Kao drugo, ona sa- 
drži aluziju na vjenčanje Jaganjčevo na svršetku vremena, 
a kao treće, ona ponavlja starozavjetnu anamnezu Sofije. 
Te tri naznake pretkazuju Utjelovljenje Božje. Druga i tre- 
ća pretkazuju Utjelovljenje u Kristu,'7' no prva najavljuje 
Utjelovljenje u stvorenjskome čovjeku. 





Pes 
“ Uznesenje Marijino. - Nap. prev. 

SADA SVE OVISI O čovjeku: dana mu je neizmjerna uni- 
štavalačka moć i pitanje je hoće li se oduprijeti želji da je 
upotrijebi i može li tu želju umiriti duhom ljubavi i mu- 
drosti. Teško da će njegove vlastite snage za to biti dosta- 
tne. Potrebna mu je pomoć “posrednika* na nebu, odnosno 
djeteta uzeta k Bogu koje donosi “iscjeljenje” i rascjepkana 
čovjeka čini cjelovitim. Što god čovjekova cjelovitost, ili 
jastvo, značilo per se, empirijski je to slika Životnoga cilja 
koju spontano proizvodi nesvjesno, bez obzira na želje i 
strahove svjesnoga uma. Ona predstavlja cilj potpunoga 
čovjeka, ozbiljenja njegove cjelovitosti i individualnosti sa 
ili bez pristanka njegove volje. Dinamika toga procesa je 
instinkt, koji osigurava da će sve što pripada individual- 
nome životu doista ući u nj, sa ili bez čovjekova pristanka 
i bez obzira je li on svjestan onoga što mu se događa ili 
nije. Svijest o tome što proživljava, razumije li što čini i pri- 
hvaća li odgovornost za svoje postupke, očito je od velika 
subjektivnog značaja. Razliku između svjesne spoznaje i 
nedostatka iste lijepo je formulirao Krist u prije navedenoj 
izjavi: “Prijatelju, ako znaš što radiš, blago tebi, ali ako ne 
znaš, proklet si i kršitelj Zakona."?" Pred sudom prirode 
i sudbine, nesvjesno se nikada ne prihvaća kao isprika, 
nego se, naprotiv, teško kažnjava. Stoga sva nesvjesna pri- 

roda Zudi za svjetlom svijesti, dok se istodobno protiv nje 
groznicavo bori. 

Svjesna spoznaja o skrivenom i tajnom neizbjezno nas 
dovodi u nerjeSiv sukob. Tako se barem Gini svjesnome 
umu. No, simboli koji se pojavljuju u snovima, a izviru 
iz nesvjesnoga, prikazuju to prije kao sučeljavanje supro- 
tnosti, dok slike cilja predstavljaju njihovo uspješno pomi- 
renje. Nešto empirijski provjerljivo dolazi nam u pomoć 
iz dubina naše nesvjesne prirode. Zadatak svjesnoga uma 
jest razumjeti te naznake. Ako se to ne dogodi, proces indi- 
viduacije će se svejedno nastaviti. Jedina razlika je u tome 
što postajemo njezinim žrtvama i puštamo da nas rijeka 
sudbine dovede do toga neizbježnoga cilja koji smo mogli 
dosegnuti hodajući uspravno, samo da smo bili dovoljno 
strpljivi i ustrajni u razumijevanju značenja numina što ih 
susrećemo na našemu putu. Jedino što je doista značajno 
jest može li se čovjek popeti na višu moralnu razinu, na 
višu razinu svijesti, kako bi bio dorastao nadljudskim sila- 
ma koje su mu pali anđeli stavili na raspolaganje. No, on 
ne može napredovati sa sobom ako se bolje ne upozna s 
vlastitom naravi. Nažalost, u tome pogledu vlada zastra- 
šujuće neznanje i jednako silna nevoljkost za širenje znanja 
o vlastitu unutarnjem karakteru. Međutim, danas u najne- 
očekivanijim predjelima nalazimo ljude koji više ne mogu 
zanemarivati činjenicu da nešto valja učiniti s čovjekom u 
pogledu njegove psihologije. Nesreća je u tome da nam 
riječ "valja" govori da ljudi ne znaju što učiniti i koji put 
vodi do cilja. Naravno, možemo se nadati nezasluženoj 
milosti Božjoj i uslišenju naših molitvi. Ali Bog, koji osim 
toga ne čuje naše molitve, želi postati čovjekom i za tu je 
svrhu odabrao, putem Duha Svetoga, stvorenjskoga čovje- 

ka ispunjena tamom — prirodnoga čovjeka okaljana prvo- 
bitnim grijehom, kojega su pali andeli poducili bozanskim 
umijećima i znanjima. Grešan je čovjek veoma prikladan, 
stoga je izabran kao posuda za kontinuirano utjelovljenje, 
za razliku od bezgrešnoga koji je udaljen od svijeta i odbija 
sudjelovati u životu, jer u njemu nema mjesta za mračnoga 
Boga. 

Otkrivenje nam je opet dalo do znanja da se Boga mora 
ljubiti, ali i bojati. On nas ispunjava zlom i dobrom, ina- 
če ne bi ulijevao strah. A budući da želi postati čovjekom, 
ujedinjenje njegove antinomije mora se dogoditi upravo 
u čovjeku. To čovjeka stavlja pred novu odgovornost. On 
joj više ne može izbjeći pozivajući se na svoju malenkost 
i ništavnost, jer mu je mračni Bog stavio na raspolaganje 
atomsku bombu i kemijsko oružje, i dao mu moć izlijeva- 
nja apokaliptičnih čaša gnjeva na svoje bližnje. Budući da 
mu je dodijeljena gotovo božanska moć, on više ne može 
ostati slijep i nesvjestan. On mora naučiti nešto o Božjoj 
naravi i metafizičkim procesima ukoliko želi razumjeti 
sebe i tako spoznati Božansko. 

PROMICANJE NOVE DOGME Uznesenja Djevice Marije 
moglo je biti dovoljan razlog za istrazivanje psihologijske 
pozadine. Zanimljivo je bilo uočiti da, među brojnim član- 
cima o proglašenju dogme objavljenima u katoličkim i pro- 
testantskim tiskovinama, nije bilo niti jednoga koji se ba- 
vio nedvojbeno najsnažnijim motivom, naime popularnim 
pokretom i psihologijskom potrebom u njegovoj pozadini. 
U osnovi, pisci članaka zadovoljavali su se učenim raspre- 
danjima, dogmatskim i historijskim, koji nemaju veze sa 
živim religijskim procesom. No, svatko tko je pomno pra- 
tio rastući broj Marijinih viđenja tijekom posljednjih neko- 
liko desetljeća i uzeo u obzir njihov psihologijski značaj, 
mogao je znati što se sprema. Osobito je zanimljiva činje- 
nica da su viđenja uglavnom imala djeca, jer u takvim je 
slučajevima uvijek na djelu kolektivno nesvjesno. Recimo 
i to da je, u vrijeme proglasa, i sam papa navodno imao 
nekoliko viđenja Majke Božje. Odavna smo mogli vidjeti 
da u narodu postoji duboka čežnja za posrednicom koja 
će naposljetku zauzeti svoje mjesto uz Sveto Trojstvo, kao 
“Kraljica Neba i Nevjesta na nebeskome dvoru". Više od 
tisućljeća uzimalo se zdravo za gotovo da ondje prebiva 
Majka Božja, a iz Staroga zavjeta znamo da je Sofija bila s 
Bogom prije stvaranja svijeta. Iz drevne egipatske teologi- 

je bozanskih faraona poznato nam je da Bog Zeli postati 
čovjekom kroz ljudsku majku, i da je još u pretpovijesno 
doba vladalo uvjerenje da je prvobitno božansko biće bilo 
i muško i žensko. No, takva se istina aktualizira samo 
onda kada je se svečano proglasi ili ponovno otkrije. Da- 
nas je psihologijski nevažno da je 1950. nebeska mladenka 
sjedinjena s mladoženjom. Kako bismo protumačili taj do- 
gađaj, valja nam razmotriti ne samo argumente sadržane 
u papinskoj buli, nego i predfiguracije u apokaliptičkom 
vjenčanju Jaganjčevu i starozavjetnoj anamnezi Sofije. Bra- 
čna veza u thalamusu (nevjestinoj ložnici) označava hieros 
gamos, koji je prvi korak k utjelovljenju, k rođenju spasite- 
lja od davnina promišljanoga kao filius solis et lunae, filius 
sapientiae i ekvivalent Kristov. Stoga, kada želja za uzdiza- 
njem Majke Božje prožme narod, ukoliko je promislimo 
do njezina logičkog zaključka, ona zapravo znači žudnju 
za rođenjem spasitelja, mirotvorca, koji je “mediator pa- 
cem faciens inter inimicos”.'3 Premda je on već rođen u 
pleromi, njegovo rođenje u vremenu može se dogoditi 
samo ako ga predvidi, prizna i proglasi čovjek. 

Motiv i sadržaj popularnoga pokreta koji je pridonio 
papinoj odluci o proglašenju nove dogme ne sastoji se u 
rođenju novoga boga, nego u nastavljanju Božjega utjelo- 
vljenja koje je započelo s Kristom. Argumenti utemeljeni 
na historijskom kriticizmu nikada neće biti skloni novoj 
dogmi; naprotiv, oni su jednako daleko od mete kao što 
su neopravdani strahovi engleskih nadbiskupa. U prvome 
redu, proglašenje dogme nije promijenilo ništa načelno u 
katoličkoj ideologiji kakva postoji već više od tisućljeća; 

kao drugo, nesposobnost poimanja da je Bog od početka 
želio postati čovjekom i da se u tome cilju kontinuirano 
utjelovljuje kroz Duha Svetoga u temporalnoj sferi pred- 
stavlja alarmirajući simptom koji može značiti samo to da 
protestantsko gledište gubi vjerodostojnost zbog nerazu- 
mijevanja znakova vremena i zanemarivanja kontinuira- 
nog djelovanja Duha Svetoga. Ono je očito izgubilo dodir s 
veličanstvenim arhetipskim zbivanjima u psihi pojedinca i 
masa, kao i sa simbolima čiji je zadatak kompenzirati istin- 
ski arhetipsku situaciju u kojoj se svijet danas nalazi." 
Čini se da je podlegao vrsti racionalističkoga historicizma 
i posve izgubio razumijevanje Duha Svetoga koji djeluje u 
skrovitim predjelima duše. Stoga više nije sposoban poj- 
miti niti prihvatiti daljnji tijek božanske drame. 

Ta mi je okolnost, kao laiku u teološkim pitanjima, dala 
povod za iznošenje mojih osobnih gledišta o tim mračnim 
stvarima. Moj se pokušaj temelji na psihologijskom isku- 
stvu. Žeo sam tijekom dugoga života. Ni u kojemu pogledu 
ne podcjenjujem psihu, niti umišljam da psihička zbivanja 
iščezavaju nakon što se objasne. Psihologizam predstavlja 
primitivan način magijskoga razmišljanja, uz pomoć ko- 
jega se čovjek nada zbiljnost duše zbrisati iz postojanja, u 
maniri “Proktofantazmista” iz Fausta: 


Jesi li još ovdje? Ne, to je stvar nečuvena. 
Smjesta nestani! Riječ je prosvjetljujuća izrečena. 


Pogrešno bi bilo poistovjetiti me s tako djetinjastim gle- 
dištem. Međutim, toliko su me puta pitali vjerujem li ili ne 
u postojanje Boga, da se bojim da me općenito smatraju 
pristalicom “psihologizma”. Ono što većina ljudi previ- 

da ili ne moze razumjeti jest Cinjenica da psihu smatram 
zbiljskom. Oni vjeruju samo u fizičke činjenice, posljedica 
čega je zaključak da su sam uran ili laboratorijska opre- 
ma stvorili atomsku bombu. To nije manje apsurdno od 
pretpostavke da je za to odgovorna nezbiljska psiha. Bog 
je očito psihička i nefizička činjenica, tj. činjenica koja se 
može ustanoviti psihički, ali ne i fizički. Jednako tako, ti 
ljudi još nisu shvatili da se psihologija religije svrstava u 
dvije međusobno različite kategorije: prva je psihologija 
religiozne osobe, a druga psihologija religije same, tj. re- 
ligijskih sadržaja. 

Upravo me je iskustvo na potonjemu polju ohrabrilo 
da se upustim u raspravu o religijskim pitanjima, osobito 
onima za i protiv dogme Uznesenja koju, naime, smatram 
najznačajnijim religijskim događajem nakon reformacije. 
To je petra scandali za nepsihologijski um: kako se neute- 
meljena izjava poput ove o tjelesnom primanju Djevice na 
nebo može nametnuti kao uvjerenje? No, metoda kojom 
se papa služi kako bi dokazao istinitost dogme smislena je 
psihologijskome umu jer se temelji, kao prvo, na nužnim 
predfiguracijama, a kao drugo na tisučljetnoj tradiciji re- 
ligioznih iskaza. Razvidno je da su materijalni dokazi o 
postojanju toga psihičkog fenomena više nego dostatni. 
Uopče nije važno to što oni dokazuju fizički nemoguču 
činjenicu, buduči da su svi religiozni iskazi fizički nemo- 
guči. U protivnome bi se, kao što smo prije kazali, nužno 
morali uključiti u udžbenike prirodnih znanosti. No, reli- 
giozni su iskazi bez iznimke vezani uz zbiljnost psihe, a ne 
uz zbiljnost physisa. Ono što osobito razgnjevljuje prote- 
stantsko gledište jest bezgranična aproksimacija Deipare 
Božjoj glavi i, posljedično, ugrožena nadmoč Kristova od 

koje protestantizam ne odstupa. Ustrajući na tome gledi- 
štu, protestantizam očito nije shvatio da je njegova himno- 
logija prepuna referenci na “nebeskoga mladoženju”, koji 
sada ne bi trebao imati mladenku jednakih prava. Može 
li biti da se “mladoženja? u istinski psihologijskoj maniri, 
shvaća kao metafora? 

Logika papinske objave čvrsta je kao stijena, i prote- 
stantizam svodi na puku čovjekovu religiju koja ne dopušta 
nikakvu metafizičku predodžbu žene. U tome je pogledu 
sličan mitraizmu, kojemu je ta predrasuda umnogome na- 
štetila. Protestantizam očito nije poklonio dovoljno pozor- 
nosti znakovima vremena koji upućuju na jednakost žena. 
No, ta jednakost zahtijeva metafizički temelj u liku “bo- 
zanske” žene, Kristove nevjeste. Kao što neka organizacija 
ne može zamijeniti Kristovu osobu, tako ni Crkva ne može 
zamijeniti nevjestu. Žensko, kao i muško, zahtijeva ravno- 
pravno osobno zastupanje. 

S dogmatskoga stajališta, međutim, dogmatizacija 
Uznesenja ne znači da je Marija stekla status božice, prem- 
da je, kao gospodarica neba (nasuprot Sotoni, vladaru su- 
blunarnog zračnoga kraljevstva) i posrednica, funkcional- 
no ravnopravna s Kristom, kraljem i posrednikom. U sva- 
kom slučaju, njezin položaj zadovoljava potrebu arhetipa. 
Nova dogma izražava obnovljenu nadu u ispunjenje te 
duboke čežnje za mirom i razrješenjem prijeteće napetosti 
između suprotnosti. Svatko osjeća tu napetost i doživljava 
je u vlastitom obliku nemira koji je to veći što je manja 
mogućnost da ga se oslobodi racionalnim sredstvima. Sto- 
ga nije čudno da se nada, još i više, iščekivanje božanske 
intervencije, pojavljuje u kolektivnom nesvjesnom i isto- 
dobno u masama. Papinska objava dala je utješan izraz 

toj čežnji. Kako protestantizam može toliko promašiti? To 
nerazumijevanje može se objasniti samo činjenicom da su 
dogmatski simboli i hermeneutičke alegorije u protestant- 
skom racionalizmu izgubile svoj smisao. Do stanovite 
mjere to vrijedi i za protivljenje novoj dogmi unutar same 
Katoličke crkve, ili, bolje reći, za protivljenje dogmatizaci- 
ji stare doktrine. Naravno, određen stupanj racionalizma 
prikladniji je za protestantski nego za katolički nazor. Po- 
tonji arhetipskom simbolizmu daje potrebnu slobodu i 
prostor za razvoj tijekom stoljeća, dok istodobno ustraje 
na njihovu izvornom obliku, neopterećenom intelektual- 
nim poteškoćama i prigovorima racionalista. Na taj način 
Katolička crkva pokazuje svoje materinsko lice, jer dopu- 
šta stablu na svojoj grudi da se razvija prema vlastitim 
zakonima. Protestantizam je, naprotiv, predan očinskome 
duhu. Ne samo da se razvio iz susreta sa svjetovnim du- 
hom vremena, nego tu dijalektiku nastavlja s duhovnim 
strujama svakoga doba; jer, pneuma je, u skladu sa svo- 
jom prvobitnom vjetrovitom naravi, fleksibilna, uvijek u 
zivome kretanju, usporediva sad s vodom, sad s vatrom. 
Ona može napustiti svoja prvobitna boravišta, zabludjeti 
i izgubiti se ako je zavede duh vremena. Kako bi ispunio 
svoj zadatak, protestantski duh mora biti nemiran i po- 
vremeno napastan, čak i revolucionaran, kako bi osigurao 
utjecaj predaje na promjenu vrijednosti. Udari koje trpi u 
tim susretima modificiraju i istodobno oživljavaju predaju, 
koja bi inače, bez tih ometanja, u svome sporom napredo- 
vanju kroz stoljeća naposljetku posve okamenila i izgubila 
svoj utjecaj. Pukim kritiziranjem i protivljenjem stanovi- 
tim zbivanjima u Katoličkoj crkvi, protestantizam bi dobio 
tek trunčicu vitalnosti, osim ako ne uvidi — bez obzira na 

činjenicu da se kršćanstvo sastoji od dva odvojena tabora, 
ili prije razjedinjenih brata i sestre - da uz obranu vlastita 
postojanja mora to pravo na postojanje priznati i katoli- 
čanstvu. Brat koji iz teoloških razloga želi svojoj starijoj 
sestri presjeći životnu nit s pravom bi se mogao nazvati 
nečovječnim — da i ne spominjemo kršćansko milosrđe — a 
vrijedi i obratno. Negativnom kritikom ništa se ne postiže. 
Ona je opravdana samo do mjere u kojoj je kreativna. Za 
me bi, stoga, bilo korisno kada bi, primjerice, protestanti- 
zam priznao da je šokiran novom dogmom, ne samo zato 
što jaz između brata i sestre prikazuje u uznemirujućem 
svjetlu, nego i zato što se iz temeljnih razloga u kršćan- 
stvu stvorila situacija koja ga više nego ikada udaljuje 
od sfere razumijevanja svijeta. Protestantizam zna, ili bi 
mogao znati, da svoje postojanje duguje Katoličkoj crkvi. 
Što preostaje protestantizmu ako više ne može kritizirati 
ili prosvjedovati? U pogledu intelektualnoga scandalona 
nove dogme, on bi se trebao podsjetiti na svoju kršćansku 
odgovornost — “Zar sam ja čuvar brata (u ovome sluča- 
ju, sestre) svoga?” — i najozbiljnije istražiti razloge, očite i 
manje očite, koji su doveli do objave nove dogme. Čineći 
to, trebao bi se suzdržati od jeftinih kleveta i pretpostaviti 
da u toj dogmi ima nečega više od papinske arbitrarnosti. 
Poželjno je da protestant shvati kako mu je nova dogma 
nametnula novu odgovornost spram svjetovnoga duha 
našega doba, jer pred očima svijeta ne može naprosto po- 
reći svoju problematičnu sestru. Čak i ako mu je antipa- 
tična, on prema njoj mora biti pravedan, želi li zadržati 
samopoštovanje. Sada je dobar trenutak da se zapita koji 
je smisao ne samo nove dogme, nego i više-manje dogmat- 
skih iskaza izvan njihova doslovnog značenja. S obzirom 

na arbitrarno i protejsko stanje njegovih vlastitih dogmi, 
i opasnu rascjepkanost njegove Crkve, protestantizam si 
više ne može priuštiti neosjetljivost na duh vremena. Na- 
dalje, budući da je u skladu sa svojim obvezama prema 
duhu više zaokupljen pomirenjem sa svijetom i njegovim 
idejama negoli s Bogom, jasno je da će s ulaskom Majke 
Božje u nebesku ložnicu na nj pasti teško breme reinter- 
pretacije svih kršćanskih predaja. Ako je to pitanje istina 
duboko ukorijenjenih u duši — a nitko s trunčicom uvida 
u to ne može sumnjati — tada rješenje toga problema mora 
biti moguće. Za to nam je potrebna sloboda duha koju, kao 
što znamo, osigurava samo protestantizam. Dogma Uzne- 
senja je pljuska historijskom i racionalističkom pogledu na 
svijet, i takvom će ostati navijeke ustrajemo li tvrdoglavo 
na argumentima razuma i historije. To je slučaj kada je 
psihologijsko razumijevanje nužno, jer je mitologem koji 
se otkriva toliko jasan da bismo morali hotimice zatvoriti 
oči kako ne bismo vidjeli njegov simbolizam i u tome ga 
smislu protumačili. 

Dogmatizacija Assumptio Mariae upućuje na hieros gamos 
u pleromi i, kao što smo već kazali, buduće rođenje božan- 
skoga djeteta koje će, u skladu s božanskim nastojanjem k 
utjelovljenju, za svoje mjesto rođenja izabrati empirijsko- 
ga čovjeka. Metafizički proces je psihologiji nesvjesnoga 
poznat kao proces individuacije. Dokle je god taj proces 
nesvjestan, a takav je od pamtivijeka, on ne znači ništa više 
nego da žir postaje hrastom, tele kravom, a dijete odraslim 
čovjekom. No, ako se proces individuacije osvijesti, svijest 
se mora suočiti s nesvjesnim i nameće se potreba prona- 
laženja ravnoteže između suprotnosti. Budući da to nije 
moguće uz pomoć logike, ovisimo o simbolima koji omogu- 

ćuju iracionalno sjedinjenje suprotnosti. Oni su spontani 
proizvodi nesvjesnoga, a svjesni ih um razrađuje. Središnji 
simboli toga procesa opisuju jastvo, koje je čovjekova sve- 
ukupnost, a sastoji se od onoga što je čovjeku svjesno te 
od sadržaja nesvjesnoga. Jastvo je teleios anthropos, cjelovit 
čovjek, čiji su simboli božansko dijete i njegovi sinonimi. 
To je tek veoma pojednostavljen prikaz procesa, no on je 
u modernome čovjeku uvijek vidljiv, ili se o njemu može 
doznati iz srednjovjekovne hermetičke građe. Paralelizam 
simbola zapanjuje svakoga tko je upoznat s psihologijom 
nesvjesnoga i alkemijom. 

Razlika između “prirodnog” procesa individuacije koji 
je nesvjestan i onoga koji se svjesno realizira, golema je. 
U prvome slučaju svjesno nema nikakva upliva; svršetak 
ostaje nepoznat kao i u početku. U drugome je slučaju li- 
čnost toliko preplavljena svjetlošću da svijest neizbježno 
stječe širinu i uvid. Susret između svjesnog i nesvjesnog 
mora osigurati da svjetlo koje sja u tami nije samo obu- 
hvaćeno tamom, nego da i ono nju obuhvaća. Filius solis 
et lunae je mogućnost jednako kao i simbol jedinstva su- 
protnosti. To je alfa i omega procesa, posrednik i središte. 
“On ima tisuću imena", kažu alkemičari, misleći pritom da 
je izvor procesa individuacije i cilj kojemu teži bezimen, 
neizreciv. 

Samo kroz psihu možemo ustanoviti da Bog na nas 
djeluje, no ne možemo razabrati emanira li ta djelovanja 
Bog ili nesvjesno. Ne možemo kazati jesu li Bog i nesvje- 
sno dva različita entiteta. Oba predstavljaju granične kon- 
cepcije transcendentalnih sadržaja. No, empirijski se može 
ustanoviti, uz stanovit stupanj vjerojatnosti, da u nesvje- 
snome postoji arhetip cjeline koji se spontano manifestira 

u snovima, itd., te da nesvjesno ima tendenciju, neovisnu 
o svjesnoj volji, povezivanja drugih arhetipova s tim sredi- 
štem. Posljedično, nije nevjerojatno da arhetip cjeline zau- 
zima takvo središnje mjesto koje ga približava slici Boga. 
Sličnost je još nametljivija zbog neobične činjenice da ar- 
hetip proizvodi simbolizam koji uvijek obilježava i izra- 
žava Božanstvo. Te činjenice omogućuju stanovitu kvali- 
fikaciju navedene teze o nerazlučivosti Boga i nesvjesnog. 
Strogo uzevši, slika Boga ne koincidira s nesvjesnim kao 
takvim, nego s posebnim sadržajem nesvjesnoga, naime s 
arhetipom jastva. Upravo od toga arhetipa više ne može- 
mo empirijski razlikovati sliku Boga. Možemo proizvoljno 
odrediti razliku između tih dvaju entiteta, ali od toga ni- 
kakve koristi. Naprotiv, time ćemo samo odvojiti čovjeka 
od Boga i spriječiti Boga da postane čovjekom. Vjera je u 
pravu kada u čovjekov um i čovjekovo srce usađuje misao 
o Božjoj beskonačnoj udaljenosti i nepristupačnosti. No, 
ona također poučava o njegovoj blizini i neposrednoj pri- 
sutnosti, i upravo ta blizina mora biti empirijski zbiljska, 
ukoliko ne želi izgubiti svaki značaj. Samo ono što djeluje 
na me smatram zbiljskim i aktualnim. No, ono što na me 
nema učinka smatram nepostojećim. Religiozna potreba 
zahtijeva čežnju za cjelovitošću, stoga iz nesvjesnoga crpi 
slike cjeline koje, neovisno o svjesnome umu, izranjaju iz 
dubina naše psihičke prirode. 

ČITATELJ ĆE VJEROJATNO shvatiti da moj prikaz razvo- 
ja simboličkih entiteta odgovara procesu diferencijacije u 
ljudskoj svijesti. No, budući da arhetipovi, kao što sam 
pokazao u uvodu, nisu tek objekti uma nego i autonomni 
čimbenici, tj. živi subjekti, diferencijacija svijesti može se 
shvatiti kao učinak intervencije transcendentalno uvjeto- 
vanih dinamizama. U tome slučaju, arhetipovi ispunjava- 
ju primarnu preobrazbu. No, budući da je naše iskustvo 
pokazalo kako ne postoje psihička stanja koja bi se mogla 
promatrati introspekcijom izvan ljudskoga bića, ponašanje 
arhetipova nipošto se ne može proučavati bez međudjelo- 
vanja promatrajuće svijesti. Stoga, na pitanje je li pokretač 
procesa svijest ili arhetip, nikada nećemo pronaći odgo- 
vor, osim ako, protivno iskustvu, lišimo arhetip njegove 
autonomije ili svedemo svijest na puki stroj. S psihologij- 
skim iskustvom najbolje ćemo se složiti pripišemo li ar- 
hetipu određenu mjeru neovisnosti, a svjesnome stupanj 
kreativne slobode proporcionalan njezinu dosegu. Iz toga 
proizlazi ono recipročno djelovanje između dvaju relati- 
vno autonomnih čimbenika koje nas prisiljava, kada opi- 
sujemo i objašnjavamo procese, da katkada predstavljamo 
jedan, a katkada drugi čimbenik kao djelujući subjekt, čak 
i kada Bog postaje čovjekom. Kršćansko rješenje do sada 

je izbjegavalo tu poteškoću priznajući Krista kao jednoga i 
jedinog Bogočovjeka. No, prisutnost Duha Svetoga — treće 
Božanske Osobe - u čovjeku, dovodi do kristifikacije mno- 
gih te se postavlja pitanje jesu li ti mnogi redom potpuni 
Bogoljudi. Takva preobrazba dovela bi do nepodnošljive 
kolizije među njima, da i ne spominjemo neizbježnu infla- 
ciju kojoj bi običan smrtnik, koji nije oslobođen od prvobi- 
tnoga grijeha, smjesta podlegao. U tim okolnostima dobro 
je podsjetiti se na sv. Pavla i njegovu podvojenu svijest: on 
se, s jedne strane, osjećao apostolom izravno pozvanim i 
prosvijetljenim od Boga, a s druge strane, grešnikom koji 
nije iščupao “trn iz mesa” i oslobodio se sotonskoga anđela 
koji ga je okužio. Drugim riječima, čak i prosvijetljeni osta- 
je ono što on jest, i nikada nije više od vlastita ograničena 
ega pred Onime koji u njemu prebiva, čije obličje nema 
poznatih granica, koji ga obuhvaća sa svih strana, neuhva- 
tljiv kao bezdani zemlje i prostran kao nebo. 

LECTORI BENEVOLO 


1 Glava V, u Apologetic and Practical Threatises, sv. I Tertulijano- 
vih djela (Library of Fathers of the Holy Catholic Church; 
Oxford, 1842), str. 138-139, prema prijevodu C. Dodgsona 
(ponešto izmijenjenom). 


I 

* Job 40, 4-5. Ovaj, kao i daljnji biblijski navodi, preuzet je iz Je- 
ruzalemske Biblije, izd. Kršćanska sadašnjost, Zagreb, 1996. 

3 Job 9, 2. 

4 Job 9, 16. 

5 Job 9, 19. 

S Job 9, 17. 

7 Job 9, 22. 

8 Job 9, 23. 

9 Job 9, 28. 

10 Job 9, 30-31. 

+ Job 9, 32. 

12 Job 10, 7. 

3 Job 13, 3. 

"4 Job 13, 15. 

15 Job 13, 18. 

16 Job 13, 25. 

17 Job 19, 6-7. 

18 Job 27, 2. 

19 Job 27, 5-6. 

20 Job 34, 12. 

2: Job 34, 18. 

2 Job 34, 19. 

3 Job 16, 19-21. 

2 Job 19, 25. 

235 Ps 89 29, 35-36. 
*° Ps 89 46-47.49. 
7 [li "blagoslivlja", Sto je još kobnije. 


II 


28 Zah 4, 10. Također Mudr 1, 10: “Jer postoji uho ljubomorno 
koje čuje sve, i ne izmiče mu ni glasak najtišeg gundanja.” 

* Psalam 89 pripisuje se Davidu te se pretpostavlja da je bio 
pjesma koju je zajednica pjevala u progonstvu. 

3° Satan je vjerojatno jedno od Božjih očiju koje “prolaze ze- 
mljom i obilaze je" (Job 1, 7). U perzijskoj predaji, Ahriman 
je proizašao iz jedne od Ormuzdovih sumnjajućih misli. 

31 Job 38, 2. 

3 Job 38, 3; 40, 7. 

33 Job 40, 8-9. 

24 Job 40, 12-14 (“mračna tamnica? alternativa je “podzemnu 
svijetu”, prema RSV). 


3 Aluzija je to na ideju koju nalazimo u kasnijoj kabalističkoj 
filozofiji. [Dr. Gerhard Adler ljubazno je ponudio sljede- 
će objašnjenje: “Te krhotine) katkada nazivane i ljuske? 
(heb. kelipot), tvore deset suprotnih polova deset sefirota, koji 
predstavljaju deset stupnjeva otkrivenja Božje stvaralačke 
moći. Krhotine, koje predstavljaju sile zla i tame, izvorno 
su se miješale sa svjetlošću sefirota. Zohar opisuje zlo kao 
nusproizvod životnoga procesa sefirota. Sefirot, stoga, valja 
očistiti od zla dodatka krhotina. To odstranjivanje krhotina 

zbilo se u procesu koji kabalistički tekstovi — osobito Lurija 
i njegova škola — opisuju kao “razbijanje posuda’. Tim po- 
stupkom sile zla stekle su odvojeno i zbiljsko postojanje.? 
V. G. Scholem, Major Trends in Jewish Mysticism (Jeruzalem, 


1941).] 
36 Job 42, 2. 
37 Job 42, 3-6. 
38 Job 41, 26. 
39 Ez 1, 26. [MOD.] 


+ Naivna pretpostavka da je stvoritelj svijeta svjesno biće 
mora se uzimati kao predrasuda katastrofalnih razmjera, 
budući da je kasnije dala povoda najnevjerojatnijim distor- 
zijama logike. Primjerice, besmislena doktrina o privatio 
boni nikada ne bi nastala da u početku nije bilo pretpostav- 
ke kako je svijest Boga nesposobna za zlodjela. Božansko 
nesvjesno i nedostatak misaonih procesa, s druge strane, 
otežavaju oblikovanje ideje o Bogu koji svoje djelovanje 
pretpostavlja moralnom sudu te ne dopušta sukob između 
dobrote i zvjerstva. 


4 Job 42, 7. [MOD.] 


III 


# Izr 8, 22-24.27; 29-31. 

4 Sir 24, 3-18. 

4 2 Sam 5, 23id. 

© Pj 4,8 

# Pj 4, 13-15. 

47 Pi 5,5. [MOD.] 

# Mudr, 1, 6. (bAav0ogwrov Tvevua copia.) 
4 Mudr 7, 23. 

5 Mudr 7, 22. (NAvTWwVv TEXVITIG / TTvevna VOEQOV Ayıov.) 
5 Mudr 7, 25 (Artopoo1A). 

5 Mudr 7, 26. 

53 Mudr 7, 23-24. 

4 Mudr 8, 3. (avußiworv éxovoa./ TAVTUV dEOTTIJG.) 
[MOD] 

55 Mudr 8, 6. 

5 Mudr 9, 10-17. [MOD.] 

57 Mudr 6, 8 i 8, 13. 

58 Mudr 1, 15-16. 

59 Mudr 2, 10-19. 

% Job 2, 3; Prop 9, 16. 

* O dijelu čovječanstva koji nije obilježen božanskim peča- 
tom, a pretpostavlja se da potječe od predadamovskih an- 
tropoida v. V. poglavlje. 

& tò TVEVHATXWTATOV Cwov. Mišljenje je to Filonovo. 

% Izv. deoviuwc, u prispodobi o nepravednom upravitelju 
(Lk 16, 8). 


%4 Job 28, 12: “Ali otkuda nam Mudrost dolazi?" Ovo je tu- 
macenje mozda kasnijega datuma, premda nam to nije od 
prevelika značaja. 


V 


65 Iv 1, 3: “Sve postade po njoj [Riječi - Nap. prev.] i bez nje ne 
postade nista.” 


VI 


66 Izr 8, 29-30. 

67 Job 40, 15-19. 

® U kršćanskoj predaji također postoji uvjerenje da je Božja 
nakana da postane čovjekom bila đavlu poznata stoljeći- 
ma prije, i da je to razlog zbog kojega je Grcima podastro 
mit o Dionizu. Grci su na radosnu vijest mogli odgovoriti: 
“Lanjski snijeg! Sve nam je to već poznato.” Kada su kasnije 
konkvistadori u jukatanskih Maya otkrili križeve, španjol- 
ski su biskupi izjavili isto. 

VII 


% Tv 14, 6. 
7 Mk 3, 21. 


VIII 


™ Lk 10, 18. 
7 Otk 7, 4. 
73 Otk 19, 20. 


Ix 


74 Tv 14, 12. 

75 Iv 10, 34. 

7° Rim 8, 17. 

7 Tv 14, 161d. 

78 Tv 14, 26; 16, 13. 
79 Djela 14, 11. 

8° Apologeticus, XI. 


x 


91041. 

32 1 Kor 2, 10. 

3 Mt 26, 39. 

% Abraham i Izak. 


XI 


#5 Njegovo se viđenje zbilo 592. godine prije Krista. 

% Posve je pogrešno pretpostaviti da su videnja kao takva pa- 
tološka. Ona su prisutna i u normalnih ljudi. Istina je da 
nisu učestala, no nipošto nisu rijetka. 


87 Fz 1, 26. 

S Dn 7, 13. 

S Post 6, 3 id. 

9 Hen 7, 2. 

9: Hen 7, 3-6. 

9? Hen 9, 5-11. 

9 Hen 22, 2. 

% Hen 40, 7. 

% Vidi također pogl. 87 i d. Od četiri “bića nalik bijelim ljudi- 
ma’, tri su uzela Henoka za ruku, dok je četvrto dograbilo 
zvijezdu i zavitlalo je u ponor. 


% Tri serafima imala su životinjska, a jedan ljudsko lice. 

7 Hen 46, 1-3. 

98 47, 4. 

9 48, 1. 

100 Hen 48, 4, 6-7. 

1" 49, 1-3. , 

12 [stoznačnica sa Seolom. 

193 Hen 51, 1,3. 

104 54, 6. Ovdje konačno saznajemo da je egzodus dvije stotine 
anđela bio Sotonino djelo. 

15 58, 6. 

106 60, 10. 

197 71, 5-6. 

108 71, 14. 

109 91,17. 

“o Autor Knjige Henokove za svoga je junaka odabrao Henoka, 


sina Jaredova, sedmoga poslije Adama koji je “išao s Bo- 
gom" te je, umjesto prirodne smrti, naprosto iščeznuo, tj. 
odnio ga je Bog ("...potom iščeznu; Bog ga uze.” — Post 5, 
24). 


™ Job 19, 25. 

XII 


uz: Zbog svoga bezgrešnog začeća, Marija se već razlikuje od 
ostalih smrtnika, a tu činjenicu potvrđuje i njezino uzaša- 
šće. 

™3 Vjerojatno “zvijezda Danica” (v. Otk 2, 28 i 22, 16). To je 
planet Venera u svojim psihologijskim implikacijama, a ne, 
kao što bismo možda pomislili, jedan od dvaju maleficija, 
Saturn i Mars. 


"4 Iv 14, 16. 
"5 Tv 14, 12. 
"6 Tv 10, 35. 


"7 Apokrifni umetak u Lk 6, 4. [“Prijatelju, ako znaš što radiš, 
blago tebi, ali ako ne znas, proklet si i krSitelj Zakona”.] 


XIII 


541015. 

"9 1 Iv 2, 1-2. 

12 1 Iv 3, 9. 

14 Iv 2,18id.; 4, 3. 
22 Otk 1, 16-17. 

133 Otk 2, 5. 

4 Otk 2, 20i d. 
3,3. 

126 3, 19. 

127 Otk 4, 3. 

8 4,6id. 

129 Ovdje mislim na “luminozitet” arhetipova. [Vidi “The Spi- 


rit of Psychology’, u Spirit and Nature (Papers from the Era- 
nos Yearbooks, 1; New York, 1954), str. 401 i d.] 


13° Otk 5, 6. 

131 Otk 6, 10. 
32 Otk 6, 17. 
33 Otk 12, 1. 

134 Otk 11, 19. Arca foederis je alegorija Marije. 

155 "Nebo gore, nebo dolje.” 

136 Otk 12, 9. 

37 Veoma je vjerojatno da je Ivanu bio poznat mit o Ledi i 
da se njime svjesno poslužio. Međutim, ono nesvjesno i 
najneočekivanije bila je činjenica da se njegovo nesvjesno 
poslužilo tim poganskim mitom kako bi opisalo rođenje 
drugoga Mesije. 

138 Otk 12, 16. 


139 [V. Marie-Louise von Franz, “Die Passio Perpetuae”, prilog 
Jungovu AIONU (Zürich, 1951).] 


1 Sin bi tada odgovarao filiusu sapientiae (lat. — sin mudrosti. 
— Nap. prev.) iz srednjovjekovne alkemije. 


XIV 


4 Otk 14, 1. Moglo bi biti od značaja da više nema spomena 
o velikom mnoštvu, “što ga nitko ne mogaše izbrojiti, iz 
svakoga naroda, i plemena, i puka, i jezika! Stoje pred prije- 
stoljem i pred Jaganjcem’, kako opisuje Otk 7, 9. 

“4? Otk 14, 4. 

45 Oni doista pripadaju kultu Velike Majke, budući da odgo- 
varaju uškopljenim Gallima. V. neobičan odlomak u Mt 19, 
12, o eunusima “koji sami sebe onesposobiše poradi kra- 
ljevstva nebeskoga”, poput Kibelinih svećenika koji su se 
škopili u čast njezina sina Atisa. 

4 V, također Otk 19, 5. 

45 Otk 14, 4 i 17. Prateći anđeo mogao bi biti sam Ivan. 

46 Otk 14, 19-20. 

47 Otk 15, 6-7 i 16, 1i d. 

“8 Otk 18, 20. 

49 Otk 19, 15. 

150 Otk 19, 13. 

151 Otk 19, 11. I ovdje ima mjesta astrološkim špekulacijama o 
drugoj polovici kršćanskoga eona, pri čemu Pegaz predsta- 
vlja paranatelona Vodenjaka. 


152 Otk 20, 3. 

153 Otk 20, 10 i 21, 1. 

14 Otk 19, 7. 

155 Otk 21, 2. 

156 Otk 21, 11. 

157 Otk 21, 16-27. 

158 Otk 22, 1-2. 

159 U Kini je nebo okruglo, a zemlja četverokutna. 
160 Sir 24, 11.18. 


11 Tertulijan, Adversus Juaeos, XIII "... illa terra virgo nondum 
pluviis rigata nec imbribus foecundata, ex qua homo tunc 
primum plasmatus est, ex qua nunc Christus secundum 
carnem ex virgine natus est” (... to djevičansko tlo, još ne- 
navodnjeno kišama i neoplođeno pljuskovima, iz kojega 
čovjek prvobitno bijaše oblikovan [i] iz kojega je Krist sada 
rođen od Djevice kroz tijelo). 


162 Pr 1,18. 


xv 

16 Krist nije bez razloga Ivanu dao nadimak “sin groma". 

164 1 Iv 4, 7-21. 

XVI 

15 Kako bi svome imenu osigurao besmrtnost, Herostrat je 
365. godine prije Krista zapalio Artemidin hram u Efezu. 

XVII 

166 Psihologijski gledano, koncepcija Boga uključuje svaku 


ideju o ultimativnom, prvom ili posljednjem, najvišem ili 
najnižem. Ime nije od značaja. 

17 Koncepcija Boga, kao ideja o sveobuhvatnom totalitetu, ta- 
kođer uključuje nesvjesno, a time, za razliku od svjesnoga, 
i objektivnu psihu koja toliko često ometa volju i nakane 
svjesnoga uma. Primjerice, molitva osnažuje mogućnosti 
nesvjesnoga, što objašnjava njezine katkada neočekivane 
učinke. 

168 lat.) Promjenjiva lika, bijel i crn.” 

169 Apostolska konstitucija ((Munificentissimus Deus") ... Pija XII 
[engleski prijevod i brojevi odjeljaka preuzeti su iz izdanja 
Irish Catholic Truth Society, Dublin, 1950.], 822: “Oportebat 
sponsam, quam Pater desponsaverat, in thalamis caelesti- 
bus habitare” (Nevjesta koju je uzeo Otac morala je prebi- 
vati u nebeskoj loznici). Sv. Ivan Damašćanin, Encomium in 
Dormitionem, etc., Homilija II, 14. 830: Usporedba s nevje- 
stom u Pjesmi nad pjesmama. 833: “... ita pariter surrexcit et 
Area sanctificationis suae, cum in hac die Virgo Mater ad 
aethereum thalamum est assumpta” (... stoga se na sličan 
način uzdignuo Kovčeg koji je on posvetio, na dan kada je 
Djevica Majka uznesena u svoje nebeske odaje). Sv. Antun 
Padovanski, Sermones Dominicales, etc. 


17 Ibid., 831: “Ac praetera scholastici doctores non modo in 
variis Veteris Testamenti figuris, sed in illa etiam Muliere 
amicta sole, quam Joannes Apostolus in insula Patmo [Otk 
12, 1id.] contemplatus est, Assumptionem Deiparae Virgi- 
nis significatam viderunt” (Dapače, skolastički su učenjaci 
naznake o Uzašašću Djevice Majke Božje otkrili ne samo 
u raznim likovima iz Staroga zavjeta, nego i u Ženi zao- 
djevenoj suncem, koju je apostol Ivan promišljao na otoku 
Patmosu). 

7 Vjenčanje Jaganjčevo ponavlja Blagovijest i Osjenjivanje 
Marijino. [Lk 1, 35: “Duh Sveti sići će na te i sila će te Svevi- 
šnjega osjeniti.” — Nap. prev.] 


XVIII 


172 Codex Bezae, apokrifni umetak u Lk 6, 4. 

XIX 


13 “Posrednik koji uspostavlja mir između neprijatelja.” 

4 Papinsko odbacivanje psihologijskoga simbolizma može 
se objasniti činjenicom da je papa povrh svega zaokupljen 
zbiljnošću metafizičkih događaja. Zahvaljujući općenitom 
podcjenjivanju psihe, svaki pokušaj adekvatnog psiholo- 
gijskog razumijevanja smjesta povlači optužbu za psiho- 
logizam. Razumljivo je da se dogma mora zaštititi od te 
opasnosti. Ako se, u fizici, nastoji objasniti narav svjetlosti, 
nitko ne očekuje da će posljedica toga biti odsustvo svjetlo- 
sti. No, u pogledu psihologije vlada uvjerenje da će ono što 
se objasni ujedno i iščeznuti. Međutim, ne mogu očekivati 
da će moje osobito devijantno gledište biti poznato u kom- 
petentnim krugovima. 

Kazalo 


Biblijski navodi crticom su odvojeni od brojeva stranica u ovoj 


knjizi. 


Abel 

Abraham 

Djela apostolska 

Adam 

Drugi Adam 

AdamiEva 

Adler, Gerhard 

Adonis 

afekt(i) 

agnosticizam 

Ahriman 

alkemija 

filius sapientiae 

andeli 

Angelus Silesius (Johannes 
Scheffler) 

anima 

anima mundi 

Zivotinje 
Cetiri Jahvine Zivotinje 
simbolizam Zivotinja 

Marijino Navještenje i 
Zasjenjenje 

Anthropos; ženska protuteža 


Antikrist 
Apolon 
Vodenjak 
arhetip(ovi) 
božanstva 
luminoznost arhetipova 
simbolizam arhetipova 
arhetipovi cjeline 
v. također božansko dijete; 
heroj; mandala; jastvo 
Marijino Uznesenje 
dogma 
atman 
Azazel 


Babilon 

Bardo stanje; v. također 
pleroma 

Behemot 

Biblija 

Buddha 

budizam 


kabala 


kabalizam 
Kajin 
v. takoder Abel 
Kajin i Abel 
Krist 
kao Pradavni/Sin Čovječji 
apokaliptički Krist 
rođenje Kristovo 
nevjesta Kristova 
ktonički Krist 
i Crkva 
povjerenje/sumnja u Boga 
i svijest 
raspeće/smrt 
demitologizacija Krista 
Ezekielova predfiguracija 
Krista 
Bog (inkarnacija) 
kao mitski junak 
historicitet Krista 
i Duh Sveti/Paraklet 
imanentnost Krista 
kao židovski prorok- 
reformator 
kao čovjek 
i Marija 
značenje Krista 
kao posrednik/otkupitelj 
i moralnost zla 
savršenstvo Krista 
nadmoć Krista u 
protestantizmu 
i Sotona 
kao spasitelj (soter) 
Drugi Dolazak Kristov 
kao Sin Božji 
kao symbolum 

totalitet Krista 

slika Krista 
kršćanstvo 

povijesna priprema za 

kršćanstvo 
indijski utjecaj 
suprotnost Bog/čovjek u 
kršćanstvu 

kolektivno nesvjesno 
coniuctio maxima 
coniuctio oppositorum 
svijest 

i religija 

i Bog 

vidi također nesvjesno 
ugovor, između Jahve i ljudi 
Stvaranje 

čovjeka 
križ 
raspeće 


Daniel (knjiga) 
David 
Potop 
uništenje svijeta 
Dioniz 
božansko dijete 
kao simbol jastva 
vidi također Krist, rođenje 
Kristovo 
snovi 
dualitet 
arhetip dualiteta 
vidi također Bog/Jahve, 
dualnost 
suprotnosti 

umirući bog(ovi) 


zemlja, bozanska priroda 
Eckhart, Meister 
egipatska mitologija 
ego 
Elohim 
enantiodromija 
Henok, prorok 
Henok (knjiga) 
poslanice 
1 Korinćanima 
Ivanova 
Pavlova 
Rimljanima 
Eros 
Eva 
kao Izrael 
kao Lilit 
kao Sofija 
vidi takoder Adam 
prvi roditelji 
Eva, druga 
zlo 
istovjetnost čovjeka i zla 
kao suprotnost dobru 
moralnost zla 
Izlazak 
Ezekiel (prorok) 
Ezekiel (knjiga) 
pad čovjekov 
Sotonin pad 
Faust vidi Goethe 
strah 
spasenje kao izbavljenje od 
straha 

ženski element vidi Eva; 
Velika Majka; Izrael; Lilit; 
Marija; majka; Sofija/ 
Mudrost; djevica; žena 
filius sapientiae 
filius solis et lunae 
prvi roditelji 
vidi također Adam i Eva; Eva 
četiri vidi kvaternitet 
(četvorstvo) 
bratoubojstvo 


Gabriel 
Rajski vrt 
Postanak 
Bog/Jahve 
afekt u Boga/Jahve 
životinjski simbolizam Boga/ 
Jahve 
antinomije/suprotnosti u 
Boga/Jahve 
i Kajin 
mračni aspekt 
i David 
dualitet Boga/Jahve 
kao Elohim 
i Henok 
i Ezekiel 
utjelovljenje u Kristu 
namjera da postane 
čovjekom 
i Izrael 
i Job 
i Jaganjac 
svjetlosni aspekt 
kao ljubav/dobrota 
i čovjek 

vidi također Job i Noa 
sveto vjenčanje s Izraelom 
sveto vjenčanje sa Sofijom 
i Sotona 
i Sofija/Mudrost 
kao Summum Bonum 
nesvjesnost Boga/Jahve 
i Zeus 
Goethe, J. W. von: Faust 
Velika Majka 
vidi također ženski element, 
majka 
grčka mitologija 
matrijarhalno-patrijarhalni 
elementi 
Had 
kao kvaternitet 
hermafroditska narav 
Adamova 
primordijalnoga božanskog 
bića 
Jahvina/Sofijina 
hermetička filozofija: coniuctio 
oppositorum kao predmet 
hermetičke filozofije 
hermetička građa 
vidi također alkemija 
hieros gamos/sveti brak 
prvi korak k inkarnaciji 
Izrael/Jahve 
u pleromi 
sina i majke-nevjeste 
Sofija/Jahve 
Duh Sveti 
ženska priroda Duha 
Svetoga 


prebivanje u čovjeku kao 
kontinuirano utjelovljivanje 
Boga 

kao Paraklet 


Horus 


imago Dei 
Bezgrešno Začeće 
utjelovljenje 


uzrok 

kontinuacija 

egipatsko 

hieros gamos kao prvi korak 
djelomično 

svrha 

Sotona i utjelovljenje 

vidi također Krist; Duh Sveti 


Indija; utjecaj na kršćanstvo 


veze s Bliskim istokom 


individuacija 
Izrael: kao Božja nevjesta 


djeca Izraelova 
narod Izraelski 


Jeruzalem 
Job (patrijarh): Jahve ga 


iskušava 

Jahvine sumnje 
vjera/povjerenje u Jahvu 
i utjelovljenje 

osveta Jobova 

I Mudrost 


Job (knjiga) 


datiranje 


Ivan, sv. (autor Poslanica) 
Ivan, sv. (autor Otkrivenja) 


kao starac 


Ivan (evanđelje) 


1 Ivan (poslanica) 
Ivan Damaščanin, sv.: 


Encomium in Dormitionem 


Jaganjac, u Otkrivenju 

Leda 

Levijatan 

Lilit 

Logos; vidi također Nous 

Lucifer, Sotona kao; vidi 
također Sotona 


Marija: Navještenje i 
Zasjenjenje 
Uznesenje 
kao božica 
bezgrešno začeće 
kao posrednica 
Kristova/Božja majka 
u pleromi 
i Sotona 
Sofija kao Marija 
muški/ženski princip 
simboli 
materia prima; Adam kao 
materia prima 
posrednik/posrednica; 
Krist kao posrednik 
čovjek kao posrednik 
Marija kao posrednica 
dijete-sunce-mjesec kao 
posrednik 
dijete žene-sunca kao 
posrednik 
Mudrost (Sofija) kao 
posrednica 

moderni čovjek; snovi 
modernoga čovjeka 
i problem suprotnosti 
moderni svijet, kriza 
majka: začinje u grijehu 
majka umirućega boga 
zemlja kao majka 
božica 
kao Sofija 
zena-sunce 
vidi takoder Velika Majka 
Marija 


Novi zavjet 
Nous; vidi takoder Logos 
numeni/numinoznost; 
Kristova 
Jobova znanja 


Stari zavjet 
suprotnosti: u alkemiji 
dijete/Covjek 
Krist kao jedinstvo 
suprotnosti 
svjesne/nesvjesne 
i dogma o Uznesenju 
u Bogu 
u videnjima sv. Ivana 
u jastvu 
okrutnost/suprotnost 
okrutnosti 
simboli jedinstva 


jedinstvo suprotnosti u Bogu 


u Sofijinu sinu 
Ormuzd 
Oziris 


Paraklet 
i Sotona 
kao duh istine 
vidi takoder Krist; Duh Sveti 
Pavao, sv.; poslanice 
Petar, sv. 
Ribe: eon riba; znak 
Pio XII, papa; 
“Munificentissimus Deus? 
pleroma 
Ezekiel kao sin čovječji u 
pleromi 
hieros gamos u pleromi 


preegzistencija Jahve i Sofije 


u pleromi 
pneuma; antimimon 
krug kao simbol pneume 
fleksibilnost pneume 
hagion 
pneuma kvaterniteta 
vidi također Nous 
protestantizam: o dogmi 
Uznesenja 
o Duhu Svetomu 
čovjekova religija 
o otkrivenju 
revolucionarna uloga 
Izreke 
Psalmi 
psiha, autonomni čimbenik 
psihologija 
psihopatologija 
psihoterapija 
puer aeternus; vidi također 
božansko dijete 
purusha 

kvaternitet (četvorstvo) 

u alkemiji 

božanski 

Henokov Had kao 
kvaternitet 

pleromatički raskol u 
kvaternitetu 

kvaternitet Sina Čovječjega 

simboli kvaterniteta 


otkupljenje; Kristovo 
otkupiteljsko djelo 

Otkrivenje (knjiga) 

otkrivenja 

Ruah Elohim 


žrtva; Kristova 

2 Samuel 

Sapientia Dei; vidi također 
Sofija/Mudrost 

Sotona: Kajin kao preslika 
i Krist 
Sotonina kći vidi Lilit 
Sotonin pad 
i Bog/Jahve 
kum čovjekov 
i hereza 
utjelovljenje Sotone kao 

mracnoga Boga 
utjecaj 
i Marija 
Sotone, u Henoka 
tisućugodišnje zatočeništvo 
Sotonino 

grijeh 

Sin Čovječji 
kao Jahvin dobri aspekt 


KAZALO 


Krist kao 

Henok kao 

Ezekiel kao 

kvaternitet 

simbol pravednosti 
Sofija/Mudrost: anamneza 

i Kohma 

supostojanje/jedno s Bogom 

i dogma o Uznesenju 

kao zemlja 

u Knjizi Sirahovoj 

i Eva 

kao ženska pneuma 

dar izabranoga 

kao Duh Sveti 

kao Jeruzalem 

i Lilit 

kao Logos 

kao Marija 

kao “majstor? 

i maya 

posrednica čovječanstva/ 

utjelovljenja 
kao majka 
kao Božja družica 
i Ruah 

i Sakti 

kao Šekina 

kao žena-sunce 

jedinstvo s Bogom 
Summum Bonum; Bog kao 

Summum Bonum; 

Jahve kao Summum Bonum 
simboli: totaliteta 

jedinstva 


nesvjesno: prodor nesvjesnoga 


svijest 

sadržaji nesvjesnoga 

u Henoka 

u Boga 

i slika Boga 

individuacija u nesvjesnom 

perceptivnost nesvjesnoga 

i religiozno iskustvo 

vidi također arhetip(ovi); 
kolektivno nesvjesno 


djevica; vidi također Marija 
viđenja: Ezekielova 
Henokova 
Ivanova 
Marijina 
Meistera Eckharta 
pape Pija XII. 


babilonska bludnica 

Mudrost vidi Sofija/Mudrost 

mudrost Isusova, sina 
Sirahova vidi Knjigu 
Sirahovu 

mudrost Salomonova 


žena: inferiornost žene u 
biblijskim vremenima 
u protestantizmu 
žena-sunce u Otkrivenju 
vidi također ženski element 


Jahve vidi Bog/Jahve 

Fabula Nova 
Ilica 34, 10000 Zagreb 
tel: 01/4819 022, fax: 01/4819 023 


www.fabula-nova.hr 


